Dr. Tint Swe's Writings: December 2019\nHuman Immunodeficiency Virus ဗိုင်းရပ်စ်ပိုးကို အတိုကောက်ခေါ်တာ။ ယူအက်စ်အေမှာ အကြမ်းအားဖြင်း လူ ၇ ယောက်မှာ ၁ ယောက်က ပိုးရှိနေတာကို မသိကြ။ မြန်မာပြည်မှာ မသိပါ။\nဒီပိုးကူးစက်ခံရရင် ကိုယ်ထဲက CD4 cells ခေါ် သွေးဖြူဥတွေကို တိုက်ခိုက်မယ်။ T cells လို့လည်းခေါ်တယ်။ အဲတာတွေက ရောဂါတခုခုဝင်လာတိုင်း ခုခံတိုက်ဖျက်ပေးနေတာ။ အဲတာနည်းလာလေလေ ရောဂါကို ခံနိုင်ရည် နည်းလေလေ။ ကြာလာတော့ AIDS ရောဂါဖြစ်လာနိုင်တယ်။ acquired immunodeficiency syndrome ကို အတိုကောက်ခေါ်တာ။\nအဆင့် ၃ ဆင့်ရှိတယ်။ ရက်တို၊ နာတာရှည်နဲ့ AIDS ရောဂါ။\n၁။ Acute HIV infection ရက်တို\nပိုးဝင်ခံရပြီးနောက် ၂ ပတ်ကနေ ၄ ပတ်။ ပိုးကိုခုခံတိုက်ထုတ်တဲ့ အင်တီဘော်ဒီတွေထွက်လာမယ်။ အဲတာကိုစစ်တာနဲ့ ပိုးကူးစက်ခံထားတာကို သိမယ်။ HIV-antibody test လို့ခေါ်တယ်။ သူကနေ တခြားလူတွေကို ကူးစက်နိုင်နေပြီ။\n၂။ Chronic HIV infection နာတာရှည်အဆင့်\nCD4 cell အရေအတွက် နည်းနည်းလာမယ်။ ရောဂါခံစာရမှာတော့ မဟုတ်သေးပါ။ ဆယ်နှစ်လည်းကြာနိုင်တယ်။ ဒိထက်မကလည်းကြာနိုင်တယ်။ ဆေးသောက်နေရင်တော့ ဆယ်စုနှစ်တွေကြာထိနေနိုင်တယ်။\n၃။ AIDS ရောဂါ\nခုခံအားနည်းနေပြီ။ ရောဂါပိုးတွေကို ခံနိုင်ရည် နည်းနေပြီ။ T cells တွေအများကြီး ဖျက်ဆီးခံထားရပြီ။ opportunistic infections ခေါ် အခွင့်ကောင်းယူပြီး ဝင်လာမဲ့ ကူးစက်ရောဂါတွေ ခံစားရတော့မယ်။\nလိင်မှုကနေ ကူးစက်တယ်။ ကျားမလိင်အင်္ဂါအရည်တွေထဲမှာ ပိုးပါနေတယ်။ ဆေးထိုးအပ်ကနေလည်း ကူးစက်တယ်။ ထိစပ်မှုရှိပေမဲ့ ပါနေတဲ့ပိုးအရေအတွက် နည်းရင် မကူးစက်ပါ။ ပိုးပါနေတဲ့ အရည်နဲ့ သွေးက ကိုယ့်သွေးထဲဝင်မှသာ ကူးစက်တယ်။ ပိုးရှိမိခင်ကနေ သူ့ကလေးကို ကူးစက်နိုင်တယ်။ ကိုယ်ဝန်ဆောင်ချိန်နဲ့ နို့တိုက်ချိန်။\nတုပ်ကွေးမိတာနဲ့ အတော်တူတယ်။ ကိုယ်ပူမယ်။ ချမ်းမယ်။ အရေပြားအနီပြင်ထွက်မယ်။ ညချွေးထွက်မယ်။ ကြွက်သားတွေနာမယ်။ လည်ချောင်းနာမယ်။ အားနည်းနေမယ်။ တက်စေ့တွေရောင်မယ်။ ပါးစပ်မှာ အနာပေါက်မယ်။\nဒုတိယအဆင့်မှာ ပိုးတွေကပွါးများလာမယ်။ တတိယအဆင့်မှာ ရုပ်ပိုင်း၊ စိတ်ပိုင်းနဲ့ အာရုံကြောပိုင်း လက္ခဏာခံစားရမယ်။ ကိုယ်အလေးချိန်ကျမယ်။ ညချွေးအလွန်ထွက်မယ်။ ဖျားလိုက်ပျောက်လိုက်နေမယ်။ မောပန်းနေမယ်။ ချိုင်း၊ ပေါင်ခြံနဲ့ လည်ပင်းမှာ တက်စေ့တွေ ကြီးနေမယ်။ ဝမ်းပျက်မယ်။ ပါးစပ်၊ စအို၊ လိင်အင်္ဂါနား အနာတွေပေါက်မယ်။ နူမိုးနီးယား ဝင်မယ်။ အရေပြား၊ ပါးစပ်၊ တင်ပါး၊ မျက်နှာမှာ နီညိုရောင်အကွက်တွေပေါ်လာမယ်။ စိတ်ကျမယ်။ မှတ်ဉာဏ်နည်းမယ်။ အာရုံကြော ချို့ယွင်းမယ်။\nHIV antigen test အင်တီဂျင်စမ်းနည်းကို ပိုးကူးစက်ခံရပြီး ၃ ပတ်မှာစမ်းလို့ရမယ်။ တချို့ဓါတ်ခွဲခန်းတွေမှာသာ စစ်လို့ရတယ်။ antibody test အင်တီဘော်ဒီစမ်းနည်းကို အများဆုံးသုံးရတယ်။ ၁၂ ပတ်ကြမှသာ စမ်းတွေ့နိုင်တယ်။ စမ်းသပ်မှုလုပ်သူ ၁၀၀၀ မှာ ၄ ယောက်က ပိုးမကူးစက်ပဲ ကူးစက်တယ်လို့ အဖြေထွက်နိုင်တယ်။ သေချာအောင် နောက် လအနည်းငယ်မှာ ထပ်စစ်ပါ။\nOpportunistic infections and diseases အခွင့်ကောင်းယူ ကူးစက်ရောဂါတွေ\n1. Tuberculosis (TB) တီဘီ။\n2. Cytomegalovirus ရေယုံဗိုင်းရပ်ကနေ မျက်စိ၊ အဆုတ်၊ အစာလမ်း၊ စတာတွေကိုရောဂါရစေမယ်။\n3. Candidiasis မှိုပိးကနေ ပါးစပ်၊ လျှာ၊ အစာမျိုပြွန်၊ ဗဂျိုင်းနာကို ရောဂါရစေမယ်။\n4. Cryptococcal meningitis ဦးနှောက်ဖုံးလွာရောင်ခြင်း။ ခေါင်းကိုက်၊ ဖျား၊ မျက်စိကြည့်မကောင်း၊ လည်ပင်းတင်းနေ။ လူအမူအယာပြောင်း။\n5. Toxoplasmosis ကြောင်တွေမှာရောဂါရစေတဲ့ပိုး။ သီးနှောက်ရောက်ရင် တက်မယ်။\n6. Cryptosporidiosis အကောင်တွေမှာဖြစ်တဲ့ ကပ်ပါးကောင်။ နာတာရှည်ဝမ်းပျက်မယ်။\n7. Cancers ကင်တာ သူများထက်ပိုဖြစ်တယ်။\n8. Kaposi sarcoma နဲ့ Lymphoma လင်ဖိုးမား ခေါ် တက်စေ့ကင်ဆာ။\n9. Other complications တခြားရောဂါတွေ။ Wasting syndrome ပိန်ချုံးကျလာမယ်။\n10. Neurological complications အာရုံကြောသက်ရောက်မှုတွေ။ စိတ်မကြည်လင်၊ သတိမေ့၊ လမ်းကောင်းကောင်းမလျှောက်နိုင်၊\npost-exposure prophylaxis (PEP) drugs ခေါ်ဆေးကို ၇၂ နာရီအတွင်းသောက်သင့်တယ်။ (PrEP) လို့လည်း ခေါ်တယ်။ လိင်မှုကနေကူးစက်မှာကို ၉၉% နဲ့ ဆေးထိုးအပ်ကနေကူးမှာကို ၇၄% ကာကွယ်မယ်။\nပိုးကူးစက်ခံရခြင်းဟာ သေဒဏ်ကျတာ မဟုတ်ပါ။ antiretroviral therapy (ART) ခေါ် ဆေး သောက်နေသူတွေဟာ AIDS ဖြစ်တဲ့အထိ မရောက်သလောက်လို့ ပြောနိုင်တယ်။ ပိုးရှာမတွေ့တဲ့အထိ သက်သာလာနိုင်တယ်။ သူများကိုလည်း ကူးစက်ချင်မှသာ ကူးစက်တော့ပါမယ်။\nနှစ်သစ်ကူး ဆုတောင်းစကားတွေ၊ ရုပ်ပုံတွေ၊ ဗီဒီယိုပုံတွေပို့နေကြတယ်။ တယောက်လာဒါ။ နောက်တယောက်လာဒါ။\nတောရွာတွေက ဘုရားပွဲ ဆွမ်းလောင်းပွဲတွေမှာ မုံ့ဆီကြော်နဲ့ ပဲခွေလောင်းကြသလိုပဲ။ ဘုန်းကြီးကျောင်း ကျက်သရေခန်းမှာ အဲတာတွေ ပုံနေတာပဲ။\nတောမုံ့ဆီကြော်နဲ့ ပဲခွေတွေကတော့ ကိုယ်တိုင်လက်နဲ့ ကြော်ကြတာ။ အခုဆုတောင်းတာတွေက အင်တာနက်လမ်းပေါ်က ကောက်လာတာတွေ။ သတ်ပုံတွေကမှားသေး။ မှားလို့မှားမှန်းမသိတာ အတော်ဆိုးတယ်။\nနှစ်သစ်ဆိုပြီး ဆုတောင်းစာတွေ များလွန်းတယ်။ မှားလွန်းတယ်။\n၁။ စိတ်မှာ ညစ်မဲကင်းပါစေ တဲ့။\nမဲ = မဲပေးသည်။ မည်း = နက်သော။\n၂။ ဤပို့စ် မြင်သူ့အပေါင်း သူတော်ကောင်း\nကြွေးမြေခသိပ် ကင်းပါစေ တဲ့။\nမြင်သူအပေါင်းလို့ ရေးရတယ်။ မြင်သူ့ဆိုတာ မြင်သူ၏။\nကြွေးမြေခပ်သိမ်းလို့ ရေးရတယ်။ မြေခဆိုတာ ကြွေကျတာ။ သိပ်ဆိုတာ ကလေးသိပ်တာ။\nနေ့ဆင်နေတိုင်း တိုးပါစေ။ မှားတယ်။ နေ့စဉ်နေ့တိုင်းလို့ ရေးရတယ်။\nကျွန်တော့် ဆုတောင်းကတော့ နေ့တိုင်း အမှားတွေ မဝေသင့်။ အမှားတွေ မရေးသင့်။ အမှားတွေ မလုပ်သင့်။\nနှစ်သစ်ကူးနေ့မှာ နေမကောင်းလို့မေးတာတွေလိုက်ရှာရတာ ကောက်ရိုးပုံထဲ အပ်ကျပျောက်သလိုပဲ။\nနေမကောင်းသူတွေ များတာ ကောင်းပါတယ်။ နေမကောင်းသူတွေကိုလည်း အားနာကြစေချင်တယ်။ ရာသီရောက်မှ ဆုတောင်းတာ တယ်တော့ မစွန်လှပါ။ ဝတ်ကျေတန်းကျေ တာဝန်အရ လုပ်ကြတာနဲ့ အတူတူပဲ။\nအင်တာနက်လမ်းမကြီးပေါ်က ကောက်ယူလာတာတွေ အများကြီးရတယ်။ စာရေးပျင်းသူတွေက အရုပ်တွေ။ ဘိုလိုရေးတာမှာတော့ ကူးချထားလို့ အမှားမတွေ့။ ဗမာလိုကူးချတာတချို့မှာ သတ်ပုံတွေ မှား။ စိတ်တိုင်းကြတဲ့။ စိတ်တိုင်းကျလို့ ရေးရတယ်။\nကျပန်း (ကျဖမ်း) စကားပြောပွဲ\nစာရေးရာ စာကျ၍ မှားသည်\n· စားနေကျ ထမင်းဆိုင်မှာ စားခဲ့တယ်။\n· စားနေကျ မုန့်တီဆိုင် ကောင်းတယ်။\n· ပုံမှန် စားနေကျ အတိုင်းစားပါ။\n• ကျကျနနဝတ်စားလာတဲ့ စားနေကျကြောင်ဖား လာနေပြီ။\n• ကျပန်းစကားပြောပွဲမှာ သူပြောတာ ခေါင်းစဉ်နဲ့ အံဝင်ခွင်ကျ၊\n• ကြုံရာကျဘန်းပြောတတ်သူနဲ့ တွဲမလုပ်ချင်ပါ။\n• မတင်မကျ မလုပ်ပါနဲ့၊\n• စိတ်တိုင်းကျ သုံးဆောင်ပြီးရင်တော့ ကျသင့်ငွေပေးချေပါ။\n• ဘောလုံးပွဲ ဂိုးမရှိ သရေကျသွားတယ်။\n• မြန်မာစာကျတယ်ဆိုတာ ရှားတယ်။ သတ်ပုံမမှန်သူတွေကတော့ အလွန်များတယ်။\n• ရွှေအိမ်နန်းနှင့်၊ ကြငှန်းလည်းခံ၊ မတ်ပေါင်းရံလျက်၊ ပျော်စံရိပ်ငြိမ်၊ စည်းစိမ်မကွာ၊ မင်းချမ်းသာကား၊ သမုဒ္ဒရာ၊ ရေမျက်နှာထက်၊ ခဏတက်သည်၊ ရေပွက်ပမာ၊ တသက်လျာတည်း။\n• မြန်မာစာအနာဂတ်အတွက် ကြောင့်ကြမိပါတယ်။\nနှစ်သစ်ကူးမှာလာတဲ့ ဂူဂယ်လမ်းပေါ်ကကောက်ယူလာတဲ့ပုံတွေတော့ ရေးပြီးပြီ။ တောဆွမ်းလောင်းပွဲ ပဲခွေ၊ မုံ့ဆီကြော်နဲ့ ဝက်သားဟင်းဆွမ်းဟင်းလည်း ရေးပြီးပြီ။\nနောက်ထပ် ခပ်ဆန်းဆန်း နှစ်ခုလာတယ်။ အဆန်းတခုက အသံဖိုင်ပို့ပြီး နားဆင်ကြည့်ပါတဲ့။ ကျွန်တော်က အသံဖိုင်တွေ ဗီဒီယိုဖိုင်တွေကို မဖွင့်ပါ။ နေမကောင်းလို့ မေးတာလားတော့ မသိ။\nနောက်တခုက မေတ္တာစာလေးပါတဲ့။ အသံဖိုင်။ မေတ္တာစာဆိုတာ ရှေးဘုရင်တွေခေတ်ကတည်းကပေါ်တာ။ ပေါ်စမှာ ရဟန်းတော်တွေ စာဆိုတွေကနေ ဘုရင်ကို ဆက်သွင်းကြတယ်။ နောက်တော့ မေတ္တာရပ်ခံစာသဘောပါ ရေးကြတယ်။ ရှင်မဟာသီလဝံသ၊ ရှင်မဟာရဋ္ဌဌသာရ၊ ကန်တော်မင်းကျောင်းဆရာတော်၊ ကျည်းကန်ရှင်ကြီး၊ ရှင်ဥက္ကံသမာလာ၊ စလေဦးပုည၊ ကင်းဝန်မင်းကြီး အစရှိသူတွေရေးခဲ့တာတွေက မြန်မာစာပေသမိုင်းတင်ရစ်တယ်။ နောက်တခါ ချစ်ခင်ကြသူတွေအတွက် ရေးလာကြတယ်။\nကျွန်တော်တို့ငယ်ငယ်က ရည်းစားစာကိုလည်း မေတ္တာစာလို့ ယဉ်ယဉ်ကျေးကျေးခေါ်ကြတယ်။\nကွန်မင့်တခုရတယ်။ အမှန်ပြောရရင် ကျမတို့ မြန်မာစာ အဓိပ္ပယ် အတော်ရူပ်တယ်လို့ ပြောရမလား သို့မဟုတ် အဓိပ္ပယ် ကြွယ်ဝတယ်လို့ ပြောရမလား မြန်မာစာကို မြန်မာတယောက် လေ့လာနေရင်း မတတ်တာ ခေါင်းရူပ်လာပါတယ် တဲ့။\nမြန်မာစာဟာ နှစ်တထောင်ကျော်ပြီ။ တိတိကျကျပြောရရင် အေဒီ ၁၁-၁၂ ကစတယ်။ ရာဇကုမာရ်ကျောက်စာက ၁၁၁၃ ခုနှစ်ကဖြစ်တယ်။ ရခိုင်၊ ပျူ၊ မွန်စာ အထောက်အထားတွေက ဒိထက်စောသေးတယ်။\nသက်တမ်းရှည်တဲ့စာဆိုတာ ကြွယ်ဝတယ်။ လေးနက်တယ်။ ခေတ်အဆက်ဆက် ဖွံ့ဖြိုးတိုးတက်စည်ပင်လာပါတယ်။\nမြန်မာစာကို သူငယ်တန်းကတည်းက စံနစ်တကျသင်ရင် ဆယ်တန်းကျောင်းသားတယောက်ဟာ စာရေးဆရာ ကဗျာဆရာ ဖြစ်နိုင်ပြီ။ ပါရမီပါသူတွေကတော့ ဒိထက်စောပြီး စာကောင်းကောင်းရေးတတ်ကြပြီ။\nစံနစ်တကျဆိုတာ အဆန်းတော့ မဟုတ်ပါ။ ခုခေတ်အတွက်တော့ ဆန်းနေမယ်။ ငါးတန်းကတည်းက အလယ်တန်းသဒ္ဒါ၊ အလယ်တန်းကဗျာတွေ သင်ကြရပြီ။ ၈ တန်းကစတဲ့ အထက်တန်းမှာ သဒ္ဒါ၊ စကားပြေနဲ့ ကဗျာသင်ပေးတယ်။ စိတ်ကြိုက် မြန်မာစာယူရင် ဂန္ထဝင်စာပါတွေ သင်ယူကြရတယ်။\nပညာအပါအဝင် ဘာသာရပ်ပေါင်းစုံကို တန်ဖိုးမထားတဲ့ စစ်အစိုးရတက်ကတည်းက မြန်မာစာအပါအဝင် အရာရာ နိမ့်ကျသွားခဲ့ပါတော့တယ်။ အဲတော့ လေးနက်ကြွယ်ဝတဲ့ မြန်မာစာကို ရံဖန်ရံခါတွေ့ရသူတွေအတွက် မြန်မာစာက ခက်ခဲနေတော့တယ်။ မခက်သင့်တာ ခက်တာ။\nသတ်ပုံကို မှားနေလို့မဟုတ်ပဲ ပေါ်လစီအရပြောင်းခိုင်းခြင်းက မြန်မာစာပျက်စီးယိုယွင်းလာရခြင်း အကြောင်းခံတချက် ဖြစ်ပါတယ်။ ၁၉၈၀ နောက်မှာ အဲတာတွေကိုသာ ဖတ်ကြရ၊ သင်ကြရတော့တယ်။ စစ်အစိုးရ အာဏာကျဆင်းလာတဲ့ အခုလိုကာလမှာ အရင်ကတန်ဖိုးရှိလှတဲ့ စာကောင်းတွေကို ယှဉ်ဖတ်ရသူတွေအတွက် မြန်မာစာ ခက်လှချည်လားလို့ ထင်လာကြမယ်။ ရင်နာစရာကောင်းပါလားလို့ ဆင်ခြင်မိကြလိမ့်မယ်။\nလွတ်လပ်ရေးကြိုးပမ်းစဉ်ကာလကနေ စစ်အစိုးရမတက်မီထိ ထုတ်ဝေခဲ့တဲ့ ကျောင်းသုံးစာအုပ်တွေနဲ့ ကျောင်းစာမဟုတ်တဲ့ စာအုပ်တွေကို လေ့လာရင် လပိုင်းနှစ်ပိုင်းနဲ့ မြန်မာစာကောင်းကောင်းတတ်လာနိုင်ပါတယ်။ ခေတ်ပေါ် စာအုပ်သစ်တွေ ပြန်ထုတ်စာအုပ်တွေကို ရှောင်ပါလေ။ ကူးစက်ရောဂါပိုးတွေ ပါနေတယ်။\nမြန်မာစာအကြောင်း ဖြေတော့ ပြန်ရေးလာတယ်။\nငါးတန်းစတက်တော့ မြန်မာစာဘာသာရပ်မှာ သဒ္ဒါစာအုပ် အပြာရောင်ကို ဖတ်စာအုပ်နဲ့ အတူရခဲ့ပါတယ်။ အဲဒီစာအုပ်က အလယ်တန်း မြန်မာသဒ္ဒါ ၅တန်း ၆တန်း ၇တန်းအထိကိုင်ရတဲ့စာအုပ် ထင်ပါတယ်။ ဒါပေမဲ့ မြန်မာစာသင်တဲ့ ဘယ်ဆရာ ဆရာမမှ အဲဒီသဒ္ဒါ စာအုပ်ထဲကစာကို မသင်ခဲ့ပါ။ အဲဒီလိုနဲ့ စာအုပ်ဟာ အသစ်အတိုင်းကျန်ခဲ့ပါတယ် မှတ်မိခဲ့တာပါဆရာ။\nဆောရီး။ အဲလိုအဖြစ်အပျက်တွေ များတယ်။ မနေ့က ဒေါ်မြမြအေးက သူငယ်စဉ်ကကျောင်းအတွေ့အကြုံတခု ပြောတယ်။ ဆရာမ ဒေါ့့် က ကျောင်းရောက်လာရင် စာမသင်ဘူးတဲ့။ သူ့အတန်းကမဟုတ်လို့ တော်သေးတဲ့။ စကားပဲ လည်ပြောနေတာ၊ လူကြီးကတော်တဲ့။\nဘယ်စာမဆို သဒ္ဒါဟာ အိမ်တိုင်လိုပဲ။ အခုခေတ်မှာ မြန်မာအိမ်အိုကြီး ယိုင်နဲ့နေတယ်။\nရေးထားတာ ၃ နှစ်ကျော်ပြီ။ ကျော်အောင်ဘာသာပြန်စာအုပ် တွေ့လို့။ ငယ်ငယ်ကတော့ ဖတ်ဖူးတယ်။ မေ့ကုန်ပြီ။ ကျွန်တော်က တခြားကနေဖတ်ပြီး ရေးတာပါ။\nမြန်မာပြည်ကစာဖတ်သူတိုင်း နော်မန်ဗက်သွန်းကိုသိကြပါတယ်။ အများစုက တရုပ်ပြည်မှာ စွန့်စွန့်စားစား စေတနာ အပြည့်နဲ့ သွားရောက်ကူညီတဲ့ ကနေဒါဆရာဝန်လို့သိကြမှာပါ။ ဒေါက်တာဗက်သွန်းက သူ့ရဲ့ ကမ္ဘာကျော်သမိုင်းတွင်တဲ့ လူမှုရေးဆေးကုသမှုကို စပိန်ပြည်တွင်းစစ်ကတည်းကစခဲ့တာပါ။ ဖက်စစ်ဖန့်ကျင်ရေးသမားဖြစ်တယ်။ စစ်သားတွေကိုရော ရွာသူရွာသားတွေကိုပါ ဆေးကုပေးပါတယ်။\nဒိနောက်မှာ ဒုတိယ တရုပ်-ဂျပန်စစ်ပွဲမှာ ခေတ်မီဆေးပညာနဲ့ တရုပ်ပြည်တောပိုင်းကို သွားရောက်ကုသပေးခဲ့ပါတယ်။ သူရဲ့ ကိုယ်ကျိုးမဖက် တရုပ်ဆင်းရဲသားတွေကို ဆေးပညာနဲ့အကူအညီပေးလို့ တရုပ်ခေါင်းဆောင် မော်စီတုန်းကစပြီး ကနေ့ တရုပ်နိုင်ငံသားတိုင်းကပါ ဒေါက်တာဗက်သွန်းကို လေးစားချစ်ခင်နေကြပါတယ်။\nသူကပဲ စပိန်ပြည်တွင်းစစ်မှာ မိုဘိုင်းသွေးသွင်းကုသမှုကို ရှေ့တန်းစစ်မျက်နှာမှာစခဲ့ပါတယ်။ သူကိုယ်တိုင်ကတော့ သွေးအဆိပ်သင့်လို့ ၁၂-၁၁-၁၉၃၉ ကွယ်လွန်ခဲ့ရပါတယ်။ သူဟာ တီဘီရောဂါသည်လည်းဖြစ်ခဲ့တယ်။ အဲဒီ ၁၉၂ဝ ကျော်ကာလတွေမှာ တီဘီကို ထိရောက်အောင်မကုနိုင်သေးပါ။\nရောဂါတွေနဲ့ ဆင်းရဲမှုဆက်စပ်နေတာကို သူကစိတ်ဝင်စားပြီး စာနာစိတ်တွေပေါက်ပွါးလာတယ်။ အဲဒီအတွက် ကနေဒါမှာ အခမဲ့ဆေးကုသနိုင်ရေးအတွက် ကျန်းမာရေးဌာနတွေ၊ အစိုးရတွေနဲ့ ရင်ဆိုင်အန်တုပါတယ်။ သူပဲရှုံးပါတယ်။ ၁၉၃၅ မှာ ဆိုဗီယက်ယူနီယန်ကို အလည်သွားပါတယ်။ ကနေဒါကွန်မြူနစ်ပါတီဝင်ဖြစ်လာပါတယ်။ ၁၉၃၆ စပိန်ပြည်တွင်းစစ်မှာ သွားကူညီပါတယ်။ တရုပ်ပြည်ကို ၁၉၃၈ မှာသွားပါတယ်။ စစ်မျက်နှာအရေးပေါ် ခွဲစိတ်ခန်းလုပ်ပါတယ်။\nနော်မန်ဗက်သွန်းကို ဂုဏ်ပြုပြီး ကနေဒါမှာရော တရုပ်ပြည်ကနေပါ တံဆိပ်ခေါင်းနှစ်မျိုးကို ဒီဇိုင်းတူနဲ့ ထုတ်ဝေပေးပါတယ်။ ဘေဂျင်းမြို့မှာရှိတဲ့ ဝန်ပိုင်ခံတပ်ထဲမှာ သူ့ရုပ်တုထားရှိပါတယ်။\n• ဆေးပညာဆိုတာ ဈေးကြီးပစ္စည်းကုန်သွယ်ရေးတခု ဖြစ်တယ်။\n• ပေါင်မုန့်ကို ကျောက်မြက်ရတနာလို ရောင်းဝယ်ကြတယ်။ အမြတ်အစွန်းရဘို့ပဲ။\n• ဆေးပညာကနေ ကိုယ်ပိုင်အကျိုးစီးပွါးဖြစ်ရေးပဲ။ လောဘသမားတွေပဲ။\n• လူချင်းတွေ့ရင် မင်းဘယ်လောက်ရသလဲ။ ကျွန်တော်တို့ ဘယ်လောက်လုပ်ပေးနိုင်သလဲ မဟုတ်ကြဘူး။\nကျော်အောင်ရေးတဲ့စာအုပ်မှာ မြန်မာစာကို သတ်ပုံမှန်နဲ့သာ ရေးထားကို တင်ပြလိုက်ပါတယ်။ သတ်ပုံဖျက်ခံထားရတဲ့ မြန်မာပြည်မှာ နော်မန်ဗက်သွန်းစာအုပ်ကို ထပိထုတ်ကြတယ်။ ပြင်ထုတ်တွေက နော်မန်ဗက်သွန်းအတုတွေ။\nစောစောက နော်မန်ဗက်သွန်းအကြောင်းကို ခပ်တိုတိုရေးတယ်။ ကျွန်တော်ငယ်ငယ်က သူ့အကြောင်းစာတွေ ဖတ်ပြီး အားကျခဲ့ပါတယ်။ ဆေးကျောင်းမရောက်ခင်ကပါ။ ဒါပေမယ့် တကယ့်အဖြစ်ကတော့ အတော်ကြီးကို ကွာတယ်။\nတရုပ်ပြည်မှာ ဆေးကုပေးခဲ့တဲ့ အောင်မြင်မှုတခုကနေ Barefoot doctors ဖိနပ်မပါဆရာဝန်များလို့ ဝေါဟာရသစ်နဲ့ နည်းနာသစ်ပေါ်ထွန်းလာခဲ့တယ်။ ရိုးရိုးလူတွေကို ရက်တိုတိုနဲ့ ဆေးသင်တန်းတွေ ပေးပြီး၊ ကျေးလက်တောနယ်တွေမှာ ဆေးကုစေခဲ့တယ်။ အခြေခံသန့်ရှင်းမှု၊ ရောဂါကာကွယ်ရေး၊ မိသားစုစီမံကိန်းတွေ သင်ပေးတယ်။ အဖြစ်များရောဂါတွေ ကုသနည်းလည်းပါတယ်။ ၁၉၄၉ မှာ စမ်းသပ်မှုစလုပ်ပြီး၊ တရားဝင်ကတော့ မော်စီတုန်းရဲ့ ၁၉၆၅ ခုနှစ် မိန့်ခွန်းပြောပြီးမှ ဖြစ်ပါတယ်။ နောက်ပိုင်းမှာ WHO ကနေ အသိအမှတ်ပြုပေးလာတယ်။\nကျွန်တော်လည်း ဒေလီက ယမုန်နာဆေးခန်းလေးမှာ ဆေးပညာကို လူနာစောင့်ရင်း သင်ပေးခဲ့တယ်။ တချို့က ဆေးခန်းမှာ တရက်နှစ်ရက်သာကြာပြီး တချို့က ၄-၅ ခြောက်နှစ်ကြာတယ်။\nနော်မန်ဗက်သွန်းက ဖက်ဆစ်ကိုဆန့်ကျင်သလို ကျွန်တော်က စစ်အာဏာရှင်ကို ဆန့်ကျင်ပါတယ်။ သူက တရုပ်ပြည်မှာ လယ်လုပ်နေသူတွေကို ဆေးကုပေးခဲ့တယ်။ ကျွန်တော်က အိန္ဒိယ-မြန်မာ နယ်စပ်နဲ့ ထိုင်း-မြန်မာနယ်စပ်မှာလည်း ရောက်တဲ့အခါတိုင်း ဆေးကုပေးပါတယ်။ အားလုံးက မြန်မာပြည်ကဒုက္ခသည်တွေ။ အိန္ဒိယမှာ ၁၂ နှစ်ကြာ ဆေးကုခဲ့တာ။ တောနယ်မှာ မဟုတ်ပါ။ နယူးဒေလီမှာ။ လူနာတွေကလည်း မြန်မာပြည်သားတွေ။\nနော်မန်ဗက်သွန်နဲ့ တခြားစီ။ ကျွန်တော်က အမြဲဖိနပ်စီးထားသူ။\n၁။ လိုက်မှီလို့ရေးရမလား လိုက်မီလို့ရေးရမလားခင်ဗျာ\n၂။ မြန်မာစာအသုံးမှာ မီနဲ့မှီ အသုံးကို သိချင်လို့ပါဆရာ ဖြေပေးနိုင်မလားဗျ\n၃။ ခါတော်မှီ နှင့် ခါတော်မီမှာ ဘယ်ဟာက စာလုံးပေါင်းအမှန်လဲခဗျား။\n၄။ အပမီ၊ အပမှီ။ ဘယ်ဟာ အမှန်လဲဆရာ။\n၅။ ဆရာရှင့် မီ/မှီ သုံးတာအရမ်းမှားနေလို့ ရှင်းပြပေးပါရှင့်။ မမီမကမ်း၊ လှတာလိုက်လို့မမီ၊ သူ့အလှမမီ၊ တိုင်မှီ။ မှီခိုဆိုတာ မှန်လားရှင့်။ ဘယ်ပန်းချီရေးလို့မမီ၊ မကြာမီတွေမှာ ဟထိုးလိုလားရှင့်။ လူတွေ အရမ်းရေးကြတာ လှတာလိုက်လို့မမှီဘူးလို့ ဒါလဲဟထိုးပါရင် မှန်လားရှင့်။\n၆။ အချိန်မီ အချိန်မှီ ဘယ်ဟာအမှန်လဲ ဆရာ\n၇။ အချိန်မတိုင်မှီ ကြွေလွင့်ခဲ့ရတဲ့ မြန်မာ့အနုပညာကြယ်ပွင့်များ (မမှန်)\n၈။ ခေတ်မှီ နေဆဲ တကွက် ကာတွန်း (မမှန်)\n၉။ ကိုယ်ဉာဏ်မမှီ မသိတဲ့ အရာတွေကို စဉ်းစားပြီးမှ ပြောကြပါ။ (မမှန်)\n၁၀။ ဆောင်းအမီကို ဆောင်းအမှီလို့ ခေါင်းစဉ်တပ်ထားတဲ့ ပြန်ဆိုသီချင်း (မမှန်)\n၁၁။ အချိန်မတိုင်မှီ ကြွေလွင့်ခဲ့ရတဲ့ မြန်မာ့အနုပညာကြယ်ပွင့်များ (မမှန်)\nမီ ဆိုတာ မတိုင်ခင်ကသဘောမှာ သုံးတယ်။ မ နဲ့တွဲပြီးသုံးတယ်။ မတိုင်မီ၊ မကြာမီ၊ မလာမီ၊ မသွားမီ၊ မပြောမီ၊ အချိန်မစေ့မီ။\nနိုင်သည်သဘောလည်းသုံးတယ်။ လှမ်းယူလို့ရနိုင်သည်၊ လိုက်လို့ရနိုင်သည်။ မီအောင်လိုက်ပါ၊ မီအောင်ဆိုပါ။\nမှီ ကို အားကိုးအားထားပြုသည်မှာသုံးတယ်။ တိုင်ကိုမှီနေသည်၊ မှီကပ်နေသည်၊ မှီတင်းနေထိုင်ကြသည်၊ မှီငြမ်းပြုသည်၊ မှီဝဲပါ၊ မှီအုံး၊ မှီခိုသူ။\nလှတာ လိုက်လို့မမှီဘူးလို့ရေးတာ မမှန်ပါ။ လှတာက နာမဝိသေသန (သို့) နာမ်။ မမီဘူးဆိုတာက ကြိယာဝိသေသန။ သဒ္ဒါအရ မှားတယ်။ လှတာကို မှီခိုတာဆိုရင် အဓိပ္ပါယ်တမျိုးဖြစ်တယ်။ သူ့အလှကို လိုက်မမီဆိုရင် မှန်တယ်။ ကြီးရင်မှီ၊ ငယ်ရင်ချီ။ မကြာမီ လာမည်။\nမောင်ပန်းမွှေး ယုန်လိုက်တယ်။ တောကျောင်းဘုန်းကြီး မြင်လိုက်တယ်။ လိုက်ကြပါလား တပည့်များ။ လိုက်လို့မမီ ပြေးပြန်ပြီ။\nခေတ်မီမီ ကမ္ဘာကြီးရှုမြင် ခေတ်ရော ရှေးမီ သမားကျော်များပင်\nစတုတ္ထနှစ် မြန်မာစကားပြေ (မြန်မာစာအဓိက)\nဝိဇာနှင့်သိပ္ပံတက္ကသိုလ် မြန်မာစာဌာန ရန်ကုန်\nခုခေတ် တစ်ကသိုလ်တွေမှာတော့ အစားမတော် တစ်လုတ် တဲ့။ သူတို့ရေးတဲ့စာတွေ ဖတ်တိုင်း တစ်နေတယ်။\nNew Vision Knowledge Bank ကျေးဇူး။\nဘီစီ ၆၀၀ လောက်တွင် ဆိုလွန်အမည်ရှိ ကဝိတပါးပေါ်ပေါက်လာ၍ နိုင်ငံပြုပြင်ရေးများကို ဆောင်ရွက်လေသည်။ ဆိုလွန်၏ ပြုပြင်ပြောင်းလဲရေးအရ မြေရှင်ကြီူးအဖွဲ့ကို ဖျက်သိမ်း၍ တိုင်းသူပြည်သားလူအများက ရွေးကောက် တင်မြှောက်သော ကိုယ်စားလှယ်များပါဝင်သည့် အက်ကလီရှာခေါ် အဖွဲ့သစ်ကို ဖွဲ့စည်းလေသည်။ တရားသူကြီးများကိုလည်း ရွေးကောက်တင်မြှောက်သည်။ နောင်အခါတွင် အက်ကလီရှာအဖွဲ့ကို တနှစ်တကြိမ် တိုင်းသူပြည်သားတို့၏ မဲဆန္ဒဖြင့် ရွေးကောက်တင်မြှောက်သည်။\nပုံ - အီရန်ရေတပ်ပျက်စဉ်က\nပြည်တော်သာစာစဉ်၊ နိုင်ငံသမိုင်း ၅ စာအုပ်ကို ဒေါ်တင်ထွေး - ဘီအေ ဘီအယ် ရေးပြီး ဦးသိန်းဟန်နဲ့ ဗိုလ်အေးမောင်တို့က စာတည်းပါတယ်။ ၁၉၅၄ ခုနှစ်မှာ ဘာသာပြန်စာပေအသင်းက ထုတ်ပါတယ်။\nဦးကြင်ဥ ပဒေသာသီချင်းများ ကျွန်တော်တို့ခေတ်က ကျောင်းသုံးစာအုပ်ဖြစ်ပါတယ်။\nစကားရွှေဝါနှင့်၊ ညောင်သီတာ ရေတော်သွန်းချိန်မို့၊ ရွှန်းဝေလို့လှိုင်။\nမြိုင်မြစ်စုံ ယမုံခပါတဲ့၊ ပြည်အမရမဏ္ဍိုင်၊ ခရိုင်နယ့်တဝိုင်း။\nသို့ချိန်ဆီ၊ ရင့်ကျူးပဉ္စင်္ဂီနှင့်၊ တိမ်ပန်းချီ ပွေလို့ရေးပေလိမ့်၊ ဆေးရင့်ပြာလှိုင်း။\nခုခေတ်မှာ သတ်ပုံတွေပြောင်းထားကြတယ်။ သင်းမြေနံ့တစ်ကြိုင် တဲ့။ ခရိုင်နယ့်တစ်ဝိုင်း တဲ့။ သီချင်းတွေ ကဗျာတွေ ပျက်ရော။\nChina jails gene-edited babies scientist for three years\nဆရာ့ blog က font တှဖေတျမရလို့ပါ။ကြှနျတျော Unicode သုံးတာပါခငျဗြ။ Convector နဲ့ပေါငျးရတာလားခငျဗြ။ blog မှာပဲ ပွောငျးလို့ရပါလားခငျဗြ။\nမေးခွန်းကို ဖေါင့်ပြောင်းဖတ်ပါတယ်။ သိချင်သူက ဒုက္ခခံရတယ်။ ၂၀၁၉ ခု စက်တင်္ဘာလကတည်းက လာသမျှ ၈၀% ကို ဖေါင့်ပြောင်းဖတ်ပြီး ဖြေနေရတယ်။\nယူနီကုဒ်ပါလို့ လာပြောသူလည်း တရာကျော်ပြီ။ ပွဲစားတွေရော၊ ရှေ့နေတွေရော၊ လော်ဘီသမားတွေရော၊ သူတို့ နောက်လိုက်တွေရော။\nဖေါင့်နှစ်မျိုးလုံးဖတ်နည်း ပေးတာတွေလည်း မနည်းဘူး။ တယောက်တမျိုး။ ကျွန်တော်က မတတ်ပါ။ သိတဲ့သူကိုသာ မေးပါရန်။\nဆိုင်မှာရောင်းတဲ့ပစ္စည်းသာ ဝယ်ကြရတယ်။ ကိုယ်လိုချင်တာ အဲဒီဆိုင်မှာမရှိရင် တခြားဆိုင်ပြောင်းရှာရတယ်။\nယူနီကုဒ်သုံးသူ ၉၀% လောက်ရှိမယ်။ ဆရာဝန်တွေ အများကြီးပါတယ်။\nမေးခွန်းတွေမှာ ဘလို၊ ဘလောက်လို့ရေးနေသူ သိပ်မနည်းလှပါ။ ယောက်ျားတွေရော အမျိုးသမီးတွေကပါ ရေးကြတယ်။\nဘလိုဆိုတာ အဘလို၊ ဘဘလို၊ ဘကြီးလို။ ဘလေးလို၊ ဘဒွေးလို။ ဘလောက်ဆိုတာ အဘလောက်၊ ဘဘလောက်၊ ဘကြီးလောက်၊ ဘလေးလောက်၊ ဘဒွေးလောက်။\nမေးခွန်းအမျိုးအစား ၂ မျိုးရှိတယ်။\n၁။ ဟုတ် မဟုတ်သာ ဖြေရန်လိုတဲ့ မေးခွန်းအမျိုးအစားနဲ့\n၂။ အချက်အလက်ပါ ဖြေရန်လိုတဲ့ မေးခွန်းအမျိုးအစား။\nထမင်းစားပြီးပြီလားလို့ မေးရင် ပြီးပြီ၊ မပြီးသေးဘူးသာ ဖြေရန်လိုတယ်။\nဘာဟင်းနဲ့စားခဲ့လဲ မေးရင်တော့ စားခဲ့တဲ့ဟင်းတွေအမည် ပြောလိမ့်မယ်။ ဆက်မေးနိုင်တာတွေ ရှိတယ်။ ဘယ်အချိန်က စားခဲ့လဲ။ ဘယ်သူ ပါသေးလဲ။ ဘာလို့ ဆိုင်မှာသွားစားတာလဲ။ ဘယ်ဆိုင်မှာလဲ။ ဆိုင်က ဘယ်နေရာမှာ ရှိတာလဲ။ ဘယ်လောက် ကုန်ခဲ့သလဲ။ စောင့်ရတာ ဘယ်လောက်ကြာလဲ။\nဘယ်ဆိုင်၊ ဘယ်ဟင်း၊ ဘယ်နေရာ၊ ဘယ်သူနဲ့၊ ဘယ်လောက်၊ ဘာနဲ့၊ ဘာလို့၊ စတဲ့မေးခွန်းသုံးစကားလုံးတွေကို တည့်မှန်အောင် သုံးရတယ်။\nရောဂါအမည်က ဘာလဲ။ ဘာ့ကြောင့် ဖြစ်သလဲ။ ဘယ်လို ကုသရမလဲ၊ ဘယ်လို ကာကွယ်ရမလဲ။ ဘယ်ဆေးရုံမှာ ကုသရမလဲ၊ ဘယ်လောက် ကုန်မှာလဲ။ ဘယ်လောက် ကြာမှာလဲ။ ဆေး ဘယ်နှစ်မျိုးလဲ။ တနေ့မှာ ဘယ်နှစ်ကြိမ် သောက်ရမှာလဲ။ တခါသောက် ဆေးဘယ်နှစ်ပြားလဲ။\nအမျိုးမတော်သူတွေကို မြင်မြင်သမျှ အဘခေါ်ခိုင်းတဲ့ခေတ်ရဲ့ အဆက်ဖြစ်တယ်။ မြန်မာစာမှာပါ အဘရောဂါ ကူးစက်လာတယ်။ အဘရောဂါ ပျောက်ပါစေသတည်း။ အဘခေတ်ကျဆုံးပါစေသတည်း။\n1. Overactive Thyroid လည်ပင်းကြီးဟော်မုန်းများခြင်း၊\n2. Low Blood Sugar သွေးထဲသကြားဓါတ်နည်းခြင်း၊\n3. Sleep Apnea အအိပ်မမှန်ခြင်း၊\n4. Acid Reflux အက်စစ်ရည် အထက်ဆန်ခြင်း၊\n5. Lymphoma လင်ဖိုးမား ကင်ဆာ၊\n6. Medications ဆေးများ (acetaminophen ပါရာစီတမော၊ aspirin အက်စ်ပရင်၊ ibuprofen အိုင်ဘူပရိုဖင်၊ tricyclics or TCAs စိတ်မကျဆေး၊ bupropion and venlafaxine ဟော်မုန်းဖြည့်ဆေးများ၊ cortisone and prednisone ကော်တီဇုန်းဆေးများ)၊\n7. TB တီဘီ၊\n8. Anxiety စိုးရိမ်စိတ်ကဲခြင်း၊\n9. HIV အိတ်ခ်ျအိုင်ဗွီ၊\n10. Tumors ကင်ဆာတချို့ (Prostate ဆီးကျိတ်၊ kidney ကျောက်ကပ်၊ ovaries မျိုးဥအိမ်၊ testicles ကျားအစိ)၊\n11. Menopause သွေးဆုံးခြင်း၊\n12. Infection ပိုးဝင်ခြင်း (bacterial endocarditis နှလုံးရောင်ခြင်း osteomyelitis အရိုးထဲပိုးဝင်ခြင်း)၊\n13. Pheochromocytoma ရှားပါး အကျိတ်ရောဂါ (adrenal glands အဒရီနယ်ဂလင်း)။\nကန်တော့။ ခဏခဏမေးလို့ ခဏခဏဖြေရတယ်။\nမင်္ဂလာပါဆရာ အသက် ၃၇ အိမ်ထောင်ရှိပါတယ် Marvelon 28 သောက်တာ နံပါတ် ၁ ကစသောက်ရမှာ နံပါတ် ၇ က စသောက်လိုက်မိလို့ပါဆရာ ဆက်သောက်ရမှာလား ကဒ်အသစ်ပြောင်းသောက်ရမှာလား ဖြေကြားပေးပါရှင့်\nတားဆေးကို ရာသီစလာတဲ့နေ့ကနေ တနေ့တလုံးသောက်ရင် တလလုံးအတွက် ကာကွယ်မှုရမယ်။ ရာသီရပ်ပြီးမှ စသောက်ရင်တော့ ဆေးသောက်စ ၇ ရက်အတွင်း စိတ်မချရသေးပါ။ တရက်ဆေးသောက်ဘို့မေ့ရင် နောက်နေ့မှာ ၂ လုံးတွဲသောက်ပါ။ နောက် ပုံမှန်သောက်ပါ။ ရာသီလာပြီး ဒုတိယပတ်အတွင်းမှာ ဆေးသောက်ဘို့ ၂ ရက်မေ့သွားရင် ၂ လုံးတွဲသောက်ပြီး၊ အရံအတားနည်းတခုခု သုံးပါ။\nဆေးကို အလားဂျစ်ဖြစ်သူ၊ ကိုယ်ဝန်ရှိနေသူ၊ အသဲရောဂါရှိနေသူ၊ မျက်စိသွေးကြောရောဂါရှိသူ၊ နှလုံးအတက်ရဘူးသူ၊ အီစထိုဂျင်သက်ရောက်မှုရှိတဲ့ ရင်သားကင်ဆာရှိသူ၊ သွေးကြောပိတ်ရောဂါရှိသူ၊ နှလုံး-ဦးနှောက် သွေးကြောပိတ်ဘူးသူ၊ မိုင်ဂရင်းရောဂါရှိသူ၊ သရက်ရွက်ရောင်နေသူ၊ မွေးလမ်းကနေ သွေးဆင်းတာ အကြောင်း ရှာမရသူတွေ ဒီဆေး မသောက်သင့်ပါ။ ဝမ်းလျှောနေတာ၊ အန်တာ၊ ပိုးသေဆေးသောက်ထားရင် ဆေးထိရောက်မှုကို သက်ရောက်နိုင်တယ်။ ကိုယ်အလေးချိန် သိပ်များသူတွေမှာလဲ ထိရောက်မှုနည်းနိုင်တယ်။ ဆေးသောက်ဘူးကာစ ၃ လလောက်မှာ ကြားရက် သွေးဆင်းတာ၊ ဗိုက်အောင့်တာ၊ ဘေးထွက်ဆိုးကျိုး ပိုခံရတတ်တယ်။\nရင်သား ကြီး-တင်း-နာ၊ နို့ရည်ထွက်၊ ဗဂျိုင်းနားစို၊ ကိုယ်အလေးချိန်တက်၊ စိတ်ကျ၊ စိတ်မူပြောင်း၊ စိတ်က မခိုင်းပဲကိုယ်လှုပ်၊ ဝမ်းပျက်၊ ပျို့၊ အန်၊ ကိုယ်ရောင်၊ ခေါင်းကိုက်၊ မျက်ကပ်မှန် အဆင်မပြေဖြစ်၊ အသားဝါ၊ ရာသီမမှန်၊ သွေးဖိအားတက်၊ ဆီးချိုတက်၊ အရေပြားအနီပြင်ထွက်၊ ဗဂျိုင်းနားပိုးဝင်။\nတာဆေးကို အခု ဒါမှမဟုတ် အရင်က ရင်သားကင်ဆာရှိနေရင်၊ ကိုယ်ဝန် ရှိနေရင်၊ အသည်း၊ သည်းခြေအိတ်ရောဂါ ရှိနေရင်၊ မျိုးဥအိမ်အကျိတ်ရှိဘူးရင်၊ မိုင်ဂရင်းရောဂါရှိရင် မသုံးသင့်ပါ။ အသက် ၃၅ နှစ်ကျော်သူတွေ ဟော်မုန်း ၂ မျိုးပါ အများသုံးတာဆေးနဲ့ မသင့်လှပါ။ သွေးခဲ့မှာ ပိုသတိထားရလို့။ နို့တိုက်မိခင်သောက်နိုင်တဲ့ တားဆေးကပိုသင့်မယ်။\nမြန်မာပြည်မှာ Marvelon နဲ့ အိုကေ၊ လက်ညှိုကဒ်၊ မြားကပ်ဆိုတာကို အများဆုံးသုံးနေကြတယ်လို့ မေးခွန်းတွေအရ သိရတယ်။ ၂၈ လုံးပါတဲ့တားဆေးအမျိုးမျိုးရှိတယ်။ အများသုံးဖြစ်တယ်။ ဟော်မုန်း ၂ မျိုးပါတယ်။\n• Alesse = (Ethinyl estradiol 0.02 mg + Levonorgestrel 0.1 mg)\n• Enovid = (Mestranol 0.15 mg + Norethynodrel 9.58 mg)\n• Mala-D = (Levonorgestrel-0.15 mg + Ethinyl oestradiol 0.03mg)\n• Marvelon = Desogestrel 0.15 mg + Ethinyl estradiol 0.03 mg)\n• Microgestin 1.5/30 = (Ethinyl estradiol 0.03 mg + Norethindrone 1.4 mg)\n• Microgestin 1/20 = (Ethinyl estradiol 0.02 mg + Norethindrone 1 mg)\n• Modicon = (Ethinyl estradiol 0.035 mg + Norethindrone 0.5 mg)\n• Ortho-Novum = (Ethinyl estradiol 0.035 mg + Norethindrone 0.5 mg)\nဟော်မုန်းတမျိုးတည်းပါတာကို ကလေးနို့တိုက်နေစဉ်သုံးနိုင်တယ်။ မြန်မာပြည်မှာ Exluton ဆေး သုံးကြတယ်လို့ မေးခွန်းတွေအရ သိရတယ်။\nကိုယ်ဝန်တားဆေးတွေမှာ အရောင်တူရင် ဆေးတူတယ်။ ၁-၂-၃ တွေ၊ မြားတွေ (မျှား မဟုတ်)၊ တနင်္ဂနွေ တနင်္လာတွေ၊ လက်ညှိုးပုံတွေက ဆေးသောက်သူ မှတ်ရတာလွယ်စေအောင် လုပ်ပေးထားတာသာဖြစ်တယ်။ အရောင်တူရင် ဆေးတူတယ်။\n၁။ ဒီစာလေးက ဆရာတယောက် တင်ထားတာတွေ့ရလို့ပါ ကျိုက်သလ္လံစေတီတော်မြတ်ကြီးအား တက်ရောက်ဖူးမြော်လို့ တွေ့ရပါတယ် တချို့နေရာတွေမှာ ကျနော်တို့တွေ သုံးကြတာက စေတီတော်မြတ်ကြီးသို့ လို့ သုံးတာပိုတွေ့ရပါတယ် သုံးသင့်တဲ့ ဝါကျအမှန်အနေအထားကို ရှင်းပြပေးပါလားဆရာ\n၂။ ဆရာ ကို ဝိဘတ် နှင့် အား ဝိဘတ်အကြောင်း ဆွေးနွေးပေးပါအုံး။ အတိုင်ပင်ပင်ခံပုဂ္ဂိုလ်အား ပန်ကြားအပ်ပါသည်။ မြတ်စွာဘုရားအား ကန်တော့ပါ၏ စတဲ့ဝါကျတွေကို တချို့က အလေးဂရုပြုကြောင်း ဖော်ပြရင် သုံးလို့ရတယ် ဆိုလို့ပါ။\n၁။ ဆောင်ရွက်ရန် အချိန် အခွင့်ရှိသည်ကိုပြသည်။ ငါ သွားအားသည်။\n၂။ ငဲ့ညှာခြင်း ကင်းသည်ကိုပြသည်။ ပြုတော်မူအားရန်ကော့၊ မျက်ထားတော်သုန်။\nဆရာသည် ကျောင်းသားများအား စာသင်ပေးသည်။\nသူ့ကို စာအုပ်ပေးလိုက်ပါ။ သို့၊ အား တို့လို အလားတူသုံးနိုင်တဲ့နေရာတွေရှိတယ်။\nအား = လက်ခံပြဝိဘတ်\nအူအူယမ်းငွေ့ထတုန်တည်း။\nနေလုံး ကွယ်လေပြီတကား။ (မင်းသုဝဏ်)\nနာမ်ဝိဘတ်ကို အနက်အဓိပ္ပာယ်အရ (၁၇) မျိုးရှိတယ်။\n၁။ ကတ္တားဝိဘတ် − သည်၊ က၊ မှာ။\n၂။ ကံဝိဘတ် − ကို။\n၃။ ထွက်ခွာရာပြဝိဘတ် − မှ၊ က။\n၄။ ရှေးရှူရာပြဝိဘတ် − သို့။\n၅။ ဆိုက်ရောက်ရာပြဝိဘတ် − သို့၊ ထိ၊ အထိ၊ ထိအောင်၊ တိုင်အောင်။\n၆။ အသုံးခံပြဝိဘတ် − ဖြင့်၊ နှင့်။\n၇။ အကြောင်းပြဝိဘတ် − ကြောင့်၊ ဖြင့်။\n၈။ လက်ခံပြဝိဘတ် − အား။\n၉။ နေရာပြဝိဘတ် - ၌၊ မှာ၊ တွင်၊ ဝယ်၊ က။\n၁၀။ အချိန်ပြဝိဘတ် − ၌၊ မှာ၊ တွင်၊ ဝယ်၊ က။\n၁၁။ ပိုင်ဆိုင်ခြင်းပြဝိဘတ် − ၏။\n၁၂။ လိုက်လျောပြဝိဘတ် − အလိုက်၊ အရ၊ အတိုင်း၊ အလျောက်၊ အားလျော်စွာ။\n၁၃။ ယှည်တွဲပြဝိဘတ် − နှင့်၊ နှင့်အတူ၊ နှင့်အညီ၊ နှင့်အမျှ။\n၁၄။ ခွဲထုတ်ရာပြဝိဘတ် − တွင်၊ အနက်၊ အထဲမှ၊ အထဲမှာ။\n၁၅။ ရည်စူးချက်ပြဝိဘတ် − ငှာ၊ အလို့ငှာ၊ ဖို့၊ အဖို့၊ အတွက်။\n၁၆။ နေရာဆက်တိုက်ပြဝိဘတ် − တိုင်တိုင်၊ တိုင်အောင်။\n၁၇။ အချိန်ဆက်တိုက်ပြဝိဘတ် − တိုင်တိုင်၊ တိုင်အောင်၊ ပတ်လုံး၊ လုံးလုံး။\nသပြေကုန်းရွာမှ ကြိုဆိုပါ၏လို့ရေးတာ မမှန်ပါ။ သပြေကုန်းရွာက ကြိုဆိုပါ၏ကသာ သဒ္ဒါအရမှန်ပါတယ်။ အင်္ဂလိပ်လို ရေးတာမှာလည်း Welcome to လို့သာရေးရမှာကို Welcome from လို့မှားတတ်ကြတယ်။\nအမောင်ပြောက်ကျား၊ ယမ်းငွေ့အူအူ၊ တစ်လူလူနှင့် စာရေးသူများကို ဘာများ မှာခဲ့လိုသနည်း။\nခရီးမတ်တပ်၊ လမ်းခုလတ်တွင် သတ်ပုံမှန်အောင် ရေးပါလေ။\nရေးထာတာ လေးနှစ်ကြာပြီ။ သူငယ်ချင်းက ကာရာအိုကေဆိုထားတာ တွေ့လို့။ သီချင်းစာတွေက ပေါ်လစီသတ်ပုံတွေ ဖြစ်လို့ မသုံးဆော့ပါ။ ဆောရီးသူယ်ချင်း။\nဇရာလို့ပြောသံကြားတိုင်း ဇရာသီချင်းကိုသာ သတိရတယ်။ ဘိုကလေးတင့်အောင်ရေးသားပြီး ကိုမင်းနောင်ဆိုတဲ့ တံငါအိုတယောက်အကြောင်း ရေးဖွဲ့ထားတဲ့ ဇရာသီချင်း။\nဇရာဖိစီး ခရီးမတွင်သောဘဝမှာ၊ ကျန်သေးသမျှ အားဆောင်ကြည့်ရှာ၊ ကံပေးမှ ငါးတကောင်မိမှာ။ အလို ကြည့်စမ်းပ စားစရာ ငါးသတ္တဝါ၊ ဟင် ပိုက်မှာတွယ်ငြိ မိတန်ကောင်းရဲ့တခါ၊ အသာအယာချော့ကာဆွဲ၊ အသက်ပင်မရှူရဲ လက်ထဲ လက်ထဲ လက်ထဲရောက်လု ခုအချိန်မှာ\nလွတ်လေပြီ ရွှေရည်ဝင်းသည့်ငါး ငါးသတ္တဝါ၊ ခုန်လွှားပြန်ဆင်း မြစ်တွင်းအဏ္ဏဝါ။ တငါအို ဗျာပိုလှိုက်လှဲ မျက်ရည်ဝဲ။ အားခဲလို့မဖြေသာ၊ လူကဇရာ ပိုက်မှာဆွေး၊ ငိုကြွေးမည်တမ်း မြစ်ကမ်းဗွေအဏ္ဏဝါ။\nThe Old Man and the Sea စာအုပ်ကို အမေရိကန်စာရေဆရာ အားနက်စ်ဟယ်မင်ဝေးက ရေးပါတယ်။ ၁၉၅၁ ခုနှစ် ကျူးဘားမှာရေးတာ။ ၁၉၅၂ မှပဌမအကြိမ်ထုတ်တယ်။ အဲဒီစာအုပ်ရေးချိန်မှာ စာရေးဆရာလည်း အသက်ကြီးပြီ။ ၁၉၅၃ မှာ ပူလစ်ဇာဆုရတယ်။ ၁၉၅၄ မှာ နိုဗယ်ဆုရတယ်။ စာအုပ်ကို အကြိမ်ကြိမ်ပြန်ထုတ်တယ်။ စပယ်လင် မပြင်ပါ။ တရားစာတွေ၊ ဝတ္ထုတွေ၊ ကဗျာတွေ၊ သီချင်းစာသားတွေကို ပြန်ထုတ်ရင် သတ်ပုံပြင်တာ ကမ္ဘာမှာ မြန်မာစာသာရှိတယ်။\nလွတ်လေပြီ ရွှေရည်ဝင်းသည့်ငါး ငါးသတ္တဝါ၊ ခုန်လွှားပြန်ဆင်း မြစ်တွင်းအဏ္ဏဝါ။\nမင်္ဂလာပါဆရာ သားက ၂နှစ် ၅လကျော်ပါပြီ နှာခေါင်းပိတ်တာ ၁လလောက်ရှိပါပြီ ဆေးခန်းလည်းပြပါတယ် နှာခေါင်း အစက်ချတာလည်းချပါတယ် နှာခေါင်းပိတ်တာ မသက်သာဘူးဆရာ\nညဘက်အိပ်ရင် အသက်ရှူရတာ ခက်ခဲနေတယ် ဆရာ နှလုံးခုန်တာလည်း မြန်နေသလိုပဲ အိပ်ရက်ပက်လက်မအိပ်နိုင်ဘူးဆရာ မှောက်ယက်ပဲအိပ်တယ် ဘေးစောင်းလည်း မသက်သာသလိုပဲဆရာ နားနှာခေါင်းဆရာဝန်နဲ့ပြသင့်ပါသလားဆရာ နှာခေါင်းအစက်ချဆေးရည်က အကြည်ဘူးလေး တခါဖွင့်ရင် ၂၄နာရီပဲခံတယ် သားလေးသက်သာပျောက်ကင်းအောင် ဘာလုပ်ပေးသင့်ပါသလဲ\nCommon Cold in children ကလေးတွေ အအေးမိရင် https://doctortintswe.blogspot.com/2018/11/common-cold-in-children.html\nHomemade Humidifier လက်ဖြစ်ရေငွေ့ပေးနည်း http://doctortintswe.blogspot.com/2015/12/homemade-humidifier.html\nBaby's Cough ကလေးငယ်တွေချောင်းဆိုးရင် https://doctortintswe.blogspot.com/2016/04/babys-cough.html\nHumidifiers for Babies ကလေးတွေအတွက် ရေငွေ့ပေးစက် https://doctortintswe.blogspot.com/2016/12/humidifiers-for-babies.html\nမှောက်ယက်မဟုတ်။ မှောက်လျက်လို့ ရေးရ။\nရင်သားမှာ ကင်ဆာဖြစ်လို့ တဖက်လုံး၊ နှစ်ဘက်လုံး ဖြတ်ထုတ်လိုက်ရသူတွေကို အမြင် အရင်လိုဖြစ်စေဘို့နဲ့ အထိအတွေ့ ကောင်းစေဘို့ရာ ရင်သားအသစ် ခွဲစိတ်ထည့်ပေးနိုင်တယ်။ Implants ရင်သားအတုထည့်တာကို Mastectomy ရင်သား ခွဲထုတ်ပြီး ချက်ချင်းလဲ လုပ်နိုင်တယ်။ တချို့ကို နောက်မှ အေးအေးဆေးဆေး လုပ်နိုင်တယ်။ အခုနောက်ပိုင်းမှာ ဖြစ်နိုင်ရင် ချက်ချင်း လုပ်ကြတယ်။ လူတိုင်းက လုပ်ဘို့ သင့်ကြတာတော့ မဟုတ်ပါ။ လုပ်မယ်ဆိုရင် Plastic surgeon (ပလပ်စ်တစ်) ခွဲစိတ်ဆရာဝန်၊ Breast surgeon ရင်သား-ခွဲစိတ်ဆရာဝန်၊ Oncologist ကင်ဆာ အထူးကုဆရာဝန်၊ Radiation oncologist ဓါတ်ရောင်ခြည်-ဆရာဝန်တွေနဲ့ တိုင်ပင်ရမယ်။ လုပ်ပြီးရင် မွေးရာပါ လိုတော့ ကောင်းမှာ မဟုတ်ပေမဲ့ အများကြီး စိတ်သက်သာရာရစေမှာ အမှန်ပါ။ အမြင်ကောင်းလာစေမယ်။ ကျေနပ်မှု တိုးတက်လာစေမယ်။ လူတောတိုးနိုင်လာမယ်။\nBreast implants ရင်သားအတုထဲမှာ Saline ဆားရည်၊ ဒါမှမဟုတ် Silicone (စီလီကွန်) သုံးတယ်။ ဆာရည်နဲ့ဟာဖြစ်ဖြစ် Silicone (စီလီကွန်) ဖြစ်ဖြစ် Shell အကာကတော့ (စီလီကွန်) အမာစားဘဲ ဖြစ်တယ်။ လိုအပ်ရင် ကိုယ့်ကိုယ်ခန္ဓာ တခြား နေရာကနေ ယူထားတဲ့ အရေပြား၊ အဆီ နဲ့ ကြွက်သားကိုယူပြီး တည်ဆောက်ရတယ်။ ဘယ်ဟာ အကောင်းဆုံးနည်း ဆိုတာကို ဆရာဝန်တိုင်းက လက်ခံထားတာတော့ မရှိပါ။ နည်းတိုင်းမှာ အကောင်းနဲ့ အဆိုး ဒွန်တွဲနေတာပါ။ ကိုယ့် ကိုယ်ခန္ဓာ တခြားနေရာက ယူစရာတွေလိုမယ်ဆိုရင် ဒါးရာ၊ ချုပ်ရိုး ပိုကြီးမယ်၊ အတုပစ္စည်း သန့်သန့်ဆိုရင် တမျိုး။ အတုနဲ့ ကိုယ့်အသားကို တွဲသုံးတာက ပိုပြီး ကိုယ်ပိုင်ထင်မယ်ပေါ့။\nမိန်းကလေးတယောက်ရဲ့ ပုံပန်း၊ ခန္စာဗေဒအရ ရင်သားအတုကို လိုက်ဘက်ညီအောင် ရွေးရတယ်။ အဆင့်တွေက မနည်းလှပါ။ ဆေးရုံတက်ချိန်ယူရမယ်။ လိုအပ်ရင် နောက်ဆက်ပြရမယ်။ ဆေးလိပ်သောက်သူတွေတော့ မကောင်းပါ။ တဖက်ထဲ လုပ်ရရင် ကျန်သဘာဝတဖက်နဲ့ တူနိုင်သမျှတူအောင် လုပ်ဘို့ လိုမယ်။ ဒါ့ကြောင့် ရင်သား အရွယ်အစား မကြီးလှသူ၊ တွဲကျမနေသူတွေ လုပ်ပေးရတာ ပိုကောင်းတယ်။ အမှန်က ကြီးနေတာ သေးအောင်၊ သေးနေတာကို ကြီးအောင် လုပ်ပေးနိုင်ပါတယ်။\nImplant procedure ရင်သားအတုထည့်ပေးနည်းမှာ အဆင့် ၂-၃ ဆင့်ရှိတယ်။ ပဌမဆုံး Tissue expander နေရာချဲ့ပေးတာကို အရင် ကြွက်သား နဲ့ အရေပြားကြားမှာ ထည့်ရတယ်။ အိတ်လိုနေရာလေး ဖန်တီးလိုက်တာ ဖြစ်ပါတယ်။ ဒီဟာလေးက ဆားရည် ရင်သားတုလိုပါဘဲ။ တလမ်းသွားအထိန်းလေးပါတယ်။ လိုတဲ့အခါ ဆားရည် ထပ်ထည့်ပေးနိုင်အောင်လို့ပါ။ ၄-၆ လလောက် ဆေးခန်းကိုလာပြီး လိုအပ်တဲ့ အရွယ်ရတဲ့အထိ ဆားရည်ကို ထည့်ထည့်ပေးရမယ်။ နောက်တဆင့်ကတော့ ထည့်ထားတာကို ပြန်ထုတ်ပြီး အမြဲထားမဲ့ ဆားရည်ဖြစ်ဖြစ် (စီလီကွန်) ဖြစ်ဖြစ် အတုကိုထည့်ပေးရတယ်။ တခါတလေ ဆားရည်သုံးတာမှာ အရင်ထည့်ထားတာ ကြာကြာထားရတတ်တယ်။\nတချို့ကို Tissue expansion နေရာချဲ့ပေးတာကို မလုပ်ဘဲ အတုကို တခါထဲထည့်တာမျိုး တန်းလုပ်ပေးနိုင်တယ်။ သူ့မှာ ရင်သားခွဲထုတ်ပြီးနောက်မှာ ပကတိ အရေပြားနဲ့ ကြွက်သား အလုံအလောက် ကျန်နေသေးလို့ လုပ်နိုင်တာပါ။ လူတိုင်းကိုတော့ လုပ်မရပါ။\nSaline နဲ့ Silicone implants ဘယ်ဟာပိုကောင်းသလဲ\n- Saline implants တွေက ပိုမာတယ်။ အသက် ၁၈ နှစ်နဲ့အထက် အမျိုးသမီးတွေ Breast augmentation ရင်သား ပိုထွားအောင်အတွက် လုပ်နိုင်တယ်။ Breast reconstruction ရင်သား သစ်အတုထည့်တာဆိုရင် ဘယ်အသက်ဖြစ်ဖြစ် လုပ်ပေးနိုင်တယ်။\n- Silicone တွေက အပြော့-အမာမှာ သဘာဝရင်သားနဲ့ ပိုတူတယ်။ အသက် ၂၂ နှစ်အထက် Breast augmentation ရင်သား ပိုထွားအောင်အတွက် လုပ်နိုင်တယ်။ Breast reconstruction ရင်သားသစ် အတုထည့်တာ ဆိုရင် ဘယ်အရွယ်ဖြစ်ဖြစ် လုပ်ပေးနိုင်တယ်။\nဘယ်အန္တရာယ်တွေ သတိထားရမလဲ -\n• ရင်သားနေရာ နာနေမယ်၊\n• အထိအတွေ့ ခံစားမှု မတူတော့တာဖြစ်မယ်၊\n• ထည့်ထားတာက အရေပြား အပြင်ထွက်လာတာ၊\n• အမာရွတ်က အထဲကအတုကို ဖိနေတာ။\n• ထည့်ထားတာက ယိုစိမ့်၊ ပေါက်ပြဲသွားတာ၊ ချပ်ပြားသွားတာ၊\n• နောက်ထပ် ခွဲစိတ်ရနိုင်တယ်။\nImplant ruptures ထည့်ထားတာက ယိုစိမ့်၊ ပေါက်ပြဲ၊ ချပ်ပြားသွားသွားရင် ဘာလုပ်ရမလဲ -\n• Saline စုပ်ပြဲတာဖြစ်ရင် ပြန်ဖေါင်းစေအောင် လုပ်ပေးနိုင်တယ်။ အိတ်ထဲကဆားရည်ကို ကိုယ်ခန္ဓာကနေ စုပ်ယူလိမ့်မယ်။ လိုအပ်ရင် ပြန်ထုတ်ပြီး အသစ်တခု ထပ်ထည့်နိုင်တယ်။\n• Silicone ပေါက်နေတာကို သတိမထားမိဘဲ နေတတ်တယ်။ ရေရှည်ဆိုးကျိုး ဆိုးတာတွေ မရှိပါ။ ကင်ဆာ မဖြစ်စေပါ။ နာနေနိုင်တယ်။ အရွယ်အစား ပုံပန်း ပြောင်းသွားမယ်။ ခွဲစိတ်မှုတခု လိုပါမယ်။\n• Silicone ထည့်ထားသူတွေကို ၃ နှစ်နောက်ပိုင်းမှာ MRI scans ကို ၂ နှစ်တခါ ရိုက်သင့်တယ်။ အနေအထားသိအောင်လို့။\n• Breast implants ထည့်ထားသူတွေကို Radiation therapy ဓါတ်ကင်ရင် သတိကြီးရမယ်။ အရောင် ပြောင်းနိုင်တယ်။ (တစ်ရှူး) တွေ ကျုံ့နိုင်တယ်။\nNatural grafts/tissue flap surgery သဘာဝ ကိုယ်ပိုင် (တစ်ရှူး) အစားထိုးနည်း\nကိုယ်ပိုင်အသားဖြစ်လို့ သဘာဝဆန်တယ်။ ဒါပေမဲ့ လုပ်ရတာ ကရိကထ များတယ်။ အချိန်ယူရမယ်။ အသားယူတဲ့ နေရာမှာ အမာရွတ် ကျန်နေရစ်မယ်။ အယူခံတဲ့နေရာမှာ အားနည်းသွားမယ်။ ဗိုက်၊ နောက်ကျော နဲ့ တင်က အသားတွေ ယူရတယ်။ Skin-sparing mastectomy ရင်သားကို ထုတ်ပြစ်ရတဲ့အခါ အရေပြားကို ချန်နိုင်သလောက် ချန်တဲ့ ခွဲစိတ်နည်း လုပ်ရင် ချက်ချင်း ရင်သားအတု ထည့်လို့ရတယ်။ ကင်ဆာထပ်ဖြစ်မှာနဲ့ ချိန်ဆရမယ်။\nReconstructive surgery ရင်သားအတုတပ် ခွဲစိတ်နည်း\n(၁) Pedicle flap surgery ကိုယ့်ခန္ဓာက အသားစကို သွေးလွှတ်ကြော မပြတ်စေဘဲ အညှာချန်တဲ့နည်း၊\n(၂) Free flap surgery ကိုယ့်ခန္ဓာက အသားစကို အပြီးဖြတ်တောက်ယူနည်းမှာ Microsurgical techniques အနုစိတ် ခွဲစိတ်နည်းကိုပါ သုံးရမယ်။ ပိုကြာမယ်။\n- Abdomen (TRAM flap) နည်းမှာ Transverse rectus abdominal muscle ကိုယူတယ်။ Pedicle flap surgery ကိုယ်ခန္ဓာက အသားစကို သွေးလွှတ်ကြော မပြတ်စေဘဲ အညှာချန်နည်းဖြစ်ဖြစ် Free flap surgery ကိုယ်ခန္ဓာက အသားစကို အပြီးဖြတ်တောက်ယူနည်းဖြစ်ဖြစ် လုပ်နိုင်တယ်။\n- Abdomen (DIEP flap) နည်းမှာ Deep inferior epigastric perforator ကိုယူတယ်။ နည်းသစ်ဖြစ်တယ်။ ကြွက်သားကို တတ်နိုင်မျှ နည်းနည်းသာ ယူတယ်။ အဆီနဲ့ အရေပြားယူမယ်။ Pedicle flap surgery ကိုယ့်ခန္ဓာက အသားစကို သွေးလွှတ်ကြော မပြတ်စေဘဲ အညှာချန်တာကို သုံးတဲ့နည်းကိုသာ သုံးရတယ်။\n- ဒီနည်းကို ဆန်းသစ်ထားတာတော့ Superficial inferior epigastric artery (SIEA) flap ဆိုတာကို ယူတယ်။ ယူတာတူပေမဲ့ အတွင်းမှာရှိနေတဲ့ သွေးလွှတ်ကြောကို အားထားတယ်။ လူတိုင်းကိုတော့ လုပ်ရပြန်ဘူး။\n- Back နောက်ကျော ဒါမှမဟုတ် Latissimus dorsi flap နည်း၊ နောက်ကျော အထက်နားက ကြွက်သား၊ အဆီ နဲ့ အရေပြားကို ယူတယ်။ ယူတဲ့ဟာကို ရင်ပတ်ဆီအထိ မြောင်းသွယ်သလို လုပ်ပေးရတယ်။ ရင်သား အရွယ်အစား သိပ်မကြီးတာမျိုးအတွက် လုပ်နိုင်တယ်။ ရင်သားအတုထည့်စရာ အိတ်အနေနဲ့လဲ ဒီနည်းလုပ်နိုင်တယ်။\n- Buttocks တင်ပါး ဒါမှမဟုတ် Gluteal flap နည်း၊ ဗိုက်နဲ့ နောက်ကျောမှာ ယူစရာ အသားဆိုင် နည်းပါးသူတွေအတွက် လုပ်နိုင်တယ်။\nNipple-areola reconstruction နို့သီးထိပ်ဝိုင်းနဲ့ ထိပ်ဖျား\nနို့သီးထိပ်ဖျား လုပ်ပေးတာကို Permanent implant ဒုတိယ ခွဲစိတ်မှုလုပ်ချိန်မှာ တခါထဲလုပ်ပေးတယ်။ တချို့က ၂ လ အနည်းဆုံး ခြာပြီးမှ လုပ်တယ်။ သဘာဝနဲ့ တူနိုင်သမျှတူစေဘို့ပါ။ အတုတပ်လိုက်တဲ့ ရင်သားရဲ့ အရေပြားကနေ အနာ ကောင်းကောင်းကျက်ချိန်မှာ လုပ်ပေးနိုင်တယ်။ ရင်သားအရောင်ရင့်အဝိုင်းကို ပေါင်ခြံကအရေပြားကိုယူပြီး အရောင် ရင့်လာအောင် ထိုးကွင်းထိုးတည်းနဲ့ လုပ်ရတယ်။ Nipple-sparing mastectomy ရင်သားကို ထုတ်ရတုံးမှာ ချန်ထားလို့ ဖြစ်နိုင်ရင် နို့သီးနေရာကို ချန်ခဲ့နိုင်တယ်။ လူတိုင်းကိုတော့ မရဘူး။ လိုအပ်ရင် အဲလိုလုပ်ထားတာကို နို့သီးထိပ်နေရာကို ကင်တာမဖြစ်အောင် ဓါတ်ကင်တာပါ လုပ်ပေးရမယ်။\nAcellular dermis technique နည်းဆိုတာလဲ ရှိတယ်။ ရင်သားခွဲထုတ်တုံးမှာ အရေပြားအောက်မယ် ပုခက်လို အရာလေး တခုထည့်ပေးထားတယ်။ ပြီးရင် Expander ဖြစ်ဖြစ် Implant ဖြစ်ဖြစ် ထည့်ပေးနိုင်အောင်လို့။ နောင် ဆေးခန်းပြန်လာရတဲ့ အကြိမ်နည်းစေတယ်။ ရင်သားကြီးကြီးကိုလဲ လုပ်ပေးနိုင်တယ်။ ဒါးရာလဲ နည်းတယ်။ Expander ကနေ Final implant ကိုလဲတာလဲ အချိန်တိုတိုနဲ့ ရတယ်။ လူတိုင်းကိုတော့ လုပ်ပေးလို့ မရပါ။ နောက်ပေါ်နည်းကို Gummy bear implant ခေါ်တယ်။ စမ်းနေဆဲဖြစ်လို့ စာရင်းသွင်းထားသူတွေကိုသာ လုပ်ပေးတယ်။\nဘယ်လိုကြိုးစာထားတာဖြစ်ဖြစ် သဘာဝ မိမွေးတိုင်းတော့ မကောင်းနိုင်ပါ။ စိတ်ထိခိုက်မှု အနည်းနဲ့ အများခံစားရမှာကို ကုဘို့လိုရင် ကုရမယ်။ ခွဲစိတ်ပြီးနောက် နာတတ်တာများလို့ လက်ကို ခေါင်းပေါ်မှာ မြှောက်နေကြဘို့ အကြံပေးတယ်။ ရာသက်ပန်မခံတာ သတိထားဘို့ လိုပါမယ်။ ၂ဝ-၂၅ နှစ်ခံမယ်လို့ ခန့်မှန်းချက်ရှိတယ်။\n• လှချင်လို့လုပ်တာတွေက အများဆုံးပါ။\n• ၁၉၆၂ မှာ ပဌမဆုံး ရင်သားအတုထည့်တဲ့ အမျိုးသမီးဟာ အမေရိကားကဖြစ်တယ်။ သူ့နောက် တကမ္ဘာလုံးမှာ ၅ သန်းကနေ ၁ဝ သန်းအထိရှိနေပြီ။\n• ၁၉၉၂ ခုနှစ်မှာ အမေရိကန် FDA ကနေ (စီလီကွန်) တွေကို သူ့နိုင်ငံထဲမှာ မရောင်းတော့ဘို့ လုပ်လိုက်တယ်။ ၂ဝဝ၆ ရောက်တော့ Allergan and Johnson & Johnson's Mentor ကနေ ထုတ်တာတွေကို ပြန်ပြီး ခွင့်ပြုလိုက်တယ်။ အမျိုးသမီး ၄ဝဝဝဝ ကို ၁ဝ နှစ်ကြာ ဆက်လေ့လာစောင့်ကြည်မှု လုပ်ရမယ်ဆိုတဲ့ အာမခံချက်နဲ့ ခွင့်ပြုတာဖြစ်တယ်။\n• ဗြိတိန်မှာ (ပလပ်စတစ်) ခွဲစိတ်ကုသမှုထဲမှာ အများဆုံးလုပ်ရတဲ့ ခွဲစိတ်နည်းဖြစ်တယ်။\n• (ဘရာဇီးလ်) မှာလဲ အတော်ကြီး ပေါ်ပြူလာဖြစ်တယ်။ တနှစ်မှာ အမျိုးသမီးပေါင်း ၂ သိန်းကနေ ၃ သိန်း လုပ်ပေးနေရတယ်။\n• တခါလုပ်ရင် ဒေါ်လာ ၅ဝဝဝ ကနေ ၈ဝဝဝ ကုန်တယ်။ နောက်ပြန်ခွဲရတာက ပိုကုန်တယ်။\n• အလှအပကို တန်ဘိုးထားလှတဲ့ (ဗယ်နီဇွဲလား) မှာ မိဘတွေက သမီးချောလေးတွေကို လက်ဆောင်အနေနဲ့ လုပ်ပေးသတဲ့။ အဲဒီမိန်းကလေးတွေ တသက်မှာ အနည်းဆုံး ၂ ခါတော့ ဒါးရာပါနေတာ အဝတ်ချွတ်ရင် မြင်ရလိမ့်မယ်။\nကွန်မင့်တခုက ဘာလတွေ များတယ်ဆရာ တဲ့။ ဗာလလို့ ရေးရတယ်။\nဘာဂိနေယျ = နှမ၏သား = တူ\nဘာသာလဝါ = ကြင်နာစွာဖြင့် နှုတ်ဆက်ပြောဆိုခြင်း\n၁။ ဒီစာလေးက ဆရာတယောက်တင်ထားတာတွေ့ရလို့ပါ ကျိုက်သလ္လံစေတီတော်မြတ်ကြီးအား တက်ရောက်ဖူးမြော်လို့ တွေ့ရပါတယ် တချို့နေရာတွေမှာ ကျနော်တို့တွေ သုံးကြတာက စေတီတော်မြတ်ကြီးသို့ လို့ သုံးတာပိုတွေ့ရပါတယ် သုံးသင့်တဲ့ ဝါကျအမှန်အနေအထားကိုရှင်းပြပေးပါလားဆရာ\n၂။ ငဲ့ညှာခြင်း ကင်းသည်ကိုပြသည်။\nသို့၊ အား တို့လို အလားတူသုံးနိုင်တဲ့နေရာတွေရှိတယ်။\nမြန်မာသဒ္ဒါမှာ နာမ်ဝိဘတ်နဲ့ ကြိယာဝိဘတ်ရှိတယ်။\n• သည်၊ က၊ မှာ = ကတ္တားဝိဘတ်\n• ကို = ကံဝိဘတ်\n• မှ၊ က = ထွက်ခွါရာပြဝိဘတ်\n• သို့ = ရှေ့ရှုရာပြဝိဘတ်\n• သို့၊ ထိ၊ အထိ၊ ထိအောင်၊ တိုင်အောင် = ဆိုက်ရောက်ရာပြဝိဘတ်\n• ဖြင့်၊ နှင့် = အသုံးခံပြဝိဘတ်\n• ကြောင့်၊ ဖြင့် = အကြောင်းပြဝိဘတ်\n• အား = လက်ခံပြဝိဘတ်\n• ၌၊ မှာ၊ တွင်၊ ဝယ်၊ က = အချိန်ပြဝိဘတ် + နေရာပြဝိဘတ်\n• ၏ = ပိုင်ဆိုင်ခြင်းပြဝိဘတ်\n• အလိုက်၊ အရ၊ အတိုင်း၊ အလျောက်၊ အားလျော်စွာ၊ နှင့်အညီ၊ နှင့်အမျှ = လိုက်လျောပြဝိဘတ်\n• နှင့်၊ နှင့်တကွ၊ နှင့်အတူ = ယှဉ်တွဲပြဝိဘတ်\n• တွင်၊ အနက်၊ အထဲမှ၊ အထဲမှာ = ခွဲထုတ်ရာပြဝိဘတ်\n• ငှာ၊ အလို့ငှာ၊ ဖို့၊ အဖို့၊ အတွက် = ရည်စူးချက်ပြဝိဘတ်\n• တိုင်တိုင်၊ တိုင်အောင် = နေရာဆက်ပြဝိဘတ်\n• တိုင်တိုင်၊ တိုင်အောင်၊ ပတ်လုံး၊ လုံးလုံး = အချိန်ဆက်ပြဝိဘတ်\nသပြေကုန်းရွာက ကြိုဆိုပါ၏ကသာ သဒ္ဒါအရမှန်ပါတယ်။ မှားလေ့ရှိတာဟာ က ကို စကားအသုံးလို့သာ ထင်မှတ်လို့ ဖြစ်ပါမယ်။ အင်္ဂလိပ်လိုရေးတာမှာလည်း Welcome to လို့သာရေးရမှာကို Welcome from လို့မှားတတ်ကြတယ်။\nဉာဏ်ရည်အမြင့်ဆုံးပုဂ္ဂိုလ်များအောက်မှာ မေးပါတယ်။ မင်းကွန်းဆရာတော်ဘုရားက ဥာဏ်အကောင်းဆုံး လူသားတွေထဲမှာ မပါဘူးလားဆရာ တဲ့။\nပို့စ်ပါ သုတေသနကို မြန်မာပြည်မှာ လုပ်တာ မဟုတ်ပါ။\nဆဋ္ဌသံဂါယနာကို ၁၉၅၆ ခုနှစ်၊ သာသနာနှစ် ၂၅၀၀ တွင် မြန်မာနိုင်ငံ ရန်ကုန်မြို့၊ ကမ္ဘာအေး မဟာပါသာဏ လိုဏ်ဂူတော်၌ မြန်မာ၊ လာအို၊ ကမ္ဘောဒီးယား၊ ထိုင်း၊ သီရိလင်္ကာ ထေရ၀ါဒဗုဒ္ဓဘာသာငါးနိုင်ငံမှ သံဃာတော်ပေါင်း ၂၅၀၀ ကျော်ဖြင့် ညောင်ရမ်း ဆရာတော် ရေ၀တထေရ်၊ မဟာစည်ဆရာတော် သောဘဏထေရ်၊ မင်းကွန်း ဓမ္မနာဒဆရာတော် ၀ိစိတ္တသာရာ ဘိဝံသထေရ်တို့ အကြီးအကဲပြုကာ ဝန်ကြီးချုပ်ဦးနုအမှူးပြုသော ပြည်ထောင်စု မြန်မာနိုင်ငံတော် အစိုးရ၏ ချီးမြှောက် ထောက်ပံ့မှုဖြင့် တင်တော်မူခဲ့ကြပါတယ်။\nအခုခေတ်ပညာရှင်တွေ သုတေသနလုပ်သူတွေကတော့ မင်းကွန်းဆရာတော်ကြီး မြန်မာစာသတ်ပုံမှားခဲ့တယ်လို့ ပြောနေကြမယ်။ တနေ့က တင်ထားတယ်။ ဆရာတော်ကြီးလက်ရေးမှာ ဆွမ်းဆန်တော် သုံးတင်းဝင်တအိတ်လို့ ရေးခဲ့တယ်။ တကို စမသတ်လို့ မှားသတဲ့။ အဲလိုလူတွေက ဆရာတော်ကို အမှတ်ပေးကြမယ်မထင်။\nမြန်မာပြည်မှာ ဆန်းစစ်သုတေသနပြုသူတွေရဲ့ အရည်အချင်းက အပြုခံပုဂ္ဂိုလ်တွေထက် အရေးကြီးတယ်။\nU.S. Presidents Ranked By IQ အမေရိကန်သမတ (၂၄) ဦးတို့ရဲ့ IQ ဆန်းစစ်ချက်\nခေါင်းစဉ်ဖတ်ပြီး တမျိုးတော့ မထင်ပါနဲ့။ ဆန်းစစ်ချက်ရှိတာကိုသာ ကိုးကားရတယ်။ သူတို့ သမတတွေအမည် ကြာဖူးသူ အတော်ကို နည်းမယ်။ သိစရာလည်း သိပ်လိုတာမဟုတ်။ ကျွန်တော်လည်း တချို့ကိုသာသိတယ်။\nလူတွေရဲ့ ဉာဏ်ရည်တိုင်းတာနည်း IQ ကို ၁၉ဝ၅ ကတည်းကစသုံးခဲ့ပါတယ်။ ပြင်သစ်စိတ်ပညာရှင် Alfred Binet ကနေ တီထွင်လိုက်တာ။ ၂ဝဝ၆ ခုနှစ်မှာ ပါမောက္ခ Dean Simonton ကနေ အမေရိကန် သမတတွေရဲ့ IQ တွေကို လေ့လာဆန်းစစ်မှုလုပ်ခဲ့ပါတယ်။ သမတတွေရေးသားတဲ့စာအုပ်တွေ၊ မိန့်ခွန်းတွေ၊ သမိုင်းမှာ အရေးပါမှုတွေကို အခြေခံပြီး တွက်ချက်ခဲ့တာဖြစ်ပါတယ်။\n1. Ulysses S. Grant = Estimated IQ: 120 အနည်းဆုံးသမတ\n2. James Monroe = Estimated IQ: 124.13\n3. Warren G. Harding = Estimated IQ wasamere 124.3\n4. George W. Bush = Estimated IQ of 124.88 ဘွတ်ရှ် (ဂျူနီယာ)\n5. Andrew Johnson = Estimated IQ of around 125.65\n6. Zachary Taylor = Estimated IQ of 125.65\n7. James Buchanan = Estimated IQ of 125.93\n8. Andrew Jackson = Estimated IQ: 126.25\n9. William Howard Taft = Estimated IQ: 126.9\n10. Gerald Ford = Estimated IQ: 127.08\n11. Calvin Coolidge = Estimated IQ of 127.1\n12. Harry Truman = Estimated IQ of 127.55 ထရူးမင်း\n13. Lyndon B. Johnson = Estimated IQ: 127.83 ဂျွန်ဆန်\n14. Herbert Hoover = Estimated IQ is 129.78\n15. Ronald Reagan = Estimated IQ is 130 ရီဂင်\n16. George H.W. Bush = Estimated IQ is 130.1 ဘွတ်ရှ် (စီနီယာ)\n17. William McKinley = Estimated IQ: 130.2\n18. James K. Polk = Estimated IQ was 130.2\n19. Grover Cleveland = Estimated IQ 130.9\n20. Richard Nixon = Estimated IQ of 131 နစ်ဆန်\n21. Dwight D. Eisenhower = Estimated IQ of 131.9 အိုက်စင်ဟောင်းဝါ\n22. Benjamin Harrison = Estimated IQ of 130\n23. George Washington = Estimated IQ of 132.5 ဂျော့ ဝါရှင်တန်\n24. Martin Van Buren = Estimated IQ of 133.4 အများဆုံးသမတ (ပုံ)\nဆန်းစစ်ချက်အရ ယေဘုယျပြောရရင် သမတတွေက စမတ်ဖြစ်ကြတယ်။ အိမ်ဖြူတော်မှာထိုင်ရတာ ကျိုးကြောင်း ဆီလျှော်ကြတယ်။ IQ အမြင့်ဆုံး Martin Van Buren မာတင်ဗန်ဘူရင် ဟာ ဒတ်ခ်ျလူမျိုးဖြစ်တယ်။ အမေရိကန် ပြည်ထောင်စုရဲ့ ရှစ်ယောက်မြောက်သမတ (၁၈၃၇-၁၈၄၁) ဖြစ်တယ်။\nမြန်မာပြည်က သမတတွေ၊ ဝန်ကြီးချုပ်တွေ၊ ဥက္ကဌကြီးတွေ၊ ဘုရင်တွေကို လေ့လာဆန်းစစ်မှုလုပ်ရင် အမှားများလွန်းမယ် ထင်တယ်။ ဘုရင်ဆိုတာ အဖေ့သားဖြစ်လို့နဲ့ အဖေကိုသတ်လို့က များတယ်။ ဖဆပလခေတ်မှာ သမတ ဆိုတာ ခွဲတမ်းနဲ့။ သမတတွေအမည်ကို သိသူလည်း မများလောက်ပါ။ ဆန်းစစ်သူတွေရဲ့ ဘက်လိုက်မှုက မသေး။\nအသက် ၂၆ မ အိမ်ထောင်ရှိ ရာသီမှန် marvelon 28 သောက်နေကျပါ ဆိုင်တွေမှာဆေးပြတ်နေတာ ဝယ်မရလို့ပါ ဘာသောက်ရမှန်းမသိလို့ပါရှင့် ဘေးထွက်ဆိုးကျိုး များတာတွေသောက်မိမှာကြောက်လို့ပါရှင့်\nCommon combination pill ခေါ် ဟော်မုန်း ၂ မျိုးပါ အများသုံးတာဆေးအမည်များ\nAlesse = (Ethinyl estradiol 0.02 mg + Levonorgestrel 0.1 mg)\nEnovid = (Mestranol 0.15 mg + Norethynodrel 9.58 mg)\nMala-D = (Levonorgestrel-0.15 mg + Ethinyl oestradiol 0.03mg)\nMarvelon = Desogestrel 0.15 mg + Ethinyl estradiol 0.03 mg)\nMicrogestin 1.5/30 = (Ethinyl estradiol 0.03 mg + Norethindrone 1.4 mg)\nMicrogestin 1/20 = (Ethinyl estradiol 0.02 mg + Norethindrone 1 mg)\nModicon = (Ethinyl estradiol 0.035 mg + Norethindrone 0.5 mg)\nOrtho-Novum = (Ethinyl estradiol 0.035 mg + Norethindrone 0.5 mg)\nProgestin-Only ခေါ် ဟော်မုန်းတမျိုးတည်းပါ နို့တိုက်မိခင်တွေနဲ့ အသက် ၃၅ နှစ်ကျော်သူတွေအတွက် ကိုယ်ဝန်တားဆေးအမည်များ\nမင်္ဂလာပါဆရာ ကျွန်တော် မရှင်းတာလေးရှိလို့ တခုလောက်မေးပါရစေဗျ အရှင်နှစ်ပါးပါတော်မူတဲ့နေ့နဲ့ သူ့ကျွန်ဘဝ ရောက်တဲ့နေ့ မတူဘူးလားဗျ အရှင်နှစ်ပါးက ၁၈၈၅ နိုဝင်ဘာ ၂၉မှာ ပါတော်မူတယ်လို့ ဖတ်မှတ်ခဲ့ဖူးပါတယ်ဗျ Online ပေါ်မှာ ဒီဇင်ဘာ ၃၁က သူ့ကျွန်ဘဝရောက်တဲ့နေ့လို့ တင်ထားတာတွေ့လို့ မရှင်းလို့ပါဗျ\n၁၈၈၅ ခုနှစ်၊ ဒီဇင်ဘာလ ၃ ရက်၌ ရတနာပုံ ရွှေမန္တလေးမှ သီပေါမင်းနှင့် မိဖုရားခေါင်ကြီး စုဖုရားလတ်တို့အား အိန္ဒိယနိုင်ငံ၊ ရတနာဂီရိ သို့ ဖမ်းဆီးခေါ်ဆောင်သွားခြင်းကို ပါတော်မူခြင်းဟု ခေါ်ဆိုသည်။\n၁၈၈၅ ခုနှစ် နိုဝင်ဘာလ ၂၉ ရက်နေ့မှာ အင်္ဂလိပ်နယ်ချဲ့အစိုးရက သီပေါမင်း၊ စုဖုရားလတ်နဲ့ နန်းတွင်း ဝန်ထမ်းတွေကို အိန္ဒိယနိုင်ငံ ရတနာဂီရိကို ဖမ်းဆီးခေါ်ဆောင်သွားခဲ့တာနဲ့ ပတ်သက်လို့ ပါတော်မူနေ့ ဖြစ်ပေါ်လာခဲ့တာလည်းဖြစ်ပါတယ်။\n၁၈၈၅ ခုနှစ် နိုဝင်ဘာလ ၂၉ ရက်နေ့က အင်္ဂလိပ်နယ်ချဲ့အစိုးရက သီပေါမင်း ၊ စုဖုရားလတ်နဲ့ နန်းတွင်းဝန်ထမ်းတွေကို အိန္ဒိယနိုင်ငံ ရတနာဂီရိကို ဖမ်းဆီးခေါ်ဆောင်သွားခဲ့တာဖြစ်ပါတယ်။\nနိုဝင်ဘာ ၂၈ ရက်သည် ပါတော်မူနေ့မဟုတ်ကြောင်းနှင့် အနွယ်တော်များသည် ပါတော်မူနေ့ကို မြန်မာလ တန်ဆောင်မုန်းလပြည့်ကျော် ၈ ရက်ကိုသာ သတ်မှတ်ထားခဲ့ကြောင်း မင်းတုန်းမင်းကြီး၏ သား တော် ပျဉ်းမနား မင်းသားကြီး၏ မြစ်တော်စပ်သူ ဒေါ်ထိပ်တင်နှင်းက ပြောသည်။\n၁၂၄၇ ခုနှစ် တန်ဆောင်မုန်းလပြည့်ကျော် ၈ ရက် တနင်္ဂနွေနေ့တွင် မြန်မာသီပေါမင်းတရားသည် ဗြိတိသျှစစ်ဗိုလ် ဂျင်နရယ်ပရင်ဒါဂတ်အား ထီးကြငှန်းနှင့် နိုင်ငံကိုပါ အပ်ရလေတော့သည်။\n၁၂၄၇ ခုနှစ် တန်ဆောင်မုန်းလဆုတ် ၈ ရက်နေ့တွင် သီပေါမင်းနှင့်တကွ တမြို့လုံးကိုသိမ်း၍ မင်းမိဖုရား သားတော် သမီးတော်များအား အိန္ဒိယနိုင်ငံ မဒရပ်မြို့သို့ ရှေးဦးစွာ ခေါ်ဆောင်သွားလေသည်။ ထို့နောက် ဘုံဘိုင်ပြည်နယ် ရတနာဂီရိမြို့တွင် ထားသည်။\nအဲတာကြောင့် ၁၂၄၇ ခုနှစ် တန်ဆောင်မုန်းလဆုတ် ၈ ရက်နေ့လို့သတ်မှတ်တာက ပိုပြီးသင့်မှန်မယ်ထင်ပါတယ်။\n၁။ ဦးနှောက်အာရုံကြောနှင့် မျက်စိအားဆေး\nအဲလိုဟာတွေ အများကြီး။ ပုံနဲ့ပို့စ်ရေးရတာ အားနာရတယ်။\n၂။ ဆရာ ဖြစ်နိုင်လားဆရာ ဘေးထွက်ဆိုးကျိုးရှိလား အဒေါ်တစ်ယောက် အာ့လိုဖြစ်နေလို့ပါ\nဒါတွေဟာ တကယ်ပဲရေကီဖာသောက်လို့ လိမ်းလို့သက်သာသွားတဲ့ ဆိုရီရေးစစ် (Psoriasis ) ရောဂါတွေလား၊ အံဩစရာနော်၊ လုံးဝ မပျောက်နိုင်တဲ့ အော်တိုအင်မြူး (Autoimmune ) ရောဂါအမျိုးအစားထဲကရောဂါတွေလေ။\nမေးတဲ့သူက တယော က်တည်း။ အဲလိုကြော်ငြာတွေကို အတော်သဘောကျပုံရတယ်။ ဆိုရီရေးစစ်ပျောက်တဲ့ဆေးတွေ့သူ ဆေးပညာနိုဗယ်လ်ဆု ရမယ်။ ဒီလိုမေးခွန်းမျိုးတွေ ခဏခဏလာတယ်။ ဖြေရတိုင်းအားနာရတယ်။ မျက်နှာပျက်စရာကောင်းတယ်။\n1. Ad and Doc ကြော်ငြာနဲ့ရန်ဖြစ်နေတဲ့ ဆရာဝန် http://doctortintswe.blogspot.com/2015/06/ad-and-doc.html\n2. Advertisement ကြော်ငြာ ကြော်ငြာ ကြော်ငြာ http://doctortintswe.blogspot.com/2015/05/advertisement.html\n3. A-Ra collagen ထိုင်းကလာတဲ့ ကြော်ငြာဆေး http://doctortintswe.blogspot.com/2015/03/skin-whitening-injection.html\n4. Bee pollen ပန်းဝတ်မှုံ အာဟာရ https://doctortintswe.blogspot.com/2014/11/bee-pollen.html\n5. Calcium USA High Up အရပ်ရှည်ဆေး (သို့) စိတ်မရှည်ဆေး https://doctortintswe.blogspot.com/2015/05/high-up-calcium-usa.html\n6. Commercial medicine ဆေးလှလှလေးတွေ ဝယ်ကြမလား http://doctortintswe.blogspot.com/2015/04/commercial-medicine.html\n7. Commercial products ကြော်ငြာဆေးတွေ http://doctortintswe.blogspot.com/2015/04/commercial-products.html\n8. Commercial treatments ကြော်ငြာဆေး ထပ်မေးလာ http://doctortintswe.blogspot.com/2015/03/commercial-treatments_15.html\n9. Commercial ကြော်ငြာပါရစေ http://doctortintswe.blogspot.com/2015/02/commercial.html\n10. FillyMor ဖြေရတာမောတဲ့ဆေး http://doctortintswe.blogspot.com/2015/06/fillymor.html\n11. Flaxseed နှမ်းနက် https://doctortintswe.blogspot.com/2017/08/flaxseed.html\n12. For Sale Medicine ရောင်းကုန် https://doctortintswe.blogspot.com/2018/01/for-sale-medicine.html\n13. Gluta ဂလူတာဆေး ခဏခဏမေး https://doctortintswe.blogspot.com/2015/08/skin-whitening-medicine.html\n14. Herbs vs. Drugs တကယ့်ဆေးနဲ့ ကြော်ငြာဆေး http://doctortintswe.blogspot.com/2015/04/herbs-vs-drugs.html\n15. High Up-Calcium USA အရပ်ရှည်ဆေး http://doctortintswe.blogspot.com/2015/05/high-up-calcium-usa.html\n16. Kefir ရောင်းကုန် https://doctortintswe.blogspot.com/2019/08/kefir.html\n17. Medicated Stick ကျဉ်းဆေးဆိုတာ https://doctortintswe.blogspot.com/2016/10/medicated-stick.html\n18. Medicine Ad ကြော်ငြာဆေးနောက်တမျိုး http://doctortintswe.blogspot.com/2015/03/medicine-ad_15.html\n19. Medicine advertisement ကြော်ငြာဆေးအမေးကနေ သက်တမ်းတိုစေတယ် http://doctortintswe.blogspot.com/2015/08/medicine-advertisement.html\n20. Medicines for Money ကြော်ငြာနဲ့ရန်ဖြစ်နေရတဲ့ ဆရာဝန် https://doctortintswe.blogspot.com/2017/06/medicines-for-money.html\n21. Medicines for profit ကြော်ငြာဆေးနောက်တမျိုး http://doctortintswe.blogspot.com/2015/03/medicines-for-profit_15.html\n22. MLM ကရောင်းတဲ့ဆေးတွေဆိုတာ ဘာလည်းရှင့် https://doctortintswe.blogspot.com/2016/03/mlm.html\n23. Multi-level-marketing မာလ်တီလယ်ဗယ် တံလျှပ် https://doctortintswe.blogspot.com/2017/02/multi-level-marketing.html\n24. Perfect Beauty အဆီကျ အသားဖြူ သွေးသားသန့် အရွယ်တင် နုပျို https://doctortintswe.blogspot.com/2017/08/perfect-beauty.html\n25. Self-styled medicines ကြော်ငြာဆေး ဘေးဖြစ်နိုင်တယ် http://doctortintswe.blogspot.com/2015/03/self-styled-medicines.html\n26. Skin Whitening Injection အသားဖြူဆေး http://doctortintswe.blogspot.com/2015/03/skin-whitening-injection.html\n27. Unapproved medicines ကြော်ငြာဆေးတွေ http://doctortintswe.blogspot.com/2015/03/unapproved-medicines.html\n28. Vimax and Breast ကျားဆေး-မဆေး ကြော်ငြာပြီးရောင်းတဲ့ဆေး http://doctortintswe.blogspot.com/2014/12/vimax-and-breast.html\n29. Virginity medicine Ad အပျိုစစ်နဲ့ ဆေးအစစ် http://doctortintswe.blogspot.com/2015/04/virginity-medicine-ad.html\nတွေ့ပါဦးမယ် နဲ့ တွေ့ပါအုန်းမယ် မှာ ဘယ်အသုံးအနှုန်းက အမှန်လည်း ဆရာခင်ဗျာ\nဦး နဲ့ အုန်း လို့ ရေးတာက စံကိုက်သတ်ပုံ။\nအုံး - အုန်း - ဦး https://doctortintswe.blogspot.com/2016/10/blog-post_75.html\nမြန်မာစာကတော့ တွေ့တဲ့အတိုင်းပဲ။ စဉ်းစားကြပါဦး။\nကျွန်တော် ၁၉၉၀ ခုနှစ်အကုန် တိုင်းပြည်ကနေ ထွက်ပြေးရစဉ်က ရာဇာတင့်ဆွေက မောင်ဗမာစက်ဘီလေးနဲ့ ကျောင်းတက်နေချိန်။\nသူဆယ်တန်းအောင်ပြီးတော့ ၁၉၉၅ ခုနှစ်ဆန်း အိန္ဒိယမှာ မိသားစုပြန်ဆုံကြတယ်။\nသိပ်မကြာခင် သူက စကောလားရှစ်ရတာနဲ့ ယူအက်စ်အေ ရောက်သွားတယ်။ ၂ဝဝ၆ မှ သူ့ဆီအလည်ရောက်ပါတယ်။ သူတက်နေတဲ့ ဘလူမင်တန် ယူနီဗာစီတီကိုလည်း ရောက်ခဲ့တယ်။\n၂ဝ၁၄ စက်တင်ဘာလကျမှ မိသားစုအားလုံး တခါပြန်ဆုံကြတာ သူနေထိုင်တဲ့ အင်ဒီယာနာပုလစ်မြို့မှာ။\nပုံထဲကသားအဖ ၁၃ နှစ်ပိုပြီး အသက်ကြီးလာကြပြီ။ လူတိုင်းရဲ့ မိသားစုတိုင်းမှာ အဲလိုပဲ အပြောင်းအလဲတွေ ကိုယ်စီ ရှိကြတယ်။\nPhoto taken in 2006 Math Hall, Bloomington, Indiana\nတနှစ်ကုန်တိုင်း ပြီးခဲ့တဲ့နှစ်ကို ပြန်ပြီး သုံးသပ်ကြတယ်။ ကိုယ့်ကိုယ်ကို သုံးသပ်ကြတယ်။ တိုင်းပြည်ကို သုံးသပ်တယ်။\nနှစ်ဆန်းရက်ဟာ လွတ်လပ်ရေး နှစ်ပတ်လည်နေ့နဲ့လည်း တိုက်ဆိုင်နေတယ်။\nလွန်လပ်ရေးက ကျွန်တော့်ထက် ၈ လသာကြီးတယ်။ ဖဆပလ ခေတ်ကို အစအဆုံးမီတယ်။ ငယ်သေးတော့ သိတာ နည်းတယ်။ မှတ်မိတာလည်း နည်းတယ်။ မေ့မရတာတွေ မမေ့ပါ။ ဇာတိမင်းရွာမှာ သူပုန်တွေ ဓါးပြတွေပေါတယ်။ ပြည်တော်သာကျောင်းလေးတကျောင်းရတယ်။ ရွာက အရင်ကထက်တော့ တိုးတက်လာပါတယ်။ အေးချမ်းပါတယ်။\nအနီ နဲ့ အဝါ နောက်ဆုံးရွေးကောက်ပွဲမှာ ပြိုင်ကြတော့ မုံရွာမှာ။ ဖဆပလ နှစ်ခြမ်းကွဲတော့ ၅ တန်း။ တော်လှန်ရေးကောင်စီက အာဏာသိမ်းတော့ ၈ တန်း။ မဆလ ၂၆ နှစ် အစအဆုံးမိတယ်။ ၁၉၈၈ အရေးအခင်းကြီးနေ့ဟာ အစိုးရခန့်ဆရာဝန် လုပ်သက် ၁၅ နှစ်ရဲ့ နောက်ဆုံးနေ့။ နဝတ ကနေ နအဖ မဖြစ်ခင် ပြည်ပရောက်သွားရတယ်။\nလွတ်လပ်ရေး ၇၁ နှစ်ပြည့်ချိန် သမင်အိုကြီး မြင်နိုင်လောက် ကြည့်တယ်။\nရွာကို ကားနဲ့သွားလို့ရပြီ။ တောသူတွေ ဆိုင်ကယ်စီးနေကြတယ်။ မင်းရွာမှာ အရင်မူလတန်းကျောင်းပဲ ဆက်ရှိနေတယ်။ မုံရွာအထက်တန်းကျောင်းကလည်း အဆောက်အဦဟောင်းပဲ ဆက်ရှိနေတယ်။ ရှေးဟောင်းအမွေအနှစ် ထိန်းထားတာ။\nဖဆပလ မရှိတော့။ အရပ်သားတွေက အစိုးရ လုပ်နိုင်လာတယ်။ နဝတ နဲ့ နအဖ အမည်တွေတော့ မရှိတော့။ အမည်ပြောင်းထားတယ်။\nအရင်က ကျောင်းသားတွေ မုံ့ဖိုးက ၅ ပြား ၁၀ ပြားဆိုရတယ်။ အခု ကျောင်းသားတွေဘဝ အတော်ကို တိုးတက်နေပြီ။\nအရင်က ရှားရှားပါးပါး ပညာတော်သင်တွေသာ သွားနိုင်တဲ့ နိုင်ငံခြားမှာ လူ ၃ သန်းကျော်ရောက်နေကြပြီ။ အတော်ကို တိုးတက်လာတယ်။\nရေနံဆီမီးခွက်လေးတွေလည်း ပျောက်ကုန်ကြပြီ။ သစ်တောတွေကတော့ ဘဝတပါး ပြောင်းကုန်ကြတယ်။\nပြည်ပမှာနေရသူက မတိုးတက်ပါ။ ခုခေတ်ရေးနေတဲ့ မြန်မာစာသတ်ပုံတွေကို မဖတ်တတ်တော့။\nရွာမှာ သူပုန်မရှိတော့ပါ။ တိုင်းပြည်တဝှမ်းမှာ သူပုန်လို့ မခေါ်ရတဲ့ လက်နက်ကိုင်အဖွဲ့တွေ အရေအတွက် ၁၅ ဆလောက် ဖြစ်လာတယ်။ တိုးတက်လာတယ်။\nလွတ်လပ်ရေးကျောက်တိုင်ကြီး မယိုင်မလဲ တည်မြဲနေတယ်။\nဆရာရှင့် ပုံကိုကြည့်ပြီး ဆရာရဲ့အတွေးတွေ သိချင်လာတယ်ရှင့်။ တွေးကြည့်မိတာလေးက လူတွေ ဦးနှောက်ကို အသုံးမပြုဘဲ၊ မြေမြူပ်ထားကြတယ်လို့ ထင်မိပါတယ်ရှင့်။\nမတွေ့လောက်မယ့်နေရာ၊ မရှိတာကို ရှာနေကြတာလည်းဖြစ်နိုင်တယ်။ ဘာထရန်ရပ်စ်ဆဲလ်ပြောတာတခုက လောကကြီးမှာ ဒုက္ခဖြစ်နေတာက ဘာမှန်းမသိသူ စတူးပစ်တွေက သူတို့ဟာ သူတို့တော့ အပိုင်တွက်ထား ဖေါ့ဆို့လုံအောင်ပိတ်ထားသလိုယူဆကြတယ်။ ပညာဉာဏ်ရှိသူတွေက သံသယထားတတ်ကြတယ်။\nလေ့လာမှုကောင်းကောင်းပြုထာတဲ့ စိတ်ပညာရှင် ကော်နဲလ်ရဲ့ သုတေသနရလဒ်သာမှန်ရင် ဘာထရန်ရပ်စ်ဆဲလ် ပြောတာ တဝက်သာမှန်နေသေးတယ်။ စတူးပစ်တွေဟာ သူတို့အစွမ်းကို ဒီရေလွှမ်းသလိုထင်မှတ်ကြတယ်။ ပညာရှိတွေလည်း တခြားအစွန်းတဖက်က အဲလိုပဲ။ ပညာတွေတတ်လေလေ မသိလေလေဖြစ်လာတယ်။ မသိတာကို မသိခြင်းနဲ့ သိတယ်လို့မှတ်ယူခြင်းတွေဟာ လူသားတွေရဲ့ ဖြစ်တတ်တဲ့သဘာဝပဲ။\nဒန်းနင်းက ကျွန်တော်တို့အားလုံးဟာ ယုံကြည်မှုအပြည့်ရှိကြတဲ့ လူတုံးတွေပဲတဲ့။ ဂျင်မီ ကင်မဲလ်ရဲ့ မုသားသက်သေ သတင်းအစီအစဉ်ထဲမှာ လူတွေကို လမ်းပေါ်ကမမှန်သတင်းတွေပေးတဲ့အခါ ကြားရသူတွေက အစစ်ပဲမှတ်ယူကြတာကို ပြသတယ်။ အဲတာဟာ သမုဒ္ဒရာရေပြင်ပေါ်ကမြင်ရတဲ့ ရေခဲတုံးထိပ်ဖျာလေးသာ ရှိသေးတယ်။\nလေ့လာမှုတခုမှာ မေးခွန်းတွေမေးတယ်။ တမင်ထွင်ထားတဲ့သတင်းကို မေးလိုက်ရင် ၉ဝ% က အနည်းဆုံး တစိတ်တပိုင်းတော့ ဟုတ်တယ်၊ တွေ့ဘူးပါတယ်လို့ဖြေကြတယ်။ လူကြီးမင်းကောဗျာ့့\nဗဟုသုတဗလာဖြစ်နေချိန်မှာ မှတ်မိခြင်းကို ထွန်းလှန်တယ်။ ကျွန်တော်တို့ဟာ ကိုယ်သိတာထက် ပိုသိတယ်ပဲ ထင်နေကြတယ်။ တကယ်မသေချာပဲလည်း အဟုတ်မှတ်ယူလိုက်ကြတယ်။ အတ္တမာနကနေ ကိုယ့်ကိုယ်ကို တော်တယ်လို့ စမတ်ကျတယ်လို့ သေချာစေအောင် အဲလိုလုပ်လိုက်တာဖြစ်တယ်။\nစဉ်းစားဉာဏ်၊ နည်းပညာအသိ၊ ကျွမ်းကျင်မှု မသိသူတွေဟာ သဒ္ဒါ၊ လောဂျစ်၊ လက်နက်အကြောင်း၊ ငွေကြေးအကြောင်း စတာတွေကို သူတို့အရှိထက်ကဲလွန်ပြီး သိသလိုလုပ်တတ်ကြတယ်။ အဲလို မသိကိုအသိလုပ်တာ အန္တရာယ်ကြီးတယ်။\nမသိနားမလည်ခြင်းဟာ သတင်းအချက်အလက် မရတာ၊ မစုံတာ၊ ဗဟုသုတမကုံလုံတာ၊ ပညာအားနည်းတာလို့ ယူဆကြတယ်။ အဲတာက တော်သေးတယ်။ အဲလိုယူဆသူတွေက ပညာရေးကို ဖြေဆေးလို့ တွက်ဆပါလိမ့်မယ်။ ဒါပေမယ့် ပညာရေးဆိုတာ အသေအချာသင်ပေးထားလည်း မှန်းဆသိတဲ့ယုံကြည်မှုကိုသာ ရစေတယ်။ ဥပမာ ကားမောင်းပညာသင်ခိုင်းမယ်။ မတော်တဆဖြစ်မှု နည်းမလာစေပဲ တိုးလာစေတယ်။ ဘာလို့လဲ။\nသင်တန်းတက်ထားသူက ငါတော့ ကားမောင်းပညာကို တတ်ထားပြီးသူဖြစ်တယ်လို့ မှတ်ယူမယ်။ အောင်လက်မှတ် ရတာနဲ့ ကားမောင်းပညာအိတ်စပတ်ကြီးလို့ မှတ်ယူလိုက်တော့တယ်။ တိုက်ကုန်ရော။ သင့်ကိုယ်သင် သင့် မကောင်းဆိုးဝါးမှုရဲ့ရှေ့နေလို စဉ်းစားကြည့်ပါ။ ကိုယ်ချလိုက်တဲ့ တလွဲပါသွားတဲ့ကောက်ချက်ကို ကိုယ်ဘယ်လောက် သဘောကျနေပါသလည်း။ ကိုယ်လည်း တခါတလေ မှားတတ်တယ်လို့ ပြောကြည့်ပါ။ အရာရာဟာ ထင်ထားသလို ဖြစ်မလာပါလားလို့ တွေးကြည့်ပါ။ အဲဒီလေ့ကျင့်ခန်းကနေ တိုးတက်မှုတွေ ရရလာပါလိမ့်မယ်။ အဲဒီနည်းကို ချားလ်စ် လော့ဒ်က ဆန့်ကျင်ဖက်ကို စဉ်းစားပေးခြင်းလို့ခေါ်တယ်။\nအဲလို လုံခြုံအောင်ကာကွယ်ရေးတွေလုပ်ထားတဲ့အထဲက အမှားတွေကို တွေ့ပါအုန်းမယ်။ မှားတတ်တာကိုအနိုင်ယူမယ့် ကစားပွဲမှာ ကိုယ်ကအသာစီးရလာပြီဆိုရင် ကောင်းတယ်။ တချို့မှာ ဆုံးဖြတ်ချက်အတွက် သံသယတွေဖြစ်လာရင် လေဖြတ်သလို မလှုတ်နိုင်မရွေ့နိုင်ဖြစ်ကြတယ်။ ရတာနဲ့ တင်းတိမ်ထားပါအုန်း။\nလူသားတွေရဲ့မူလဘူတ ဘယ်ကဆိုတာအကို အဖြေရှာသလိုပါပဲ။ ဘယ်သူမှာ ကံသေကမ္မမပြောနိုင်ပါ။ နည်းနည်းလေးသာသိသူရော အများကြီသိထားသူကပါ အင်း ဒီပြဿနာကြီးကို သိပ္ပံနည်းနဲ့ ရှာလို့ရမှာမဟုတ်ဘူးလို့ မှတ်ကြတာချည်းပဲ။\nဆိုကရေးတီးရဲ့ အသိဉာဏ်အယူအဆအရ အေသင်သား အတွေးအခေါ်ပညာရှင်တွေက သူတို့အသိဉာဏ်အရ သိတာဆိုလို့ ဘာမှမသိပါတကားတဲ့။ ကနေ့ဖြစ်နေတာတွေကတော့ ငါဟာ အတော် သိသူပါတကားတဲ့။\nမန်လည်ဆရာတော်ဘုရားကြီး ရေးသားတော်မူအပ်သော အစိန္တေယျကြီးကျမ်းကို ၁၃၂၆ (၁၉၆၄) မှာ ထုတ်ပါတယ်။\nမန်လည်ဆရာတော်ဟာ (၁၂၀၃-၁၂၈၁) ဝန်းသိုမြို့နယ် မန်လည်ဇာတိဖြစ်တယ်။ မဃဒေဝလင်္ကာသစ်ကလည်း ထင်ရှားတယ်။\n(၅) ထိုနောက်၎င်း၊ စောလောင်းရာဇာ၊ ကြီးပညာနှင့်၊ မဟာမဃ၊ ဒေဝဘုန်းယှိ၊ သန္ဓေသိဖြင့်၊ ဇာတိပညာဉ်၊ မြဲယှဉ် စောင့်လျက်၊ ဥက္ခောင်းထက်နှိက်၊ တခက် ဆံပင်၊ ဖြူသည် မြင်က၊ မြင်လျှ မြင်ခြင်း၊ တင်အချင်းဟု၊ ကြံရင်းအဲးခိုး၊ ဉာဏ်ဆော်နှိုး၍၊ မိုးကြိုးပမာ၊ မိန့်တော်မှာသည်၊ ရာဇ မန္တန၊ ခဏ်းလှတသွယ်၊ နာသာဘွယ်တည်း၊ နောက်ဝယ် တဖြာ၊ ဆတ္တာသမား၊ ထိုယောက်ျားက၊ လျှောက်ကြားထင်စွာ၊ ကပ္ပကာ ရောစန၊ ဟူထ တခဏ်း၊ မြပန်း ကေသာ၊ သျှောင် စူဠာတွင်၊ ရောင်ဝါ ဘောက်ပြား၊ ဆံတော် ကြားနှိုက်၊ ကြောင် ကျားမဟူ၊ တချောင်းဖြူဟု၊ ဆယ်ဆူ လက်မြှောက်၊ တက်လျှောက် ချဉ်းကပ်၊ ရွှေမွေးညှပ်ဖြင့်၊ နှတ်အပ် ယူပြီး၊ မင်းကြီး ရွှေလက်၊ တင်ဆက် ပြဟန်၊ တခဏ်းပြန်၍၊ ဘုန်းသန် မင်းကျော်၊ ထိုဆံတော်ကို၊ ရူမျှော်တုံလစ်၊ ကိုယ့်အဖြစ်နှိုက်၊ အပြစ် မြင်မြင်၊ ဉာဏ်တော်ထင်တိုင်း၊ ဆင်ခြင်ကြံဆ၊ ခြင်းရာပြသား၊ အတ္တ စိန္တာ၊ တခဏ်းဖြာမှ၊ များစွာ သက်ကြွင်း၊ ယှိတုံလျှင်းလျက်၊ သေမင်း ယူမည်၊ တိုးတည် ထံနီး၊ ရောက်လာပြီးသို့၊ နန်းထီးစည်းစိမ်၊ မင်းရိပ်ငြိမ်ကို၊ နှောင်အိမ်လောင်တိုက်၊ မှတ်ပိုက်ဘန်ဘန်၊ သံဝေဉာဏ်ဖြင့်၊ ထင်ဟန်ခြင်းရာ၊ သံဝေဂါကာရ၊ ပြခဲ့ ခဏ်းသီး၊ ကန်းပြီး တဖြာ၊ ဥဒါန်းသာ၍၊ လွန်စွာဝမ်းနူး၊ မြွက်ဆို ကျူးသား၊ ရွှင်မြူးကြည်လှ၊ ဥဒါန ဝစန၊ ခဏ်းထူးပြလျက်၊ ဤမျှခဏ်းငယ်၊ ခြောက်ခဏ်းခြယ်၍၊ နာဘွယ်ပိုင်းသန်း၊ သံဝေခဏ်းဟု၊ မည်မှန်းနာမ၊ ဒုတိယဖြင့်၊ ကျမ်းလှတအုပ်၊ ခဏ်းကြီးချုပ်သည်။ ။ပိုက်ထုပ်မှတ်လေ ရွှေအိုးတည်း။\n၁။ မြန်မာသက္ကရာဇ် ၁၃ဝ၉ ခုနှစ်ပြာသိုလဆုတ် ၉ ရက် (အင်္ဂလိပ်သက္ကရာဇ်၁၉၄၈ ခုနှစ် ဇန်နဝါရီလ ၄ ရက်) တနင်္ဂနွေနေ့ ကောင်းမြတ်သန့်စင် မင်္ဂလာအပေါင်းနှင့် ပြည့်စုံသောအခါ၌ ဤငါတို့ မြန်မာပြည်သည် လုံးဝလွတ်လပ်သော အချုပ်အချာ အာဏာပိုင် ပြည်ထောင်စုသမ္မတမြန်မာနိုင်ငံတော်ကြီးအဖြစ်သို့ ရောက်ပြီ။\n၂။ ဤငါတို့ မြန်မာနိုင်ငံတော်ကြီးသည် လိုရာမတ ပြည့်စုံလှ၍ ဘူမိနက်သန်မှန်သော မြေထူးမြေမြတ်လည်းဖြစ်၏။ မွန်မြတ်သန့်စင်သော တရားထူးတရားမြတ်တို့တည်ရာ မြေကောင်းမြေမွန်လည်း မှန်၏။ မြေတွင်းမြေပြင်အထူးထူးသော ရတနာအပေါင်းတို့နှင့် ပြည့်စုံသဖြင့် သတ္တဝါအပေါင်းတို့ ဆွတ်ယူစားသုံး ကမ္ဘာဆုံးသော်လည်း မသုဉ်းမကုန်နိုင်သော ပဒေသာစစ် အနှစ်သာရ ကြွယ်ဝပြည့်စုံသောမြေလည်းဖြစ်၏။ ဘူမိနက်သန် မှန်လှထူးချွန် ဤမြေမွန်မြေမြတ်၌ ရှမ်း၊ ကချင်၊ ကရင်၊ ချင်း၊ မွန်၊ မြန်မာ စသည်ဖြင့် တသွေးတသား တမိဘ ဖြစ်ကြကုန်သော ငါတို့သည်နှစ်ပေါင်းထောင်ရာ သင်္ချာပွားတက် ရေတွက်ခြင်းငှာ မတတ်နိုင်ရာသော ရာဇဝင်ရှည်ဝေး ရှေးပဝေသဏီမှစ၍ တညီတညွတ် တစုတရုံး လွတ်လပ်သော လူမျိုးအဖြစ် တည်ခဲ့ကြ၏။ တကောင်း၊ သရေခေတ္တရာ၊ ပုဂံ၊ မြင်စိုင်း၊ စစ်ကိုင်း၊ ပင်းယ၊ အင်းဝ၊ ကုန်းဘောင် ထို့နောက် မန္တလေးအထိ ငါတို့၏ လွတ်လပ်ရေးသည် နေရောင်လဝါ ပမာကဲ့သို့ တဖြာဖြာတဝင်းဝင်း ကမ္ဘာချဉ်းအောင် ထွန်းလင်းခဲ့ပေ၏။ သို့ရာတွင် ကမ္ဘာ့တန်ဆာ ကာလအင်္သချေ တည်နေအပ်သော နေမင်းသူရိယာ လစန္ဒာတို့ပင် ဆီးနှင်းမြူတိမ်ဖုံးအုပ်၍ ခေတ္တခဏ အရှိန်အဝါ ညှိုးလျော်နွမ်းလျ မထွန်းမပဖြစ်ဘိသကဲ့သို့ ငါတို့၏ လွတ်လပ်သော မြန်မာနိုင်ငံတော်သည်လည်း လွန်ခဲ့သည့် နှစ်ပေါင်းလေးရာခန့်က ဥရောပတိုင်မှ ထွက်ပေါ်လာ၍ တကမ္ဘာလုံးကို ရစ်ပတ်အုပ်ဖုံးခဲ့သော နယ်ချဲ့ဝါဒကြီးနှင့် မရှောင်မကွင်းသာကြုံကြိုက်ဆုံတွေ့မိ၍ ပဌမ အင်္ဂလိပ်-မြန်မာစစ်၌ ရခိုင်-တနင်္သာရီ၊ ဒုတိယ အင်္ဂလိပ်-မြန်မာစစ်၌ ဟံသာဝတီ-ပဲခူး၊ တတိယ အင်္ဂလိပ်-မြန်မာစစ်၌ မန္တလေး ရတနာပုံ သုံးကြိမ်သုံးတန် ချအပ်ရခြင်းဖြင့် ဤမြေထူးမြေမြတ်၌နှစ်ပေါင်းထောင်ရာ စောင့်ထိန်း၍ လာခဲ့ကြသော ငါတို့၏ လွတ်လပ်ရေးသည် ငါတို့လက်မှလွတ်၍ လက်အောက်ခံဘဝသို့ လုံးဝရောက်ခဲ့ကြရသည်။ သို့သော် နေမင်းသူရိယာ လစန္ဒာတို့ကို ဆီးနှင်းမြူတိမ်တို့သည် မည်သို့ပင် ဖုံးလွှမ်းစေကာမူနေလတို့၏ အရှိန်အတောက်ကို မခံနိုင်ရကား ခေတ္တမျှနှင့်ပင်လွင့်စင်ကွယ်ပျောက်၍ နေဝါလရောင်သည် ပကတိအရေကို ပြန်၍ဆောင်လေဘိသကဲ့သို့ ငါတို့အပေါ်၌ လွှမ်းဖုံးအုပ်သော နယ်ချဲ့ဝါဒသည် ငါတို့၏ ကမ္ဘာရှည်မြင့် ရင့်မာလှသော လွတ်လပ်ရေး စိတ်ဓါတ်၏ အရှိန်အတောက်ကို မခံနိုင်ရာကား ခြောက်ဆယ့်တနှစ်တလနှင့် တရက်သော အခိုက်အတန့်ကလေးမှာပင် အလိုအလျောက် ကွယ်ပျောက်သွားရသဖြင့် ဤနေ့ဤအခါမှစ၍ ငါတို့သည် အသူရိန်ခံတွင်းမှ ရှင်းရှင်းကြီး လွတ်မြောက်အပ်သော လပြည့်စန်းပမာ သန့်ရှင်းစင်ကြယ် ချမ်းမြေ့သာယာစွာဖြင့် လုံးဝလွတ်လပ်သောဘဝထူး ဘဝမြတ်ကို လက်ဆုပ်လက်ကိုင် အပိုင်ရရှိကြပြီ။\n၃။ ယခု ငါတို့ရရှိအပ်သော လွတ်လပ်ရေးသည် ရေတွင်ရုပ်ရေး မြသွေးကောင်းကင် တိမ်ရိပ်ထင်သကဲ့သို့သော လွတ်လပ်ရေးမဟုတ်။ ငါတို့အား လွတ်လပ်ရေးလမ်းစဉ်သို့ ညွှန်လည်းညွှန်ပြလမ်းစ ရှာကြံ အမြန်ရောက်အောင် ပို့ဆောင်ခဲ့ကြပေသော ဗိုလ်ချုပ်အောင်ဆန်းနှင့်တကွ အဝဝသော ကူးတို့မှူးခေါင်းဆောင်ကြီးတို့၏ မဆုတ်မနစ်သော လုံ့လ၊ မလျော့သောဝိရိယ၊ ဆီမီးတန်ဆောင်ကဲ့သို့ ထွန်းပအပ်သော ဥာဏ်မျက်စိ၊ ဝဇီရစိန်သွားကဲ့သို့ စူးရှသောသတ္တိ တို့ကြောင့် အဟံမမ သံပကြုံးဝါး အခြားအခြားလွတ်လပ်သော နိုင်ငံကြီးတို့နှင့်တန်းတူ မြူတခြမ်းမျှ မလျော့မလို ထိုထိုသော တန်ခိုးရှိန်ဝါ တေဇာအပေါင်းတို့နှင့်ပြည့်စုံသော အချုပ်အချာတည်းဟူသော အာဏာထူးအမြတ်ကို ငါတို့လက်ကိုင် အပိုင်ရရှိကြပြီ။\n၄။ ငါတို့သည် တမျိုးဘာသာ တစိတ်တဒေသ၏ ကောင်းကျိုးချမ်းသာကို မလိုလား။ ကျောသားရင်သား သူကားငါကား ခွဲခြားခြင်းကိုအလိုမရှိ။ မြစ်ချောင်းသီတာသမုဒ္ဒရာတောင်တန်းတို့ဖြင့် ကမ္ဘာ့ဓမ္မတာ သဘာဝအပိုင်းအခြား ထင်ရှားစွာ သတ်မှတ်အပ်သော ရာဇဝင်ရှည်ဝေး ရှေးပဝေဏီမှစ၍ ယခုထက်တိုင် မြန်မာနိုင်ငံသားဟု သမုတ်အပ်သူ တိုင်းရင်းသား အပေါင်းတို့ ဇာတိချက်ကြွေနေထိုင်ရာ မြန်မာနိုင်ငံတော်တဝှမ်းကို တသွေးတသားတည်းဟူသော ကြိုးထူး၊ တစိတ်တဝမ်းတည်းဟူသော ကြိုးထူး၊ အလိုအလျောက် သဘာဝ အထောက်အပံ့ဖြင့်သာလျှင် ဖြစ်ပေါ်အပ်သော စေတနာတည်းဟူသော ကြိုးထူး၊ ဤကြိုးသုံးပါးဖြင့် ကမ္ဘာဆုံးတိုင် မြဲခိုင်တည်တံ့အောင် ရစ်ပတ်ဖွဲ့စည်းအပ်သော ပြည်ထောင်စုအဖြစ်ကို လက်ဆိုက်လက်ကိုင် ငါတို့အပိုင်ရလေပြီ။\n၅။ ငါတို့နိုင်ငံတော်ကြီးသည် မည်သူတဦးတယောက် တဖွဲ့တသင်း၏ အမွေအနှစ်မဟုတ်။ မည်သူ တဦးတယောက် တဖွဲ့တသင်း၏ ပုဂ္ဂလိကအပိုင်ပစ္စည်း မဟုတ်။ မည်သူတဦးတယောက် တဖွဲ့တသင်းက ချုပ်ကိုင်အနိုင်သိမ်းယူ အကျိုးခံစားအပ်သောနိုင်ငံမဟုတ်။ အတိတ်ကာလက၎င်း၊ ယခုမျက်မှောက်တွင်၎င်း၊ နောင်လာလတ္တံ့သော အနာဂတ်ကာလ၌၎င်း ငါတို့ပြည်ထောင်စုကြီးအတွင်း၌ မှီတင်းနေထိုင်ကြသော ကြီးငယ်ဝေးနီး ကျား-မ မခြား သစ္စာတော်ခံ နိုင်ငံသားဟူသရွေ့ ငါတို့၏ အမွေအနှစ် အပိုင်ပစ္စည်း အကျိုးခံစားရာဖြစ်သည်ဟူသော လူ့ဘာသာ၊ လူ့တရားနှင့်အညီ ကမ္ဘာဦးကာလ လူတို့၏ စည်းရုံးမှု၌လူအပေါင်းတို့၏ သဘောဆန္ဒအရ လူအဝှမ်း၏ အကျိုးကို ကောင်းစွာ ဆောင်ရွက်နိုင်အံ့သော ပုဂ္ဂိုလ်ကို ရွေးကောက်၍ သမ္မတတင်မြှောက်ကြသောမဖောက်မပြန် မစွန်းမငြိ ပကတိ သန့်ရှင်းဖြူစင်သော မူလလူ့ဝါဒနှင့်လျော်စွာ စည်းကမ်းဥပဒေ သေချာထင်ရှားစွာ ပိုင်းခြားသတ်မှတ် တူညီသောတရား၊ တူညီသော အခွင့်အရေး၊ တူညီသော အဆင့်အတန်းအားဖြင့် ကမ္ဘာအရှည်တည်စိမ့်သောငှာ လူအပေါင်းတို့၏ ဆန္ဒသာလျှင် အဓိကဖြစ်သော၊ သမ္မတမြန်မာနိုင်ငံတော်တည်းဟူသော မြတ်သောအဖြစ်ကို လက်ဆုပ်လက်ကိုင် ငါတို့အပိုင်ရပြီ။\n၆။ သိကြကုန်လော့။ ယနေ့ မင်္ဂလာအပေါင်းနှင့် ပြည့်စုံသော ဤအချိန်မှစ၍ ငါတို့၏ မူလအပိုင်ဖြစ်သော လုံးဝ လွတ်လပ်ရေးကို ငါတို့ ပြန်၍ယူပြီ။ တိုင်းရင်းသားအပေါင်းတို့ သွေးစည်းညီညွတ်လျက် အခွင့်အရေး၊ အဆင့်အတန်း တူညီသည့် ပြည်ထောင်စုသမ္မတမြန်မာနိုင်ငံတော်ကြီးကို တည်ထောင်ပြီ။ ငါတို့ လွတ်လပ်ရေးနှင့်ငါတို့ နိုင်ငံတော်ကြီး၏ သစ္စာကို ကမ္ဘာဆုံးတိုင် မယိမ်းမယိုင်တည်မည်။ ငါတို့သည် လွတ်လပ်သောနိုင်ငံဖြစ်သည်နှင့်အညီ ကမ္ဘာ့လွတ်လပ်သော နိုင်ငံအပေါင်းတို့ တရားသဖြင့် ကျင့်ဆောင်အပ်သော ကျင့်ဝတ်ကို စောင့်ရှောက်ကျင့်ဆောင်မည်။ ငါတို့၏လွတ်လပ်ရေးကို ငါတို့ ချစ်မြတ်နိုးသည်နှင့်အညီ တပါးသူတို့၏ လွတ်လပ်ရေးကိုလည်း ငါတို့ လေးစား စောင့်စည်းမည်။ ငါတို့သည် ငြိမ်းချမ်းရေးကို အလိုရှိသည်နှင့်အညီ ငါတို့ကဲ့သို့ လိုလားသူများနှင့် လက်တွဲ၍ ကမ္ဘာ့ငြိမ်းချမ်းရေးကို ကာကွယ် စောင့်ရှောက်မည်။ ဤ ငါတို့ကျေညာချက်ကို တကမ္ဘာလုံး တယောက်မကျန် ကြားသိစေသတည်း။\nမူရင်းစာသားများဖြစ်ပါတယ်။ (တ) တွေကို (တစ်)၊ လို့မရေးတာတွေကို သတိပြုကြစေလိုပါတယ်။\nမည်သူ တဦးတယောက် တဖွဲ့တသင်း၏ ပုဂ္ဂလိကအပိုင်ပစ္စည်း မဟုတ်။\nမည်သူတဦးတယောက် တဖွဲ့တသင်း၏ အမွေအနှစ်မဟုတ်။\nMirror ကနေအလင်းပြန်လာတဲ့ Sunlight B မှာ vitamin D ပါလား သိချင်ပါတယ်။\nနေရောင်ကနေ ဗီတာမင်ဒီ ရစေတယ်ဆိုတာ တကယ်တော့ ကိုယ်ခန္ဓာက နေရောင်ကိုသုံးပြီး ဗီတာမင်ဒီအဖြစ် ပြုလုပ်ပေးတာဖြစ်ပါတယ်။ အလင်းရောင်ရတဲ့ အိမ်ခန်းထဲ ကားထဲ ထိုင်နေလို့တော့ ဗီတာမင်ဒီ မရစေနိုင်ပါ။\nနေရောင်ထဲမှာပါတဲ့ UV ခေါ် ခရမ်းလွန်ရောင်ခြည် လုံလောက်အောင်ရမှာသာ ဖြစ်နိုင်တယ်။ အဲလိုဖြစ်အောင် အသဲနဲ့ ကျောက်ကပ်တွေက ကယ်လ်စီယမ်ဓါတ်ဆားကို အသုံးပြုပြီး လုပ်ပေးတာ။\nနေရောင်ထဲမှာ Ultraviolet A (UVA) ခေါ် အေအမျိုးအစားနဲ့ Ultraviolet B (UVB) ဘီအမျိုးအစားလို့ ၂ မျိုးပါတယ်။ အေအမျိုးအစားက အရေပြားလွှာထဲကို အထဲနက်အောင်ဝင်ရောက်ပြီး အသက်ဖြစ်သင့်တာထက်ပိုရင့်သလိုဖြစ်စေတယ်။ ဘီအမျိုးအစားက နေလောင်တာဖြစ်စေတယ်။ ဒါပေမဲ့ ဘီအမျိုးအစားကသာ ဗီတာမင်ဒီအဖြစ်ပြောင်းစေနိုင်တယ်။\nအိမ်ထဲ ကားထဲ ရုံးထဲ ကျောင်းထဲနေတာနဲ့ UVB လုံလောက်အောင် မရနိုင်။ တချို့မှန်တွေက UVB rays ကို မဝင်စေအောင် လုပ်ထားသေးတယ်။ အဲတော့ UVA radiation ပိုရစေတာ မကောင်းပါ။\nဗီတာမင်ဒီလိုအပ်သူတွေ အစားအသောက်ကနေရစေရမယ်။ အစဉ်အလာသုံးငါးကြီးဆီကနေရမယ်။ နွားနို့၊ ငါးနဲ့ ကြက်ဥအဝါပိုင်း တွေကနေ ရမယ်။\nVitamin D ဗီတာမင်ဒီ အကြောင်း https://doctortintswe.blogspot.com/2019/01/vitamin-d.html\nVitamin D ဗီတာမင်ဒီ မေးခွန်း https://doctortintswe.blogspot.com/2018/09/vitamin-d.html\nVitamin D and Flu ဗီတာမင်ဒီ နဲ့ တုပ်ကွေး https://doctortintswe.blogspot.com/2017/07/vitamin-d-and-flu.html\nD3 and Super K နာမည်ကြီးနေတဲ့ဆေးတဲ့ https://doctortintswe.blogspot.com/2018/10/d3-and-super-k.html\nလူတယောက်ဟာ တိုက်ရိုက်နေရောင်နဲ့ တနေ့မှာ ၁၀ မိနစ်ထိတွေ့ရတာနဲ့ တနေ့တာဗီတာမင်ဒီ လုံလောက်အောင် ရတယ်။ အေးတဲ့အရပ်မှာ နေထိုင်ရသူတွေက နေရောင်နဲ့ထိတွေ့ဘို့ အချိန်ပိုလိုကြတယ်။ အားတော့နာတယ် နာမည်ကြီးဆိုတိုင်း သြသဓဆေးလို့တော့ မထင်ပါနဲ့။


ရခိုင် သွေးချင်းများ ပြန်လည်ထူထောင်ရေး ရရှိငွေ မှတ်တမ်း (ကျပ် ၄၂၆၁၈၀၀ – ၈-၇-၂၀၁၂ ) | The Mandalay Gazette-Myanmar/Burma News Media Forum Network\nCommunity & Society » ရခိုင် သွေးချင်းများ ပြန်လည်ထူထောင်ရေး ရရှိငွေ မှတ်တမ်း (ကျပ် ၄၂၆၁၈၀၀ – ၈-၇-၂၀၁၂ )\t160\nရခိုင် သွေးချင်းများ ပြန်လည်ထူထောင်ရေး ရရှိငွေ မှတ်တမ်း (ကျပ် ၄၂၆၁၈၀၀ – ၈-၇-၂၀၁၂ )\nPosted by ကထူးဆန်း on Jun 13, 2012 in Community & Society, Events/Fundraise, Mandalay Gazette | 160 comments\nအလှုငွေ ထည့်ဝင်သူများခင်ဗျား ။ နံမည် စာလုံးပေါင်း မှားယွင်းခြင်း ၊ ထည့်ဝင်သော ငွေ တန်ဖိုးမှားယွင်းခြင်းနှင့် ပြင်ဆင်လိုသော အကြောင်းများရှိပါက အားမနာတန်းပြန်ပြောစေလိုပါသည် . ပြန်လည် ပြင်ပေးပါမည်.။ 11-6-2011 တွင် စတင်ကောက်ခံရရှိငွေ\n၁။ ကိုဝင်း မိသားစု .. ၁၅၀၀၀ ကျပ် (တစ်သောင်းငါးထောင်ကျပ်)\n့ 12.6.2011 ..\n၂။ ကိုလွင်အောင် … ၁၀၀၀၀၀ ကျပ် (ကျပ် တစ်သိန်း)\n၃။ ဒေါ် Aye .KK .. ၅၀၀၀၀ ကျပ် (ကျပ် ငါးသောင်း)\n၄။ ကိုကြောင်လေး .. ၅၀၀၀၀ ကျပ် (ကျပ် ငါးသောင်း)\nနေ့လည် တစ်နာရီ အထိ ဖြစ်ပါသည်။\n၅။ မအိ …. ၅၀၀၀၀ ကျပ် (ကျပ် ငါးသောင်း)\n၆။ ကိုမြင့်စိုးလတ် … ၂၀၀၀၀ ကျပ် (ကျပ် နှစ်သောင်း)\nညနေ ၆း၁၅ နာရီ အထိဖြစ်ပါသည်။\n၇။ ကိုထွန်းလင်း .. ၅၀၀၀၀ ကျပ် ( ကျပ် ငါးသောင်း) (ကိုရွာစားကျော် နေပြည်တော်)\n၈။ ဦးဦးပါလေရာ .. ၁၀၀၀၀၀ ကျပ် ( ကျပ် တစ်သိန်း)\n၉။ ထူးဆန်း .. ၁၀၀၀၀၀ ကျပ် ( ကျပ် တစ်သိန်း)\nညနေ ၇း၁၁ နာရီထိ ။\n၁၀။ မရွှေကြည် နှင့် မနှင်းနှင်း … ၂၀၀၀၀ ကျပ် (ကျပ် နှစ်သောင်း)\nည ၉း၃၅ နာရီ\n၁၁။ ကိုရဲရင့်လှိုင် .. ၁၀၀၀၀၀ ကျပ် (ကျပ်တစ်သိန်း)\n၁၂။ မမေဖလားဝါး .. ၅၀၀၀၀ ကျပ် (ကျပ် ငါးသောင်း)\n၁၃။ မကြည်ဆောင်း .. ၅၀၀၀၀ ကျပ် (ကျပ် ငါးသောင်း)\n၁၄။ မန္တလာသူ .. ၅၀၀၀၀ ကျပ် (ကျပ်ငါးသောင်း)\n၁၅။ TTNUနှင့်သားကိုဆန်နီ .. ၂၀၀၀၀ ကျပ် (ကျပ်နှစ်သောင်း)\n၁၆။ POOCH(နန်းမတော်မယ်ပု).. ၅၀၀၀၀ ကျပ် (ကျပ်ငါးသောင်း)\nည ၉း၄၅ နာရီ\n၁၇။ ကိုစည်သူထွန်း ( အင်္ဂလန်) .. ၁၂၆၀၀၀ ကျပ် ( ကျပ် တစ်သိန်းနှစ်သောင်းခြောက်ထောင်)\n၁၈။ ကိုမိုးနှင့် မိသားစု .. ၁၂၇၅၀၀ ကျပ် ( ကျပ် တစ်သိန်း နှစ်သောင်း ခုနှစ်ထောင့် ငါးရာကျပ်)\n၁၆-၆-၂၀၁၂ ၁၉။ ဦး Foreign Resident .. ၅၀၀၀၀၀ ကျပ် (ကျပ် ငါးသိန်း)\n၂၀။ မဆူး .. ၁၀၀၀၀ ကျပ် (ကျပ် တစ်သောင်း)\n၂၁။ မဝေေ၀ .. ၂၀၀၀၀ ကျပ် (ကျပ် နှစ်သောင်း )\n၂၂။Nature – ၁၀၀၀၀၀.ကျပ် (ကျပ် တစ်သိန်း)\n၂၃။မပဒုမ္မာ ၁၀၀၀၀၀.ကျပ် (ကျပ်တစ်သိန်း)\n၂၄။ဒေါ်စန်းစန်းနိုင် ၁၀၀၀၀. ကျပ် (ကျပ် တစ်သောင်း)\n၂၅။ဒေါ်စန်းစန်းဦး ၅၀၀၀.ကျပ် (ကျပ် ငါးထောင်)\n၂၆။ဒေါ်မိုးမိုးအေး – ၂၀၀၀၀. ကျပ် (ကျပ် နှစ်သောင်း)\n၂၇။ဒေါ်ရွှေစင်မောင်မောင် ၅၀၀၀. ကျပ် (ကျပ် ငါးထောင်)\n၂၈။ဒေါ်မိမိတင် ၅၀၀၀. ကျပ် ( ကျပ် ငါးထောင်)\n၂၉။ဦးစန်းဦး ၁၅၀၀၀. ကျပ် (ကျပ် တစ်သောင်းငါးထောင်)\n၃၀။ဒေါ်လဲ့လဲံအောင် ၁၀၀၀၀. ကျပ် (ကျပ် တစ်သောင်း)\n၃၁။ ဒေါ်စန်းစန်းဝင်း ၁၀၀၀၀. ကျပ် (ကျပ် တစ်သောင်း)\n၃၂။ကိုရွှေမင်းသား ၃၀၀၀၀ ကျပ် (ကျပ်သုံးသောင်း )\n၃၃။ ကိုခင်ခ ၅၀၀၀၀ ကျပ် (ကျပ်ငါးသောင်း)\n၃၄။ မမိုချို ၁၉၆၈၀၀ ကျပ် ( ကျပ် တစ်သိန်းကိုးသောင်း ခြောက်ထောင့် ရှစ်ရာ)\nကိုဘုန်းမိုဝင်း S$ 100\nကိုဟန်ဇော်မင်း S$ 100\nကိုခင်ဇော် S$ 50\nဒေါ်မြရီ S$ 50\nပေါင်း S$300 x 656 kyat = 196800 kyat)\n၃၅။ ကိုရွှေတိုက်စိုး ၂၀၀၀၀ ကျပ် (ကျပ် နှစ်သောင်း)\nညနေ ၉း၁၁ နာရီ ထိ\n၃၆ ။ ကိုနိုဇိုမီ …. ၃၀၀၀၀ ကျပ် (ကျပ် သုံးသောင်း)\n၃၇ ။ ကိုရွာစားကျော် … ၁၀၀၀၀ ကျပ် (ကျပ် တစ်သောင်း)\nညနေ ၄း၅၂ နာရီ\n၃၈။ ကိုအန်ကယ်ကြီး၁၉၇၄ …. ၃၀၀၀၀ ကျပ် (ကျပ် သုံးသောင်း)\nည ၉း၀၅ နာရီ\n၃၉။ ကိုပေ၊မဒမ်ပေနှင့် မိဘများ.. ၃၀၀၀၀ ကျပ် (ကျပ် သုံးသောင်း)\n၄၀။ မိနှင်းလေး .. ၁၅၀၀၀ ကျပ် (ကျပ်တစ်သောင်းငါးထောင်)\n၄၁။ မာမာငြိမ်း(စာဖတ်သူ) .. ၁၀၀၀၀ ကျပ် (ကျပ်တစ်သောင်း)\n၄၂။ မ၀င်းနု (စာဖတ်သူ) .. ၁၀၀၀၀ ကျပ် (ကျပ်တစ်သောင်း)\n၄၃။ ပေစိ .. ၁၀၀၀၀ ကျပ် (ကျပ်တစ်သောင်း)\n၄၄။ ကိုတညင်သား .. ၁၀၀၀၀၀ ကျပ် (ကျပ် တစ်သိန်း)\n၄၅။ ကိုကျော်သိန်းမြင့်၂၃… . ၁၀၀၀၀၀ ကျပ် (ကျပ် တစ်သိန်း)\n၄၆။ စာဖတ်သူတဦ .. ၅၀၀၀၀ ကျပ် (ကျပ် ငါးသောင်း)\n၄၇။ ကိုကြောင်ဝတုတ် .. ၁၀၀၀၀ ကျပ် (ကျပ် တစ်သောင်း)\nည ၉း၁၅ နာရီ\n၄၈။ မမြတ်သူဇာ(စာဖတ်သူတဦး) … ၅၀၀၀၀ ကျပ် (ကျပ် ငါးသောင်း)\nည ၆း၄၅ နာရီ\n၄၉။ မရွှေအိ … ၂၀၀၀၀ ကျပ် (ကျပ် နှစ်သောင်း)\n(၂၃-၆-၂၀၁၂ထိ) စုစုပေါင်း ကောက်ခံရရှိငွေ …. ၂၇၁၀၃၀၀ ကျပ် ( ကျပ် နှစ်ဆယ့်ခုနှစ်သိန်းတစ်သောင်း သုံးရာကျပ် )\n၅၀။ ထုံးဘဲဥ … ၂၀၀၀၀ ကျပ် (ကျပ်နှစ်သောင်း)\n၅၁။ ဖရဲမ … ၁၀၀၀၀ ကျပ် (ကျပ်တစ်သောင်း)\n၅၂။ ကိုစွယ်တော်ရွက် … ၃၀၀၀၀ ကျပ် (ကျပ် သုံးသောင်း)\n၅၃။ ကိုကြီးမိုက် … ၃၀၀၀၀ ကျပ် (ကျပ် သုံးသောင်း)\n၅၄။ကိုကျင့်ဟူ+မမြင့်မြင့်ဝင်း … ၁၀၀၀၀၀ ကျပ် (ကျပ် တစ်သိန်း)\n၅၅။မစန်းစန်းဦး … ၅၀၀၀ ကျပ် (ကျပ် ငါးထောင်)\n၅၆။ဒေါ်မွှေးးမွှေး … ၁၀၀၀၀၀ ကျပ် (ကျပ် တစ်သိန်း)\n၅၇။မသဲနုအေး … ၇၀၀၀၀ ကျပ် (ကျပ် ခုနှစ်သောင်း)\n၅၈။M လုလင် … ၁၅၀၀၀ ကျပ် (ကျပ် တစ်သောင်းငါးထောင်)\n၅၉။ချာတူးလန် … ၁၂၀၀၀ ကျပ် (ကျပ် တစ်သောင်းနှစ်ထောင်)\n၆၀။မွန်မလေး … ၅၀၀၀ ကျပ် (ကျပ် ငါးထောင် )\n၆၁။ကိုရှမ်း … ၅၀၀၀ ကျပ် (ကျပ် ငါးထောင်)\n၆၂။ မကြည်ကြည်ရှိန် … ၃၀၀၀ ကျပ် (ကျပ် သုံးထောင်)\n၆၃။ဒေါ်လှလှသန်း … ၅၀၀၀ ကျပ် (ကျပ် ငါးထောင်)\n၂၄-၆-၂၀၁၂ နေ့တွင် ကောက်ခံရရှိငွေ .. ၄၁၀၀၀၀ (ကျပ် လေးသိန်း တစ်သောင်းတိတိ)\n၂၄-၆-၂၀၁၂ ထိ စုစုပေါင်းကောက်ခံရရှိငွေ..၃၁၂၀၃၀၀ ကျပ် ( ကျပ် သုံးဆယ့်တစ်သိန်း နှစ်သောင်း သုံးရာကျပ်)\n၆၄။ ဒို့ခေတ်ဆေးဆိုင်(မန္တလေး) …. ၂၀၀၀၀ ကျပ် (ကျပ်နှစ်သောင်း)\n(ကိုမျိုးသူဟန်+မ၀င်းဖြူဖြူထွေး- သမီး မဖြူစင်ဟန်)\n၆၅။ ၀င်းဝင်း(မန္တလေးဂေဇက်) …. ၃၀၀၀၀ ကျပ် (ကျပ်သုံးသောင်း)\n၆၆။ မCrystalline …. ၂၅၀၀၀ ကျပ် (ကျပ် နှစ်သောင်းငါးထောင်)\n၂၅-၆-၂၀၁၂ နေ့တွင် ကောက်ခံရရှိငွေ … ၇၅၀၀၀ ကျပ် (ကျပ် ခုနှစ်သောင်းငါးထောင် တိတိ)\n၂၅-၆-၂၀၁၂ နေ့ထိ ကောက်ခံရရှိငွေ စုစုပေါင်း .. ၃၁၉၅၃၀၀ ကျပ် ( ကျပ် သုံးဆယ့် တစ်သိန်း ကိုးသောင်း ငါးထောင့် သုံးရာကျပ်တိတိ)\n၂၆-၆-၂၀၁၂ ၆၇။ ပင်လယ်ပျော် နဲ့ မခိုင်ခိုင် ဇနီးမောင်နှံ …. ၁၀၀၀၀ ကျပ် (ကျပ် တစ်သောင်း)\n၆၈။ ကိုgipsy …. ၂၀၀၀၀ ကျပ် (ကျပ် နှစ်သောင်း)\n၂၆-၆-၂၀၁၂ တွင်ကောက်ခံရရှိငွေ .. ၃၀၀၀၀ ကျပ် (ကျပ် သုံးသောင်းတိတိ)ည ၈း၄၅ နာရီ\n၂၇-၆-၂၀၁၂ ၆၉။ကိုနိုင်ဝင်းအောင် ..၁၀၀၀၀ ကျပ် (ကျပ် တစ်သောင်း)\n၇၀။ကိုသူရဇော် .. ၅၀၀၀ ကျပ် (ကျပ် ငါးထောင်)\n၇၁။မတင်ဇာချိုနှင့်ညီအမများ….. ..၁၀၀၀၀ ကျပ် (ကျပ် တသောင်း)\n၇၂။မခိုင်မာလှိုင် .. ၅၀၀၀ ကျပ် (ကျပ် ငါးထောင်)\n၇၃။ကိုဇောက်ထိုး .. ၅၀၀၀၀ ကျပ် (ကျပ်ငါးသောင်း)\n၂၇-၆-၂၀၁၂ တွင် ကောက်ခံရရှိငွေ …၈၀၀၀၀ ကျပ် (ကျပ် ရှစ်သောင်း )\n၂၇-၆-၂၀၁၂ နေ့ထိ ကောက်ခံရရှိငွေ စုစုပေါင်း … ၃၃၀၅၃၀၀ (ကျပ် သုံးဆယ့်သုံးသိန်း ငါးထောင့် သုံးရာကျပ်တိတိ)\n၇၄။-ဒေါက်တာညွန့်ညွန့်ကြည် .. ၁၀၀၀၀ ကျပ် ( ကျပ် တစ်သောင်း)\n၇၅။ကိုပိုင်လေး .. ၆၀၀၀ ကျပ် ( ကျပ် ခြောက်ထောင်)\n၇၆။ မရို့စ်မင်း .. ၁၀၀၀၀ ကျပ် (ကျပ် တစ်သောင်း)\n၇၇။ ကိုတင့်ထွန်းလင်း နှင့်မစန္ဒာမင်းအောင် .. ၅၀၀၀၀ ကျပ် (ကျပ် ငါးသောင်း)\n၇၈။ ရွာသားတစ်ဦး .. ၂၀၀၀၀ ကျပ် (ကျပ် နှစ်သောင်း)\n၂၉-၆-၂၀၁၂ ကောက်ခံရရှိငွေ … ၉၆၀၀၀ ကျပ် (ကိုးသောင်းခြောက်ထောင် ကျပ် တိတိ)\n၂၉-၆-၂၀၁၂ နေ့ထိ ကောက်ခံရရှိငွေ စုစုပေါင်း … ၃၄၀၁၃၀၀ (ကျပ် သုံးဆယ့်လေးသိန်း နှင့် တစ်ထောင့် သုံးရာကျပ်တိတိ)\n၃၀-၆-၂၀၁၂ ၇၉။ မနိုဗီ .. ၁၀၀၀၀ ကျပ် ( ကျပ် တစ်သောင်း )\n၈၀။ ကိုAKKO + မetone .. ၃၀၀၀၀ ကျပ် (ကျပ် သုံးသောင်း)\n၈၁။ မ hnin phyu (မန္တလေး) .. ၁၀၀၀၀၀ ကျပ် (ကျပ် တစ်သိန်း)\n၈၂။ မ pan pan .. ၁၀၅၀၀ ကျပ် (ကျပ် တစ်သောင်းငါးရာ)\n၈၃။ ဦးဝင်းအောင်+ဒေါ်ကြည်လေး .. ၅၀၀၀ ကျပ် (ကျပ် ငါးထောင်)\n၈၄။ ကိုအောင်ခိုင်ဖြိုး+မလွင်လွင်အောင်.. ၁၀၀၀၀ ကျပ် (ကျပ် တစ်သောင်း)\n၃၀-၆-၂၀၁၂ တွင် ကောက်ခံရရှိငွေ .. ၁၆၅၅၀၀ (ကျပ် တစ်သိန်း ခြောက်သောင်း ငါးထောင့် ငါးရာ ကျပ် တိတိ)\n၃၀-၆-၂၀၁၂ နေ့ထိ ကောက်ခံရရှိငွေ စုစုပေါင်း … ၃၅၆၆၈၀၀ (ကျပ် သုံးဆယ့်ငါးသိန်း နှင့်ခြောက်သောင်း ခြောက်ထောင့် ရှစ်ရာကျပ်တိတိ)\n၈၅။ ဘဘဘလက်ချော … ၃၀၀၀၀ ကျပ် (ကျပ် သုံးသောင်း)\n၈၆။ ကိုအမတ်မင်း … ၃၀၀၀၀ ကျပ် (ကျပ် သုံးသောင်း)\n၈၇။ အုပ်ထိန်းသူ … ၁၀၀၀၀ ကျပ် (ကျပ် တစ်သောင်း)\n၈၈။ ကို အညာတမာနှင့် အိပု . ၃၀၀၀၀ ကျပ် (ကျပ် သုံးသောင်း)\n၈၉။ ကိုမင်းဇော် … ၁၀၀၀၀၀ ကျပ် (ကျပ် တစ်သိန်း)\n၁-၇-၂၀၁၂ နေ့လည် ၃း၃၀ ထိ တွင် ကောက်ခံရရှိငွေ ၂၀၀၀၀၀ ကျပ် (ကျပ် နှစ်သိန်း တိတိ)\n၁-၇-၂၀၁၂ နေ့ထိ ကောက်ခံရရှိငွေ စုစုပေါင်း … ၃၇၆၆၈၀၀ (ကျပ် သုံးဆယ့်ခုနှစ်သိန်း နှင့်ခြောက်သောင်း ခြောက်ထောင့် ရှစ်ရာကျပ်တိတိ)\n၉၀။ ထားဝယ်သား .. ၁၀၀၀၀ ကျပ် (ကျပ် တစ်သောင်း)\n၉၁။ ကိုရင်မောင်+ မမယ်မ .. ၃၀၀၀၀ ကျပ် (ကျပ် သုံးသောင်း)\n၂-၇-၂၀၁၂ တွင် ကောက်ခံရရှိငွေ .. ၄၀၀၀၀ ကျပ် (ကျပ် လေးသောင်း)\n၂-၇-၂၀၁၂ နေ့ထိ ကောက်ခံရရှိငွေ စုစုပေါင်း … ၃၈၀၆၈၀၀ (ကျပ် သုံးဆယ့်ရှစ်သိန်း နှင့် ခြောက်ထောင့် ရှစ်ရာကျပ်တိတိ)\n၄-၇-၂၀၁၂ ၉၂။ အာဂ နှင့် နွယ်ပင် … ၁၅၀၀၀ ကျပ် ( ကျပ် တစ်သောင်းငါးထောင်)\n၉၃။ စုံစုံ … ၁၀၀၀၀ ကျပ် (ကျပ် တစ်သောင်း)\n၉၄။ ကိုပေါက် … ၁၀၀၀၀ ကျပ် (ကျပ် တစ်သောင်း)\n၄-၇-၂၀၁၂ တွင် ကောက်ခံရရှိငွေ .. ၃၅၀၀၀ ကျပ် ( ကျပ် သုံးသောင်းငါးထောင်)\n၄-၇-၂၀၁၂ နေ့ထိ ကောက်ခံရရှိငွေ စုစုပေါင်း … ၃၈၄၁၈၀၀ (ကျပ် သုံးဆယ့်ရှစ်သိန်း နှင့် လေးသောင်း တစ်ထောင့် ရှစ်ရာကျပ်တိတိ)\n၉၅။ ကိုကြောင်ကြီး ……. .၄၅၀၀၀ ကျပ် (လေးသောင်းငါးထောင် ကျပ်)\n၉၆။ ချစ်ရင်ထူးနှစ်……… ၂၀၀၀၀ ကျပ် (နှစ်သောင်းကျပ် )\n၆-၇-၂၀၁၂ တွင် ကောက်ခံရရှိငွေ .. ၆၅၀၀၀ ကျပ် ( ကျပ် ခြောက်သောင်းငါးထောင်)\n၆-၇-၂၀၁၂ နေ့ထိ ကောက်ခံရရှိငွေ စုစုပေါင်း … ၃၉၀၆၈၀၀ (ကျပ် သုံးဆယ့်ကိုးသိန်း နှင့် ခြောက်ထောင့် ရှစ်ရာကျပ်တိတိ)\n၉၇။ အမည်မဖော်လိုသူတစ်ဦး …. ၁၀၀၀၀ ကျပ် (ကျပ် တစ်သောင်း)\n၇-၇-၂၀၁၂ တွင် ကောက်ခံရရှိငွေ … ၁၀၀၀၀ ကျပ် (ကျပ် တစ်သောင်း)\n၇-၇-၂၀၁၂ ထိ ကောက်ခံရရှိငွေ စုစုပေါင်း ၃၉၁၆၈၀၀ (ကျပ် သုံးဆယ့်ကိုးသိန်း တစ်သောင်း ခြောက်ထောင် နှင့် ရှစ်ရာ တိတိ)\n၉၈။ ကိုရဲစည် … ၅၀၀၀၀ ကျပ် (ကျပ် ငါးသောင်း)\n၉၉။ Infra -SMD … ၃၀၀၀၀ ကျပ် (ကျပ် သုံးသောင်း)\n၁၀၀။ ဒေါ်ကျင်စု မိသားစု … ၁၀၀၀၀၀ ကျပ် (ကျပ် တစ်သိန်း)\n၁၀၁။ ဘုရင့်နောင် စုပေါင်း ဒါန အဖွဲ့ … ၁၀၀၀၀၀ ကျပ် (ကျပ် တစ်သိန်း)\n၁၀၂။ ဦးအေး -ဒေါ်ကျင်သန်း မိသားစု … ၅၀၀၀၀ ကျပ် ( ကျပ် ငါးသောင်း)\n၁၀၃။ ကို အရင့်ရောင် … ၅၀၀၀ ကျပ် (ကျပ် ငါးထောင် )\n၁၀၄။ မမေဂျူလိုင် … ၁၀၀၀၀ ကျပ် ( ကျပ် တစ်သောင်း )\n၈-၇-၂၀၁၂ တွင် ကောက်ခံရရှိငွေ … ၃၄၅၀၀၀ ကျပ် (ကျပ် သုံးသိန်း လေးသောင်းငါးထောင်ကျပ် )\n၈-၇-၂၀၁၂ ထိ ကောက်ခံရရှိငွေ စုစုပေါင်း .. ၄၂၆၁၈၀၀ (ကျပ် လေးဆယ့် နှစ်သိန်း ခြောက်သောင်း တစ်ထောင့် ရှစ်ရာကျပ်တိတိ)\nပါဝင်လှုဒါန်းလိုသူများ အောက်ပါဖုန်းနံပါတ်များ သို့ဆက်သွယ်လှုဒါန်းနိုင်ပါသည်။\nရန်ကုန် .. ကိုရွှေတိုက်စိုး .. ၀၉ ၄၉၃၀ ၃၀၄၅\nကိုအမတ်မင်း .. ၀၉ ၄၂၁၁၁ ၈၆၈၅\nမန္တလေး .. (လေးပေါက်) ကိုပေါက် .. 09-680-5396\nနေပြည်တော်… ရွာစားကျော် ၀၉ ၄၃၀ ၁၇၀ ၆၉\nရန်ကုန် တွင် အန်တီပဒုမ္မာ ၊ အန်တီမမ၊ ဆူး ၊ etone သို့လည်း ဆက်သွယ်လှုဒါန်းနိုင်ပါသည်။\nနောက်ဆုံး ကောက်ခံမည့် ရက်အား မှုလပထမက ၃၀-၆-၂၀၁၂ သတ်မှတ်ခဲ့သော်လည်း သွားရောက်လှုဒါန်းမည့် ရက်မှာ ၈-၇-၂၀၁၂ ဖြစ်သောကြောင့် လူဒါန်းလိုသူများ ၄င်းရက်မတိုင်မီဆက်သွယ်လူဒါန်းနိုင်ပါသည်။ သို့သော် မန္တလေးမှ လေးပေါက် နှင့် ကိုရွာစားကျော်တို့မှာမူ ရန်ကုန်သို့ ငွေပြန်လွှဲရန် လိုအပ်ပါသောကြောင့် ၃-၇-၂၀၁၂ နောက်ဆုံးထား ထည့်ဝင်ပေးပါရန် လေးစားစွာ မေတ္တာရပ်ခံအပ်ပါသည်။\nသွားရောက်လှုဒါန်းမည့် ၇က်စွဲ ဇွန်လိုင်လ ၈ ရက်နေ့ တနင်္ဂနွေ နေ့ နံနက် ၁၀နာရီ့ \nသွားရောက်လှုဒါန်းမည့် နေရာ ။ ရခိုင်သဟာယအသင်း (ရန်ကုန်)\nအမှတ် (၄၈၁) ဒုထပ် -ကျိုက္ကဆံလမ်း\nတာမွေကြီး (ခ) ရပ်ကွက် ၊ တာမွေမြိုနယ် .\nဖုံး . ၀၁-၄၃၀၁၇၂\ne-mail : rta.program@gmail.com\nForeign Resident says: လှူဒါန်းချင်နေတဲ့ အလှူတစ်ခု အောင်မြင် သွားတဲ့အတွက်\nဝမ်းမြောက် ဝမ်းသာစွာ သာဓု သုံးကြိမ် ခေါ်ပါတယ်ဗျာ ။\nအလှူ အောင်မြင် အောင် ဦးဆောင်ပေးခဲ့သူတွေရဲ့ စေတနာနှင့် အနစ်နာခံမှုတွေကို\nလှိုက်လှိုက် လဲလဲ ( လှိုက်လှိုက် လဲလဲ ) အသိအမှတ်ပြုပါတယ် ။\nအထူးသဖြင့် အဘ က ၅ သိန်း စတည်ပေးပါ့မယ်လို့ ပြောလိုက်ချိန်မှာ ၊\n( အဘ အနေ နှင့် ကိုယ်တိုင် ဦးဆောင်ဖို့က အခြေအနေ မပေးဘူးလေ )\nပထမ ဦးဆုံး အကြိမ် Identity Reveal ဖြစ်ရမှာမို့လို့ မဝံမရဲ ဖြစ်သော်ညားလည်း ၊\nငါတို့ လုပ်ရတော့မယ် ၊ လုပ်သင့်နေပြီ ဆိုတဲ့ ခံယူချက်နှင့် ၊\nခိုင်ခိုင်မာမာ ရှေ့ကို ခြေလှမ်းတိုးထွက်ပြီး စတင် ဦးဆောင် နှိုးဆော်ပေးခဲ့တဲ့ ၊\nကို htoosan ကို ၊ အသိအမှတ်ပြု ကျေးဇူးတင်မိပါတယ် ။\nရွာသူား အားလုံးရဲ့ စေတနာ နှင့် စိတ်ဓါတ် ကိုလည်း ချီးကျူးပါတယ်ဗျာ ။\nအရီးခင်လတ် says: ကထူးဆန်း ဆိုတော့ ထူးထူးဆန်းဆန်း လေးလုပ်ရမှာပေါ့။ ;-)\nစီစဉ် ဆောင်ရွက်ပေးသူ အားလုံး နဲ့ သွားရောက်လှူဒါန်းသူများ အားလုံးကို ကျေး ဇူးပါရှင်။:-)\nComments By Postတောင်းပန်အပ်ပါသည်။ - ခင် ခ - Ei Kyipyarရထား ထွက်တော့ မယ် - ခင် ခ - ကြည်ဆောင်းအတ္တဆန် - Ei Kyipyar - ကြောင်ဝတုတ်အဟံ ပထမံ - အလင်း ဆက် - ဦးဦးပါလေရာနောက်တစ်ခါါါါါါါါါါါါါါါါါါါါါ လာပြန်ပြီဟေ့ - ko pauk mandalay - ကြည်ဆောင်းသူကြီးနှင့်တကွ ရွာသူား အားလုံးသို့ ...အိတ်ဖွင့်ပေးစာ.... - အလင်း ဆက် - အလင်း ဆက်အဆိပ်ခတ်အဖွဲ့ကြီး မိလာပြီဗျ… ဘာလုပ်သင့်လဲပြောပြ… သတ်ပစ်…. သတ်ပစ် - အရီးခင်လတ် - TheWinner GetprizeCongress - အရီးခင်လတ် - အရီးခင်လတ်ကံဇာတ်ဆရာ စီမံလေသမျှ - ဦးဦးပါလေရာ - ဆူးPassport လျှောက်မယ်ဆိုရင် - ကြောင်ဝတုတ် - awra-choTeach Your Toddlers with These Best Free Learning Android Apps - awra-choပိတောက်ပန်းတွေကြူကြူဝေတို့အညာမြေပန်းတွေ - Ma Ei - ခင် ခအိပ်ပျော်နေသူများ နှိုးရခက်သည် 。。。。。。。。。 - ဖော့(စ)ထရော့ချာလီ - kyeemiteမိမိ ကိုယ် မိမိ ခိုးယူပေါင်းသင်းကြသူများ...။ - Admin Kai - GaviaGirlကျီးအာသီးနှင့်တူသော နိုင်ငံတကာအဆင့်မှီ - awra-cho - chitသို့ ချစ်သောဖေဖေ - kyeemite - Myo Thantဦးဖိုးလူနှင့် ပထမဆုံးများ - kyeemite - လူကလေးရခိုင်မင်္ဂလာဆောင် .... (1) - Ei Kyipyar - Yin Nyine Nwayမျက်နှာကြီးရာ ဟင်းဖတ်ပါ အသစ်အဟောင်းပြဿနာ - panpan - ဦးကြောင်ကြီးဟေမာနေဝင်း ထောင်မှလွတ်နှင့် အခြားNews - awra-cho - Kaung Kin Pyarနေသာသောနေ့တစ်နေ့ ဖြစ်လိုက်ချင်သည် အပိုင်း (၁၄) - သူကလေး - သူကလေးစက္ကန့်သုံးရာ ဘာဝနာ - kyeemite - ဆူးစံနစ်နဲ့ တိုင်းပြည်ကိုပြင်ချင်ရင် စနစ်ကို တပြည်လုံးလေ့ကျင့်ပါဝင်ရမည်။ - kyeemite - မောင် ပေကဘာကျော်ကြီးရဲ့ ကဘာကျော်ကဘာ .. အဲ .. ကဗျာ - သူကလေး - ခင် ခကျွန်တော့်စိတ်ဓာတ် - ခင် ခ - kyeemiteငါ ရဲ့ ငါ မဟုတ်တဲ့ ကဗျာ - သူကလေး - အလင်း ဆက်ဆက်သွယ်မှု ဧရိယာပြင်ပမှာ - kyeemite - သော်ဇင် (လွိုင်ကော်)လုပ်ဖော်ကိုင်ဖက်များသို့ - မွေ့ကေသာ - TNA``တစ်ခါက အင်းယားရယ်´´ - ဦးကြောင်ကြီး - TheWinner GetprizeEast West Dental\tPACE\tWestern Union\tCategory\tArts & Humanities\nTop 10Yin Nyine Nway (77850 Kyats )intro (76971 Kyats )SP (70521 Kyats )naywoonni (67215 Kyats )zaylay (67079 Kyats )weiwei (66706 Kyats )cobra (62183 Kyats )fatty (61354 Kyats )Anzartone (58609 Kyats )MaMa (57779 Kyats )Top Posts & Pagesသင်ဇာဝင့်ကျော် နဲ့ မဟူရာ အလှ...


ဖြူ စင်သောစိတ်ကလေး: သံယောဇဉ် ရစ်ပတ်နှောင်ဖွဲ့လေသော အခါ (ဇာတ်သိမ်း)\nညကတစ်ညလုံး ကလေးမ ငိုရှိုက်နေသံကြားရသည်။ သြော် သူလည်း ခံစားရရှာတာပါလားလို့ တွေးမိပြီ စိတ်မကောင်းဖြစ်မိသည်။ လွန်ခဲ့သည့် လေး ငါးနှစ်ကျော်မှ အဖြစ်အပျက်တို့ကို ခုချိန်ထိ ကလေးမ ခံစားနေရ ပါလားလို့ သိခဲ့ရသည်။ ကလေးမ ဒီကိုစရောက်သည့် နေ့ကထဲက ဒေါ်နန်း သတိထားမိသည်။ ဟန်မဆောင်နိုင်စွာဖြင့် ပျက်ယွင်းနေသော သူမမျက်နှာလေးကို သနားမိသည်။ ထို့ကြောင့်ပင် ကလေးမနှင့် ပတ်သတ်၍ နားကျည်းချက် ဒဏ်ရာ ရှိသော်ငြား ဘာမှမဖြစ်သလို နွေးထွေးစွာ ဆက်ဆံပေးခဲ့သည်။ တစ်ကယ်ဆို သန်းခေါင်ယံ ငိုရှိုက်ခြင်းသည် ကလေးမ တစ်ယောက်တည်း မဟုတ်။ ဒေါ်နန်း ကိုယ်တိုင် ငိုကြွေးခဲ့ဖူးသည်။ လက်ရှိလဲ ငိုကြွေးမိနေစဲ။\nသား အကြောင်းစဉ်းစားမိတိုင်း ကလေးမကို မုန်းသည့်စိတ်ကဖြင့် ပေါ်လာမြဲ။ လွန်ခဲ့သည့် ငါးနှစ်က ဒေါ်နန်းသည် မြစ်ဝကျွန်းပေါ်တစ်နေရာမှာ တာဝန်ကျနေခဲ့သည်။ သားက စာလှမ်းရေးခဲ့သည်။ သူတို့ ဆေးတက္ကသိုလ်မှ အတန်းတူ ကောင်မလေးနှင့် ချစ်သူဖြစ်နေကြတဲ့ အကြောင်း။ ဒီတစ်ခေါက် ကျောင်းပိတ်ရက်တွင် ဇာတိမြေ ဒီမြို့လေးကို အလည်ပြန်မည့်အကြောင်း။ သူ့ချစ်သူကောင်မလေးလဲ ပါမည် ဖြစ်နိုင်လျှင် အမေလဲ အဲဒီရက်ကို ပြန်လာပါဟု။ အမှာစာပါးထားခဲ့သည်။ သို့ပေမယ့် ထိုနှစ်က ဒေါ်နန်းမပြန်နိုင်ခဲ့။ တစ်ကယ်လို့ ဒီခရီးသည် သား၏ နောက်ဆုံးခရီးမှန်းသာ သိခဲ့လျှင် မဖြစ်ဖြစ်အောင် ပြန်ခဲ့မည်ဖြစ်သည်။\nမြို့ခံ ဆိုးမိုက်သော လူငယ်တစ်စုနှင့် ရန်ကြွင်းရန်စ ရှိသည်မို့ စိုးရိမ်မိသည်။ ဖြစ်နိုင်လျှင် ဇာတိမြို့ လေးသို့ သားနှင့်သူငယ်ချင်းတွေ ပြန်ကြမည်ကို ဒေါ်နန်း မလိုလားခဲ့။ ဆိုးမိုက်သော လူငယ်လေးများသည် မိဘများက လည်း ပိုက်ဆံတတ်နိုင်ကြသလို ဆိုဆုံးမမှုကလည်း သိပ်ပြီးမရှိလှ။ ဆောင့်ကြွားကြွားနိုင်လှသည့် လူငယ်ကလေးများ ဖြစ်သည်။ တစ်ခုခုဆိုလျှင် မိဘဖြစ်သည့် ကိုယ်တိုင်ပင်ရင်ကျိုးရမှာမို့ သားကို ဇာတိမြို့မှာ မထားခဲ့ပဲ ရန်ကုန်မြို့တွင်အဆောင်နေ ဆေးကျောင်းထားခဲ့ခြင်းဖြစ်သည်။ ထို့ကြောင့် သားကို ဇာတိမြို့ကို မပြန်ဖို့ ဒေါ်နန်းတားခဲ့မိသည်။\n“စိတ်မပူပါနဲ့ အမေရဲ့။ သားကလေ သားတို့မြို့လေး ဘယ်လောက်လှကြောင်း သားချစ်သူကို ကြွားထားတာ။ ပြီးတော့ တစ်ခြား သူငယ်ချင်း လေးငါးယောက်လဲ ပါမှာ။ ဘာမှမဖြစ်လောက်ပါဘူး။”\n“အဲဒါဆိုလဲ သားရယ် အိမ်မှာတော့ ပြန်မတည်းနဲ့ မြို့ထဲ ဟိုတယ် တစ်ခုခုမှာပဲနေ။ အမေတို့အိမ်က မြို့ပြင်နည်းနည်းကျတယ်။ တစ်ခုခုဆို မြို့ထဲဆိုတော့ နည်းနည်း တော်သေးတာပေါ့”\n“ဟုတ် အမေ.. တစ်ကယ်ဆိုသားက သူငယ်ချင်းတွေကို အိမ်မှာပဲ တည်းစေချင်တာ။ သားတို့အိမ်ရဲ့ တောင်ကုန်းလေးပေါ်ကနေကြည့်ရင် မြင်နေရတဲ့ တောင်တန်းတွေ ဘယ်လောက်လှကြောင်း ပြချင်တာအမေရ။ ဒါပေမယ့် အမေစိတ်ချမ်းသာအောင် ဟိုတယ်မှာ ပဲ နေလိုက်တော့မယ်။ ”\n“အေး အေး သား .. အိမ်ဘက်ကို မသွားနဲ့နော် တစ်ခြားလည်စရာတွေ အများကြီးပါ။”\n“ဟုတ် အမေ” ဆိုပြီး သားဖုန်းချသွားခဲ့သည်။ ဖုန်းနှင့်သေချာမှာခဲ့သည် အိမ်ဘက်ကို မသွားပါနှင့်လို့။ စိတ်ထဲ တစ်ထင့်ထင့်ဖြစ်နေခဲ့သည် မဟုတ်လား ။ မိခင်ရဲ့ သောက စိုးရိမ်မှုကို မိခင်သာလျှင် နားလည်သည်။ ဖြစ်နိုင်လျှင် မသွားစေချင်။ သားက ဇွတ်အတင်းသွားမယ်ဆိုလို့သာ ဒေါ်နန်း ခွင့်ပြုခဲ့ရသည်။ တစ်ကယ်ဆို ဒေါ်နန်းရင်ထဲ သားက ဇာတိမြို့ ပြန်မည်ဟု အသိပေးလိုက်ကထဲက အမည်မဖော်နိုင်သည့် စိတ်ခံစားချက်တို့သည် လေးလံ ထိုင်းမှိုင်းလွန်း နေသည်။ တစ်ခုခုပင်။ သို့ပေမယ့် သြော် သားကို ချစ်လွန်းသည့် စိတ် စိုးရိမ်သည့်စိတ်တို့ကြောင့် ငါ့စိတ်က ဖြစ်တာပါ လေဟု ဖြေသိမ့်ခဲ့မိသည်။\n“ကိုလေး. တို့အိမ်ဘက် ဝေ့ကိုခေါ်ပြီး ပြမယ်ဆို.”\n“အမေက မသွားနဲ့ဆိုလို့ ဝေရဲ့။သေချာမှာထားလို့လေ.”\n“ဟင် ကိုလေးကလည်း ကိုယ့်အိမ်ကိုယ်ပြန်တဲ့ဟာ မသွားနဲ့ရယ်လို့ . ဝေ ကြည့်နေတာကြာပြီ သိလား ကိုလေး အမေက နေရာတစ်ကာ ချုပ်ခြယ်လွန်းအားကြီးတယ်။ တစ်ကယ်ပဲ .. မနက်ဖြန်ဆို ပြန်ရတော့မှာ။ ဇာတိမြို့ကိုရောက် ပြီး အိမ်လေးတောင် မမြင်ဖူးခဲ့ဘူး ဆိုတာကတော့ လွန်တယ် ”\nဝေ ၏ စိတ်ကောက်ပြီး နှုတ်ခမ်းစူမူနွဲ့ သည့် ဒဏ်ကို ကိုလေး ကြာကြာမခံစားနိုင်ပါပေ။ အသင့်ရှိနေသာ ဆိုင်ကယ်ပေါ် တက်ခွလိုက်သည်။ ဝေ့ ကို ဆိုင်ကယ်စီး ဦးထုပ်လှမ်းပေးလိုက်သည်။ ဆိုင်ကယ်ကို စက်နိုးလိုက်တော့သည်။\n“ဟေ့ ဟေ့ ဟိုနှစ်ယောက် ဘယ်သွားမလို့တုန်း .. ခပ်ဝေးဝေး မသွားကြနဲ့နော်”\nဟိုတယ်ပေါ်မှ သူငယ်ချင်းများ အော်ပြောသည်ကို ဒီနားဆိုသည့်ပုံစံနှင့် လက်လှမ်းပြခဲ့ပြီး ဆိုင်ကယ်ကို မြို့ပြင်ဘက် သို့ဦးတည်လိုက်သည်။ သူ၏ အိမ်သည် မြို့ပြင်ဘက်တွင်ရှိသည်လေ။ မြို့ပြင်သို့ရောက်လာလေ အိမ်ခြေသည် ခပ်ကျဲကျဲဖြစ်သွားသည်။ မြို့ထဲမှာကဲ့ သို့ ဆိုင်များနှင့်စီကားမနေ။ ဆောင်းဝင်စမို့ နေ့တာတိုသည် မှောင်စပြုပေပြီ။ တော်တော်ကြာ သည့် တိုင်အောင် ကိုလေး အိမ်သို့ မရောက်သေး။ ဝေ နောင်တ ရချင်သွားသည်။ စိတ်ထဲ ကိုလေး ၏ အမေ ချုပ်ခြယ်မှုကို မကျေနပ် ၍သာ ဂျစ်တိုက်လာသော်လည်း ခုလောက်ဝေးမည်ဟူ ၍ မထင်။\nချစ်သူကောင်မလေးပါမည်ဟု ပြောသည်ကိုပင် အိမ်မှာမတည်းနဲ့ ဟိုတယ်မှာနေဆိုသည့် အစီအမံသည် ဘာသဘောလဲ။ အိမ်ကြီးကြီးတစ်လုံး ရှိနေပါလျှက် ဟိုတယ်မှာ တည်းခိုင်းသည် ဆိုကထဲက ဝေ့ ကို မကြည်ဖြူလို့ နေမှာပေါ့။ ကိစ္စမရှိပါဘူး ဝေ တို့က ပိုက်ဆံတတ်နိုင်နေသည်ပဲ။ ဟိုတယ်မှာ နေဆိုတော့လည်း နေရုံပေါ့။ သို့ပေမယ့် ကိုလေး အမေ မသွားစေချင်သည့် ကိုလေးတို့အိမ်ကိုဖြင့် ရောက်အောင်သွားမည်ဟု သည်ခရီးစပြီးထွက်လာကတည်း က ဆုံးဖြတ်ချက်ချပြီးသား။ ဒါကြောင့်ပင် ကိုလေးကို မရရအောင် ပူဆာခဲ့သည်။\nတုန့်ကနဲ ရပ်သွားသည့် ဆိုင်ကယ်ကြောင့် ..\n“ရောက်ပြီလား ကိုလေး ”\n“ဟင် အဲဒါကို. ဘာလို့ ဆိုင်ကယ်ရပ်လိုက်တာတုန်း။ ဒီနားက လူနေအိမ်ခြေလဲ မရှိပဲနဲ့”\n“မသိဘူး ဝေရ။ ဆိုင်ကယ်က ရပ်သွားတာ ။ ကျွတ်. ကွိုင်ပဲကွာ.”\n“ကားကြုံပဲ စောင့်စီးပြီး မြို့ထဲ ပြန်ဝင်ရတော့မှာပဲ။ ဝေကလည်းကွာ စိတ်မကောင်းမဖြစ်ပါနဲ့ နောက်တစ်ခေါက်ပေါ့.”\nဝေ မကျေနပ်စွာဖြင့် ကိုလေး ကိုမျက်စောင်းထိုးပစ်လိုက်သည်။ ကိုလေးက ရယ်ကျဲကျဲဖြင့် ဝေ့ကိုယ်လုံးလေး ကို သိမ်းကြုံးဖက်ပစ်လိုက်သည်။ ဒီလိုဆိုတော့လည်း ဝေ ဂျစ်မတိုက်လိုတော့ပါလေ။ ဟော .. မီးရောင်မြင်ရတယ် ကားလာပြီထင်တယ်။ ကားတော့မဟုတ် ဆိုင်ကယ် ၄ စီးမျှ သူမတို့လမ်းဘက်ကို လာနေသည်။\nအနားနီးတော့ ဆိုင်ကယ်ပေါ်မှ ဝေ တို့နှင့် အသက် မတိမ်း မယိမ်း ယောက်ျားလေး များဆင်းလာကြသည်။\n“ဟေ့ ဘာဖြစ်နေတာလဲ လမ်းလယ်ခေါင်ကြီးမှာကွာ ..ညီလေး ကိုယ်တို့ကိုလည်း နည်းနည်း ပေးမြည်းပါလား ကွ”\nဒီအပြောကြားကထဲက ဝေ သေလောက်အောင် စိတ်ညစ်သွားသည်။ အကူအညီပေးမည့်သူ မျှော်ကာမှ နှောင့်ယှက်သူများရောက်လာရသည်လို့။\n“ မဟုတ်ဘူး အစ်ကိုတို့ ကျွန်တော်တို့ ကျောင်းသားတွေပါ မြို့ထဲပြန်ဝင်လာတုန်း ဆိုင်ကယ်စက်ရပ်သွားလို့ လေ .အဲဒါ မြို့ထဲဝင်မယ့် ကားကြုံရှာနေတာ ”\nပြောလဲပြော ဝေ့ကိုလည်း သူ့ ခန္ဓာကိုယ်နှင့် မသိမသာ ကွယ်လိုက်သည်။ ဆိုင်ကယ် ဦးထုပ်ကိုတော့ မချွတ်သေး။\n“ကူညီနိုင်ရင် ကူညီပါ အစ်ကို။ မကူညီနိုင်ရင်တော့ မနှောင့်ယှက်ပါနဲ့ ဗျာ။ တောင်းပန်ပါတယ်။ ”\nကိုလေးကိုကြည့်ပြီး ဝေ သနားသွားသည်။ ဝေ့ အတွက် အန္တရာယ်ဖြစ်မှာ စိုးရိမ်ရှာသည်ထင်။ ဝေ့ ကြောင့် ဒီခရီးကို မလာခဲ့မိရင်ကောင်းသား။ နောင်တ အလွန်ရချင်သွားမိသည်။ မှောင်ကလဲ မှောင်ပြီ။ ကားအသွားအလားက လဲ ကျဲသည်။\n“အေး ကုညီပေးမယ်ကွ မင်းက ဆိုင်ကယ်စောင့်ပြီးကျန်ခဲ့ပေါ့။ မင်းကောင်မလေးတော့ ကိုယ်တို့နဲ့ ထည့်လိုက်လေ မြို့ထဲပြန်ခေါ်သွားပေးမယ်”\nလက်ရဲ ဇက်ရဲ နိုင်စွာဖြင့် တစ်ယောက်က ဝေ့ လက်ကို အတင်းလာဆွဲသည်။ ဝေ ဘာမျှ စဉ်းစားမနေတော့ ဆိုင်ကယ် ဦးထုပ်ကိုချွတ်ပြီး လက်လာဆွဲသည့် သူရဲ့ ခေါင်းကို ရိုက်ချလိုက်သည်။ မထင်မှတ်သည့် အပြုအမူကြောင့် ကိုလေးရော ထိုသူများပါ အံ့သြသွားသည်။\n“အောင်မာ ကောင်မက လူပါးဝလို့ ”\nထိုသို့ကြိမ်းဝါးသူ၏ လက်ထဲ လက်ကနဲ တစ်ချက်မြင်လိုက်သည်.။ အရှိန်နဲ့ ပြေးဝင်ကာ ဝေ့ ကိုဓါးနှင့်ထိုးဖို့ ထိုသူကြိုး စားသည်။ ထိုသူသည် သူ၏ လက်ကို အချက်ပေါင်းများစွာလွဲကာ ဆင့်ကာ ဆင့်ကာ ဓါးနှင့်ထိုးနေသည်။ သို့ပေမယ့် ဝေ နာကျင်သည့်ဝေ ဒနာမခံစားရ။ လေးလံလွန်းသည် ဟုသည်ခံစားရသည်။ အဘယ်ကြောင့်ဆိုသော် ကိုလေးသည်သူမ နှင့် ထိုသူကြား ၀င်ခံလိုက်သောေ ကြာင့်ဖြစ်သည်။ ထိုသူဓါးနှင့်ထိုးလိုက်တိုင်း နာကျင်ရှုံ့မဲ့သွားသည့် ကိုလေး၏ မျက်နှာကို ဝေ အနီးကပ်မြင်နေရသည်။ ပွက်ခနဲထွက်လာသော ကိုယ်လေး၏ ပါးစပ်မှ သွေးတို့သည် မြင်မကောင်း။ ဓါးနှင့်ထိုးသည့် အချက်ပေါင်းများလာသည်နှင့်အမျှ ကိုလေး၏ ခန္ဓာကိုယ်ကြီး သည် ဝေ့အပေါ် ပိကြ လေးလံလာသည်။\nရုတ်တရက်ဖြစ်သွားသော အခြေအနေတွင် ဝေ အံ့သြမှင်သက်စွာ ထိန့်လန့်ကြောက်ရွံ သွားမိသည်။ အသံကုန်ေ အ်ာမိသည်။ ထိုလူစုမှလဲ ဓါးနှင့်ထိုးသည့် လူငယ်အား ကြောင်အမ်းအမ်းဖြစ်ကာ ကြည့်နေကြသည်။ မှင်သက်နေကြသည်။\n“ကိုလေး … ကယ်ကြပါအုန်းရှင် .ဒီမှာ ကယ်ကြပါအုန်း.. ကယ်ကြပါအုန်း ..ဟင့် ဟင့် တော်ပါတော့ တော်ပါတော့ ကိုလေး ကိုလေး .. ဝေ့ ကြောင့်.. ”\nဝေ အသံတွေပြာပြီး တုန်ရီနေသည်အထိ ပတ်ဝန်းကျင်ကို အော်ပြီး အကူအညီတောင်းမိသည်။ ဓါးနှင့်ထိုးနေသည့် လူကိုလဲ အင်အားရှိသမျှ လက်နှင့်တွန်းထုတ်ပစ်လိုက်သည်။ ဒီတော့မှ ထိုလူငယ်အုပ်စုသည် သတိပြန်ဝင်လာသလိုနှင့် ဓါးနဲ့ထိုးနေသည့်လူအား ၀င်ဆွဲကြသည်။ ဓါးနှင့်ထိုးသည့် လူသည်လည်း ယခုမှ အိပ်ရာမှ တစ်ရေးနိုးလာသကဲ့သို့\n“ဟာ ..ငါလူသတ်မိပြီ ငါလူသတ်မိပြီ”\n“ကျွတ် မင်းတော့ ကွိုင်ပဲ .. ထက်မြတ် ရာ..” ဟု ထိုလူအဖွဲ့ထဲမှနာမည်ခေါ်သံကို ဝေ ကြားလိုက်သည်။ ထို့နောက် ဆိုင်ကယ်များစက်နိုးကာ အလျင်အမြန် ထွက်ခွာသွားကြသည်။\n“ကိုလေး ..ကိုလေး . သတိထားနော်. ဝေ ရှိတယ်. ဝေ ရှိတယ် သိလား ..ဝေ့ကြောင့်..ကိုလေး ..ဝေ့ အနားမှာပဲ နေနော်.. ဝေ့ အနားမှာနေနော် မအိပ်နဲ့နော် သိလား”\nနာကျင်သည့်ဒဏ်ရာများကြားမှ ကိုလေး ခေါင်းညိမ့်ပြသည်။ ပြီးတော့ ဝေ၏ လက်ကို ခပ်တင်းတင်း ဆုပ်ကိုင် ထားခဲ့သည်။ ပါလာသည့် ပုဝါဖြင့် ကိုလေး၏ဒဏ်ရာကို ကြပ်စည်းပေး လိုက်သော် လည်း ဝေသိသည်။ ဒီလောက်အချက်ပေါင်းများစွာ အားနှင့် ထိုးစိုက်ခံခဲ့ရသည်။ ဆေးရုံပေါ်အထိ ကိုလေးသည် ဝေ၏ လက်တို့ကို တင်းကြပ်စွာဆုပ်ကိုင်ထားစဲ။ ဆေးရုံရောက်ပြီး နာရီဝက် အကြာတွင်တော့ ကိုလေးသည် ဝေ၏လက်ကိုလွှတ်ကာ ထွက်ခွာသွားခဲ့လေပြီ။\n“စံစံ .. ငါ့ကြောင့် ငါ့ကြောင့် ကိုလေး သေသွားရတာ။ ငါသာ မပူဆာခဲ့ဘူးဆိုရင် ဒီလိုဖြစ်မှာမဟုတ်ဘူး။ ငါ ကြောင့် ကိုလေး သေရ တာဟ.ငါ့ကြောင့် ။”\n“အေးပါ. ဝေ ရယ် နင့်ကြောင့်ရယ်လို့မဟုတ်ပါဘူး။ လူတိုင်းက သူ့ကံနဲ့သူလာတာမဟုတ်လား။ နင် နင့်အဖေနဲ့ပဲ ပြန်လိုက်သွားနော်။ ”\n“ဟင့်အင်း .. မလိုက်ဘူး ကိုလေးရဲ့ နောက်ဆုံးချိန်ထိ ငါ ကိုယ်လေးနားမှာပဲ နေမှာ မလိုက်ဘူး။ ကိုလေး. ကိုလေး ရေ.”\nသေဆုံးခဲ့ပြီဖြစ်သော ကိုလေး၏ကုတင်နားပြေးသွားလိုက် တမ်းတမ်းတတ ငိုလိုက်နှင့် သောကဗျာပဒတွေ များနေခဲ့သည်။ နောက်ဆုံး လောကကြီး နှင့် အဆက်အသွယ် ပြတ်သွားခဲ့သည်။ ဝေ ဘာတွေဖြစ်ခဲ့သလဲ မမှတ်မိတော့။ ဝေ ကောင်းကောင်း သတိပြန်ရလာသည့် အချိန်တွင် ရန်ကုန်သို့ ပြန်ရောက်နေခဲ့ပြီ ဖြစ်သည်။ ဝေ သည် ကျန်းမားရေး အခြေအနေကြောင့် ဆေးကျောင်းကို တစ်နှစ် နားထားခဲ့ရသည်။\nရဲ၏ စစ်ဆေးချက်တွင်တော့ ကိုလေးမြို့သို့ ပြန်ရောက်လာသည်ကို ဆိုးသွမ်းလူငယ်တို့ သိနေခဲ့ကြသည်။ အချိန်အခါ အခွင့်မသင့်သေးသဖြင့် စောင့်ကြည့်နေကြခြင်းသာဖြစ်သည်။ ညနေပိုင်း ကိုလေးနှင့်ဝေ တို့နှစ်ယောက် မြို့ ပြင်သို့ထွက်လာသည့် အချိန်မှာတော့ သူတို့အတွက် အခွင့်သာသွားခဲ့ကြသည်။ ကိုလေးမှန်း သိသဖြင့် နှောင့်ယှက်ခဲ့ ကြခြင်းဖြစ်သည်။ ဝေက လက်ဦးစွာ သူ့လူကို ရိုက်လိုက်သည့်အချိန်မှာတော့ မူးယစ်ဆေးဝါးသုံးစွဲ ထားသည့် ထိုလူသည် သွေးကြွကာ လူသတ်ဖို့ အထိ ကြမ်းတမ်းသွားခဲ့ခြင်းဖြစ်သည်။ မည်သို့ပင်ဆိုစေ သေသူက သေဆုံးသွားခဲ့သလို ကျန်ရစ်သူကလည်း ပူပင်သောကဗျာပါဒ တို့ဖြင့် နှစ်လရှည်ကြာ ခံစားရသည့် သည်ဒဏ်ရာကဖြင့် ခုချိန်ထိ မပျောက်တတ်သေး။\n“အန်တီရယ် ကိုလေးက လည်းဖြစ်ချင်လို့ပါ။ ဝေ့ကို သူ့ အိမ် လိုက်ပြမယ် ဆိုပြီး နှစ်ယောက်သားထွက်သွားကြတာ။ အုပ်စုလိုက်သာ သွားရင် ဒီလိုအဖြစ်ဆိုးမျိုးနဲ့ ကြုံတွေ့ခဲ့ရမှာ မဟုတ်ဘူး။”\nဒေါ်နန်း သားရဲ့သတင်းကြောင့် ဇာတိမြေကို ပြန်လာခဲ့သည်။ သားချစ်သူကောင်မလေးဆိုသည်ကိုဖြင့် မတွေ့ ရတော့ပေ။ ကျန်းမာရေးအခြေအနေကြောင့် အဖေဖြစ်သူက ရန်ကုန်သို့ ခေါ်ဆောင်သွားသည်ဟူ ၍သာ သိခဲ့ရသည်။ ဆေးရုံမှ တာဝန်ကျသည့် ဒေါ်နန်း၏ မိတ်ဆွေ နပ်စ် မ၏ အပြောကြောင့် ပိုပြီး အသဲနာခဲ့ရသည်။ အသားတွေ တစ်ဆတ် ဆတ်တုန်သည်။\n“ကောင်မလေးသနားပါတယ် မနန်းရယ်။ သူ့ခင်ဗျာ ကိုလေးကုတင်နားပြေးသွားလိုက် ငါ့ကြောင့် ကိုလေး သေရတာဆိုပြီ ပြောလိုက်နဲ့ ကောင်မလေးခင်ဗျာ အရူးတစ်ပိုင်းပါပဲ။ နောက်ဆုံး ဘယ်လိုမှ ထိန်းမရတော့လို့ ကောင်မလေးကို ဆေးထိုးပေးပြီး သူ့အဖေက ရန်ကုန်ပြန်ခေါ်သွားခဲ့တာ။ သတ္တ၀ါတစ်ခု ကံတစ်ခုပေါ့။ ဖြစ်ချိန်တန် လို့ဖြစ်တယ်ပဲ မှတ်ပါ မနန်းရယ်”\nသတ္တ၀ါတစ်ခု ကံတစ်ခုတဲ့လား။ ရှိသည်မှ ဒီသားနဲ့ ဒီအမေ။ ဖြစ်ချိန်တန်လို့ ဖြစ်သည်တဲ့လား။ ဟိုကလေးမ ကသာ အိမ်ကိုသွားမယ်လို့ မပူဆာခဲ့ရင် ဒီလိုကိစ္စတွေဖြစ်လာစရာ အကြောင်းမရှိ။ ဘယ်လိုများ တရားအသိနဲ့ ဖြေလို့ရပါ့မလဲ။ အချိန်ကောင်း အရွယ်ကောင်း အညွန့်တစ်လူလူနဲ့ အချိန်မှ မဆင်ခြင်မှုကြောင့် ဒီလိုဆုံးရှုံးသွား ရတာ။ ဘယ်အမေရင်ထဲမှာ တရားအသိနဲ့ဖြေနိုင်ပါ့မလဲ။ ငါ့သားလေး ဆိုပြီး နှမျောတသဖြစ်ရ။ သားက ဆရာဝန်ကြီးဆိုရင် ဘေးကနေ အမေက နပ်စ် အဖြစ်ကူညီပေးချင်တဲ့ စိတ်ကူးယဉ်တွေ သဲထဲရေသွန်လိုက်သလိုပဲ။ ဒေါ်နန်းဘ၀ တွယ်စရာ မဲ့နေတဲ့ဘ၀ဖြစ်ခဲ့ပြီ။ အစကတော့ သားလေးက ဒေါ်နန်းရဲ့ တွယ်စရာ မှီစရာ။ ခုလောကကြီးထဲ ဆွေရင်းမျိုးရင်း သွေးရင်းသားရင်းဟာ ဒီသားနဲ့ ဒီအမေ။ ဒီသားမရှိဘူးဆိုမှဖြင့် ဒေါ်နန်းဘ၀ ရေစုန်မျောလိုက်ရုံပဲ ရှိတော့တာပေါ့။\nအဆောင်က သားပစ္စည်းတွေ သိမ်းလာသည့်အခါ စာအုပ်ကြားထဲတွင် ကောင်မလေး၏ ဓာတ်ပုံကို တွေ့ခဲ့ရသည်။ သွားထက်ကလေးများဖြင့် အပြစ်ကင်းစင်သည့် အပြုံးဖြင့် ရိုးရိုးယဉ်ယဉ်လှသည့် ကောင်မ လေးပဲဟု မှတ်ချက်ချမိသည်။ ဒါပေမယ့် ငါ့သားသေရတာ ဒင်းကြောင့် ဟူသည့် စိတ်သည် ကောင်မလေးအား အစွယ်ပြူးသည့် ဘီးလူးမအဖြင့် ဒေါ်နန်းမြင်မိသည်။ “နင့်ကြောင့် ငါ့သား မသေသင့်ပဲ သေရတာ” ဟဲ့လို့ အကြိမ်ကြိမ် ပြောမိသည်။ သားမရှိတော့သည့်နောက် အလုပ်မှ ပင်စင်ယူလာပြီး ဇာတိချက်ကြွေ ဒီမြို့လေးမှာပင် ဘ၀၏ အချိန်တို့ကို ကုန်ဆုံးနေခဲ့သည်။ မထင်မှတ်စွာ ရန်ကုန်ဆေးရုံကြီးတွင် တာဝန်တူတူကျဖူးသည့် ဆရာဝန်ကြီးမှ သူ့သမီးသည် ဒီမြို့လေးကို ဆရာဝန်အဖြင့် တာဝန်ထမ်းဆောင်ဖို့ ရောက်လာမည်ဖြစ်ကြောင်းနှင့် ဒေါ်နန်းကပင် စောင့်ရှောက်ပေးဖို့ အမှာတော်ပါးခဲ့သည်။ ကျေးဇူးလဲရှိသည့်အပြင် နဂိုထဲကလည်း လေးစားပြီးသားမို့ ဟုတ်ကဲ့ ကောင်းပါပြီ ဟူ ၍ တာဝန်.ယူခဲ့သည်။\nကလေးမကို သွားကြိုပြီး ကလေးမ မျက်နှာမြင်လိုက်ရသည့် အချိန်တွင် ဒေါ်နန်းတုန် လှုပ်သွားခဲ့ရသည်။ ထိုကလေးမသည် သား၏ချစ်သူ ဆေးကျောင်းသူမလေး ဆိုသည်ကို သိလိုက်သည်။ တစ်ချိန်လုံး မုန်းတီးစွာ ထိုင်ကြည့်နေမိသည် ဓာတ်ပုံပိုင်ရှင်သည် ထိုကလေးမဖြစ်သည်။ အေးလေ အလှည့်တော့ကျပြီပေါ့ဟူသည့် အတွေးဖြင့် မြို့ထဲ ဟိုတယ်တွင် ကလေးမကို တစ်ညထားခဲ့သည်။ ထိုတစ်ညထဲတွင် သားနှင့်ပတ်သတ်သည့် အသုံးအဆောင် ပစ္စည်း အားလုံးကိုစုပြီး အခန်းတစ်ခုထဲ ထည့်ကာ သော့ခတ်ထားခဲ့သည်။ သား အိပ်ခဲ့သည့် အိပ်ခန်းတွင်ပင် ကလေးမအတွက် ပြင်ဆင်ပေးခဲ့သည်။\nကလေးမကို မုန်းသည်။ နားကျည်းမိသည်။ ထို့ကြောင့် ကလေးမကို ဟန်ဆောင်ကာပြုံးရင် အချိန်အခါကို စောင့်နေခဲ့သည်။ သားသည်မိခင်၏ ဇောသည် ကြမ်းတမ်းလာခဲ့လေပြီ။ သို့ပေမယ့် ဒေါ်နန်းလုပ်ခဲ့သည့် အလုပ်က သူများအသက်ကယ်လာသည့် နပ်စ် အခုလို လူတစ်ယောက်အသက်ကို ကြက်ကလေး ငှက်ကလေးလိုသတ်ရမည် ဆိုတော့ ခြောက်ခြားမိ သည်ကတော့ အမှန်ပင်ဖြစ်သည်။ တွေဝေမှုတို့ဖြင့် ဇောသည် လွန်ဆွဲ၏။\nဒီကြားထဲ ခက်လာသည်က အနေကြာလာသည်နှင့်အမျှ ကလေးမကို သမီးလေး သဖွယ်ချစ် လာရသည်။ သူမ၏ ငိုရှိုက်သံ နွမ်းနေသောမျက်နှာ။ တစ်ခါတစ်ရံ ခပ်ဆွေးဆွေး အကြည့်တို့သည် သြော် ငါခံစားရတာထက် ကလေးမလည်း မလျှော့အောင် ခံစားနေရပါလားလို့ သနားစိတ်ဝင်မိလာသည်။ ကလေးမက ပြောသေးသည် အမေငတ်ခဲ့သည်မို့ အမေသဖွယ်ချစ်ပါတယ်တဲ့။ ကလေးမ ရွှတ်ကနဲ့ ရွှတ်ကနဲ နမ်းလိုက်လျှင် ဒေါ်နန်းစိတ်ထဲ ကြည်နူး အေးမြသွားလိုက်တာ ဟန်ဆောင်လို့မရ။ ထိုအချိန်တွင် နှုတ်ဖျားက သမီးသမီးနှင့် မချတမ်း ဟန်ဆောင်မှု ကင်းစွာ ချစ်ခဲ့ရသည်။ တစ်ခါတစ်ခါ သားကိုသတိရစိတ်ဖြင့် သားရဲ့ အခန်းထဲ ၀င်ကြည့်မိလျှင်တော့ဖြင့် ထိုကလေးမကို မုန်းတီးစိတ်တို့သည် ထိန်းသိမ်း ၍ မရ။\nဟိုတစ်ခါ နွားနို့ထဲ ဆေးခတ်ပြီးနောက်ပိုင်း ဒေါ်နန်းကလေးမကို သတ်ဖို့ ထပ်ပြီးမကြံစည်ဖြစ်တော့.ပေ အဘယ်ကြောင့်ဆိုသော် ကလေးမအခန်းထဲမှ ညစဉ်ညတိုင်း “ကိုလေး ရေ” ဆိုသည့် လွမ်းမောတမ်းတဖွယ် ခေါ်သံကိုကြားနေရသည်။ ငိုရှိုက်သံတို့ ပျံ့လွင့်နေတတ်သည်။ သနားလွန်းလှသည်။ မနက်မိုးလင်းလျှင် ဘာမှ မဖြစ်သလိုနှင့် သူမကိုရွှတ်ကနဲ အနမ်းနှင့်နှုတ်ဆက်ကာ အလုပ်သို့ ထွက်ခွာသွားတတ်သည်။ သားအစား ကလေးမကို သမီးရင်းလေးသဖွယ် ဒေါ်နန်းချစ်မိခဲ့လေပြီ။ သံယောဇဉ် နှောင်တည်းမှုသည် ပို ၍ ခိုင်မြဲလာခဲ့လေပြီ။ ကလေးမ၏ အရယ် အပြုံး အမူအနွဲ့တို့သည် အထီးကျန်လှသော ဒေါ်နန်းအတွက် အိမ် ဆည်းလည်းသဖွယ်။ ကလေးမ မျက်နှာလေးကို မြင်နေရပင်လျှင် ဒေါ်နန်း စိတ်ထဲ ကြိတ် ၍ ကြည်နူးရသည်။ ပြုံးပျော်ရသည်။အေးမြရသည်။\nညဘက် ဒေါ်နန်းအိပ်နေသည့်အခါ နဖူးကိုရွှတ်ကနဲနမ်း စောင်ကိုလုံခြုံအောင် ခြုံသွားပေးတတ်သည်။ တစ်ခါတစ်ရံ အလုပ်နားရက်များတွင် သူမ၏လက်ရာ ရန်ကုန်ထမင်း ဟင်းကိုလည်း ချက်ကျွေးတတ်သေးသည်။ တစ်ခါတစ်ရံ အမေနန်းအတွက်ဆိုပြီး အလုပ်မှ အပြန်မုန့်သရေစာများလည်း ၀ယ်လာတ်သည်။ ပညာတတ်သော် လည်း မာန်မကြီးသည့် ကလေးမဖြစ်သည်။ နှစ်ယောက်လုံး၏ အ၀တ်အစားကို ကလေးမလျှော်သည်။ မီးပူတိုက် သည်။ သပ်သပ်ရပ်ရပ်စီပြီး ထည့်ပေးတတ်သည်။ အခါကြီးရက်ကြီး အလုပ်ပိတ်ရက်များနှင့်ကြုံလျှင် ဘုရားဖူးကာ ကုသိုလ်ယူလိုက်ကြသေးသည်။ ကလေးမတွဲပေးသောလက်သည် ဒေါ်နန်းအတွက် အလွန်နွေးထွေးလှသည်။ ကလေးမကို ဒေါ်နန်း တွယ်တာလွန်းနေပြီဖြစ်သည်။ ကလေးမ ရန်ကုန်ပြန်သွားမှာကိုပင် စိုးရိမ်လှသည်။ ဒီအတောအတွင်း သား၏ အခန်းထဲသို့လည်း ဒေါ်နန်းမရောက်ဖြစ်။ ကလေးမကိုမုန်းတီးသည့်စိတ်များ မဖြစ်လို။ သားအစား ချစ်ရသည့် သမီးလေး ဝေ .\nဤသို့ဖြင့် ရက်မှလသို့ ဖြတ်ကျော်လာပြီးနောက်။\n“မေနန်း အိမ်မှာလေ အခန်းတစ်ခန်းထဲ ဘာလို့ သော့ခတ်ထားတာလဲ”\n“သြော် အဲဒါလား။ ပစ္စည်းအဟောင်းတွေ ထည့်ထားတာပါ။ ဘာမှမဟုတ်ဘူး။ ”\nဝေ ၏နှုတ်က သြော်ဟု ပြောလိုက်သော်လည်း စိတ်ထဲတွင်တော့ ထူးဆန်းလွန်းနေသည်။ ပစ္စည်းဟောင်းတွေ ထည့်ထား သည့် အခန်းက သော့ခတ်စရာလိုလို့လား . နောက်တစ်ခုက ညတိုင်း ဝေ ၏ အိပ်ခန်းထဲတွင် ကိုလေးရှိနေသလို ခံစားနေရသည်။ အိပ်ချင်မူးတူးဖြစ်နေသည့် အချိန်များတွင် ကိုလေး၏ ပုံ၇ိပ်ကိုမြင်နေရသည်။ မနေ့ည ကတော့ နည်းနည်း ထူးဆန်းသည်။ အိမ်မက်ထဲတွင် အပေါ်ထပ်လှေကားမှ ကိုလေးဆင်းလာသည်။ သော့ခတ်ထားသော အခန်းတွင်းသို့ ၀င်ရောက်ပျောက်ကွယ်သွားသည်။\n“ဟို..ဟိုလေ အိမ်မက် မက်လို့လေ အဲဒီအခန်းထဲ လူတစ်ယောက်ဝင်သွားတယ် မက်လို့ မေးကြည့်တာ ဘာရယ်မဟုတ်ပါဘူး”\n“မေနန်း ဒါသမီးပြောပြောနေကျ ဒေါက်တာသော်ကောင်းလေ ။ သမီးကတော့ ကိုကောင်းလို့ပဲ ခေါ်တယ်။”\nအခြေအနေကိုကြည့်လိုက်သည်နှင့် ဒေါက်တာသော်ကောင်း၏ စိတ်သည် ကလေးမအပေါ်ညွတ်နေသည် ဆိုသည်ကို ဒေါ်နန်းရိပ်မိသည်။ သူ့သားမှာတော့ အသက်ပေးပြီးတော့ ချစ်ခဲ့ရသည်။ ခုတော့ ကြည့်အုန်း ဖြစ်နေကျပုံက မိုးမမြင် လေမမြင်။ စိတ်က အလိုလို ဒေါက်တာသော်ကောင်းကို အမြင်မကြည်ချင်။ ကလေးမအပေါ်တွင်လည်း အနည်းငယ် မျက်သွားမိသည်။\nထင်တော့ထင်သား ဒါကြောင့် ခုတစ်လော ကလေးမ ငိုသံမကြားရတော့တာကိုး။ အေးပေါ့ အသစ်တွေ့တော့ အဟောင်းမေ့တော့မှာပေါ့။ ငါ့မှာဖြင့် ငါ့သားလေးကို ချစ်ရှာတယ်ဆိုပြီး သမီးအရင်းလေးလို ချစ်လိုက်ရတာ။ ခုတော့ အသစ်တွေ့တော့ အဟောင်းမေ့တော့မှာပေါ့. သေသောသူ ကြာရင်မေ့ဆိုတဲ့ စကားဟာ တယ်မှန်တာပဲ။ ဝေ ကတော့ မရိပ်မိပါ။ ဒေါ်နန်း ပုံစံကိုရိပ်မိသွားသူက ဒေါက်တာသော်ကောင်းဖြစ်သည်။ ကြည့်ရတာ သူ့ကို မလိုလားသည့် ပုံပင်။ တစ်ကယ်ဆို ဝေနဲ့ ဒေါ်နန်းက ဘာမှ သွေးမတော်သားမစပ်ဟာပဲ ဒီလောက်ထိ မျက်နှာပျက်နေစ ရာမလိုပေ။ တစ်ခုခုပဲ. သော်ကောင်း တစ်ခုခုကို နားလည်လိုက်သကဲ့သို့ ရှိသည်။ သို့ပေမယ့် ဘာလဲ မသေချာ။\n“သား .မင်းပြောတော့ မင်းကောင်မလေးက မင်းကို သိပ်ချစ်တာဆို။ ခုတော့ သူမင်းကို သစ္စာဖောက်တော့ မယ်. အသစ်တွေ့နေပြီ။”\nမရောက်ဖြစ်ခဲ့တာကြာနေသည့် သော့ခတ်ထားသည့် အခန်းထဲ ပြန်ရောက်ခဲ့ပြန်သည်။ အခန်းထဲမှ သူ့သားဓာတ်ပုံများကို ကြည့်ပြီး တစ်ယောက်တည်း စကားပြောနေမိသည်။ ပြောနေရင်း ပြောနေရင်းမှ တစ်ဖြည်းဖြည်း ခက်ထန်လာသည်။ ပြီးတော့ သဘောကျစွာ တစ်ဟားဟားအော်ရီသည်။ ဤသို့ဖြင့် မရောက်ဖြစ်တာ ကြာခဲ့သည့် အခန်းထဲသို့ ဒေါ်နန်းသည် ကလေးမဆေးရုံသို့သွားသည်နှင့် တစ်နေကုန် ၀င်ခဲ့သည်။ ကလေးမပြန်ရောက်လာလျှင် ဘာမှမဖြစ်သလို အပြုံးမပျက်နှင့်နေသည်။ ရက်မှ လအနည်းငယ်ကြာခဲ့ပြီ။ တစ်နေ့.. ကလေးမ ပြန်ရောက်ချိန် တန်ရဲ့ သားနှင့် ခုချိန်ထိ ပြန်မလာသေး သေချာပြီ ဟိုမျက်နှာရူး ဖြူဖတ်ဖြူရော အကောင်နှင့် အကြည်စိုက်နေတာပဲ ဖြစ်ရ မယ်.\n“အေး အေး ..သား အမေလေ အဲဒီသားရဲ့ ချစ်သူကို သားနှင့်ဘ၀တူအောင် လုပ်ပေးလိုက်မယ်။ ခုငါ့သားတို့ က ဘ၀ခြားနေလို့ မဆုံဆည်းနိုင်တာမဟုတ်လား။ အမေ ပေါင်းပေးမယ်သား …ဟားဟား…ဟီး ဟီး…အမယ်လေး သားရယ် အဖြစ်ဆိုးလိုက်တာ။ ငါ့သားလေး သနားစရာကွယ်။ ငယ်ရွယ်စဉ်ကလည်း အမေက မင်းနဲ့ တူတူနေပြီး အမိ မေတ္တာအပြည့်မပေးနိုင်။ အသက်ကြီးလာပြန်တော့ ငါ့သားလေး ရက်ရက်စက်စက် အသတ်ခံရတယ်။ အညွန့်တစ်လူလူနဲ့ ခုလောက်ဆို ငါ့သားလဲ ဆရာဝန်ဖြစ်နေပြီ။ အဲဒါ ဟို ကောင်မလေးကြောင့် ဟို ကောင်မလေးကြောင့်.. ဒီညငါ့သားချစ်သူကို အပိုင်ရပြီလို့သာ မှတ်လိုက်။ ဟားဟား …ဟား”\nတောင်ကုန်းလေးထဲက အိမ်ကြီးတွင် သောကပရိဒေ၀မီးတို့ဖြင့် ပူပြင်းလောင် မြိုက်နေသလောက်. အေးအေး လူလူ ရှိနေသည်မှာ ဒေါက်တာသော်ကောင်း နှင့်ဝေ တို့ဖြစ်သည်။\n“ဝေ .. သေချာ ပြန်စဉ်းစားပါအုန်း. သေတဲ့သူကလည်း သေသွားပြီပဲ ။ ဝေ့ ဘ၀ကို ဒီလိုပဲ အဆုံးသတ်တော့ မလို့လား. ”\n“ဝေ ကြောင့် သေသွားတဲ့ ချစ်သူပါ ကိုကောင်း။ ပြီးတော့ ခုချိန်မှာ နောက်ထပ်အချစ်သစ်ကို လက်ခံဖို့ ဝေ့စိတ်ထဲမှာ ဘယ်လိုမှ အသင့်မဖြစ်နိုင်သေးဘူး . နားလည်ပေးပါလို့ ပြောရုံက လွဲပြီး ဝေ့မှာ ပြန်ပြောစရာ စကားမရှိပါ ဘူး ”\nသော်ကောင်း ရင်ထဲက အပူလုံးက်ို ဟူးကနဲ မှုတ်ထုတ်လိုက်မိသည်။ ခုလို ဝေ့ ဘက်ကယတိပြတ် ငြင်းလိုက်မည်ဟု မထင်မှတ်ခဲ့။ တစ်ကယ်လို့ ဝေ့ရဲ့ ချစ်သူက သက်ရှိထင်ရှားရှိနေခဲ့လျှင်လည်း သူကြည်ဖြူစွာ နောက်ဆုတ်ပေးမိမည်ဖြစ်သည်။ ခုဟာက သေဆုံးသွားသော ချစ်သူအတွက် အတင်းဇွတ်မှိတ်ငြင်းနေသည့် ဝေ့ကို နားလည်ပေး ရန်ခက်လှသည်။\n“အင်းပါ. ဒါပေမယ့် ဝေသိထားပါ. ဝေ ဒီမြို့လေးမှာ ရှိနေသမျှ ကိုယ် မင်းဘေးမှာ အမြဲရှိနေမယ် ဆိုတာကိုပေါ့”\nဝေ ဘာမှ ပြန်မငြင်းလို့တော့ပါ. မှောင်လာပြီ\n“ကျွန်မတို့ ပြန်ကြစို့ အတော်မှောင်နေပြီ။ မှောင်လွန်းရင် ဆိုင်ကယ်မစီးရဲဘူး။ ကျွန်မကြောက်တတ်နေတုန်း”\nဝေ့ကို အိမ်သို့ပြန်လိုက်ပို့ရာ လမ်းတစ်လျှောက်တွင်တော့ နှစ်ဦးသား စကားမဆိုဖြစ်ကြပေ။ ကိုကောင်းကို သံယော ဇဉ်ဖြစ်မိသည် ဆိုပေမယ့် ချစ်သည် မချစ်သည်ကတော့ ဝေ့ စိတ်ထဲမသေချာ။ ဖေးမပေးတတ်သော ကိုကောင်းကို ညှိတွယ်မိပေမယ့် ကိုလေးအပေါ်မှာတော့ဖြင့် မတရားရာများ ကျနေမလားဟု စိုးရိမ်မိသည်။ အထူးသဖြင့် ဒီမြို့လေးမှာ ချစ်သူ အသစ် တစ်ယောက် ထပ်ပြီး မလိုချင်။ ရန်ကုန်မှာဆိုလျှင် ကိုကောင်းအတွက် အဖြေသည်တစ်မျိုး ဖြစ်နိုင်သော်လည်း ဒီမြို့လေးမှာဖြစ်နေသဖြင့် စိတ်ထဲတွင် ကိုလေးကို အားနာမိသည်။ ကိုလေးအတွက် မတရားသလို ခံစားမိသည်။ ထို့ကြောင့် ကိုကောင်းကို ဝေ ချစ်သည် မချစ်သည် မစဉ်းစားမိတော့ပေ ဇွတ်မှိတ်လို့သာ ငြင်းခဲ့မိတော့သည်။\nအိမ်ရောက်တော့ ခါတိုင်းထက် တော်တော်နောက်ကျနေလေပြီ။ အမေနန်းသည် အိမ်ရှေ့တွင် ခုံလေးနှင့်ထိုင် ကာ သူမကိုစောင့်နေလေသည်။ မျက်နှာကြီးကဖြင့် သုန်မှုန်လို့။ သူမနောက်ကျလို့ စိုးရိမ်ကြီးနေပုံရသည်။ ကိုကောင်း ဆိုင်ကယ်ပေါ်က ဆင်းသည်နှင့် ထိုင်နေသည့် အမေနန်းနား သွားကာ ရွှတ်ကနဲ နမ်းမည့်ဟန်ပြင်လိုက်သည်။ အမေနန်းသည် မျက်နှာကို တစ်ဖက်သို့လွဲသွားကာ\n“သွားသွား အိမ်ထဲအမြန်ဝင် မိန်းကလေးဖြစ်ပြီး ဒီချိန်ကြီးကျမှ ပြန်လာရသလား”\nဝေ ကတော့ သဘောကျသည် သွားထပ် ကလေးများပေါ်အောင် ပြုံးကာ အမေနန်း၏ စိုးရိမ်ဂရုစိုက်မှုကို ကျေနပ်သည်။ ပြီး ဇက်ကလေးပုပြီး\n“ ဟုတ် မေနန်း. ”\nကိုကောင်းကို နှုတ်မဆက်တော့ပဲ အိမ်ထဲဝင်လာခဲ့သည်။\n“အ အမေနန်း ကျွန်တော် ပြန်ပြီနော်”\n“ဟီး ဟီး အေး အေး ကောင်းကောင်းပြန် ကောင်းကောင်းပြန်”\nကိုကောင်းစိတ်ထဲ ထင့်ကနဲဖြစ်သွားသည်။ အမေနန်းပုံစံက ကြည့်ရသည်မှာ တစ်မျိုးဖြစ်နေသည်။ မလိုအပ်ပဲ သူ့ကို ဟီးဟီး လို့ရယ်ပြသည်။ တစ်ခုခုပင်။ ဘာလဲတော့မသိ။ အတွေးနှင့် ဆိုင်ကယ်ကို ပြန်လှည့်ကာ ခြံထဲမှ ထွက်ခွာလာခဲ့သည်။ စိတ်ထဲမှာတော့ မရှင်း။ တစ်ခုခုကို စိုးရိမ်နေသလိုပင်။\nဝေ ရေမိုးချိုး အမေနန်းပြင်ပေးသော ထမင်းကို စားရင် မျက်လုံးများစင်းလာပြီး စားပွဲခုံပေါ် မှောက်ကျသွားသည်ကို သာ မှတ်မိသည်။ ခုလဲ ဦးခေါင်းတစ်ခုလုံး မူးဝေေ၀ နောက်ကျိကျိဖြစ်နေသည်။ ခန္ဓာကိုယ်ကို လှုပ်ကြည့်သည် မရ။ သေချာအားစိုက်ပြီး ကြည့်တော့မှ ထိုင်ခုံတစ်လုံးတွင် သူမကို မလှုပ်နိုင်အောင် ကြိုးများဖြင့် တုပ်နှောင်ထားသည်ကို သိရသည်။ ပြီးသူမ၏ အရှေ့တွင် ယောက်ျားတစ်ယောက်၏ ဓာတ်ပုံ။ သေသေချာချာ အားစိုက်ကြည့်တော့ မှ ကိုလေး၏ ဓာတ်ပုံဖြစ်မှန်း သူမ သိလိုက်ရသည်။\n“ဟင်း ဟင်း ကြည့် ကြည့် သေချာ စိုက်ကြည့် အဲဒါ ငါ့သား နင့်ကြောင့် သေသွားတဲ့ ငါ့သားရဲ့ ပုံလေ”\n“မေ ..မေ နန်း”\nဝေ အသံကြောင့် အခန်းထောင့်ကို လှမ်းကြည့်လိုက်တော့ အမေနန်းဖြစ်နေသည်။ ကိုလေးက အမေနန်းရဲ့သား ပါလားလို့ ခုမှ ဝေသိလိုက်ရသည်။ သြော် ဒါကြောင့် ကိုလေးရဲ့ အရိပ်တွေ ဒီနေရာမှာ ဒီအိမ်မှာ တွေ့နေရသလိုပင်။ ဒါကိုလေးပြောပြဖူးသည့် ကိုလေးရဲ့ အိမ်။ နှလုံးသားတစ်ခုလုံး တင်းကြပ် စွာ စည်းနှောင်ထားခြင်း ခံရသကဲ့သို့ ခံစားရသည်။\n“မခေါ်နဲ့ ငါ့က်ို မေနန်းလို့ မခေါ်နဲ့. နင့်အသံမကြားချင်ဘူး။ ”\nအမေနန်းကိုကြည့်ပြီး ဝေ တစ်ခုခုကို သဘောပေါက်လိုက်သကဲ့သို့ ရှိသည်။ သူမအတွက် အန္တရာယ်ရှိနေနိုင်သော် လည်း အမေနန်း၏ အဖြစ်ကိုကြည့်ပြီး ဝေ ၀မ်းနည်းရသည်။\n“မေနန်း ရယ်..ဟင့်ဟင့်..ဖြစ်မှ ဖြစ်ရလေ. ”\n၀မ်းနည်းစွာဖြင့် ငိုနေသည့် ဝေ့ အနားသို့ မေနန်း တိုးကပ်လာသည်။ ခုနက ခက်ထန်နေသော မျက်နှာမှသည် ချက်ချင်း နူးညံ့ပျော့ပျောင်းသွားပြန်သည်။\n“သ..သမီးလေး မငိုပါနဲ့ကွယ် မေနန်းကလေ ငါ့သမီးကို သိပ်ချစ်တာ.။ ငါ့သမီးများ မေနန်းပါးပြင်လေးကို ရွှတ်ကနဲ့ နမ်းလိုက်ရင်လေ ရင်ထဲကို ရေခဲတုံးကြီးပြုတ်ကျသွားသလိုပဲ ကွယ် အေးမြနေလိုက်တာ. မငိုနဲ့နော် တိတ် တိတ်… ပြီးတော့လေ သမီးလေး အမေနန်း ရင်ခွင်ထဲက ခွဲသွားမှာ အရမ်းကြောက်တာပဲကွယ်။.. ”\nယုယစွာ မျက်ရည်တို့ကို သုတ်ပေးနေပြန်သည်။ ရုတ်တရက်.\nမျက်ရည်တို့သုတ်ပေးနေသော အမေနန်း၏ လက်တစ်ဖက်မြောက်တက်သွားသည်။ ဝေ့ ၏ ပါးကို မိမိရရ ရိုက်ချပစ် လိုက်သည်။ ဖြူဖွေးသော ဝေ၏ ပါးတစ်ဖက်သည် ချက်ချင်းနီမြန်းသွားသည်။\n“ဟား ဟား မှတ်ထား .. အဲဒါ ငါ့သားသေတဲ့အတွက်. နင့်ကိုလေ မသေမရှင် နှိပ်စက်မှာ။ အေးပြီးရင် သေအောင် သတ်မယ်။ ငါ့သားနဲ့ ဘ၀တူသွားအောင်လို့။ အဲဒီလိုမှ မဟုတ်ရင် ဟိုမျက်နှာရူး ဒေါက်တာဆိုတဲ့ ကောင်နောက် ပါသွားမှာ။ ဘ၀တူသွားရင် သမီးလေးနဲ့ ငါ့သားပေါင်းလို့ရပြီ. ဒါဆိုရင် သမီးလေးက ညဘက် ဆို ထပြီး ငိုစရာမလိုတော့ဘူး။ဟား…ဟား….ဟီး..ဟီး…ဟီး”\nအမေနန်း စားပွဲပေါ်မှ အရာတစ်ခုကို ဆွဲယူလိုက်သည်။ အမေနန်းလက်ထဲမှ ဓါးသည်တစ်ဖြည်းဖြည်း ဝေ့မျက်နှာ နားကပ်လာသည်။ ဝေ မကြည့်ရဲ့စွာ မျက်လုံးစုံမိတ်ပြီး မျက်နှာအတင်းဖွက်ထားသည်။ သေလိုလျှင် သေပါစေတော့ ကိုလေးရဲ့ အမေ ချစ်ရသည့် အမေနန်းပဲ ဟာ.\n“ကဲ .. သားဆီကို အရောက်ပို့ပေးတော့မယ်.. ပို့ပြီးဟေ့ ကဲဟာ”\n“အမေ . ”\nဒေါ်နန်း၏ ဓါးကိုင်ထားသည့်လက်သည် ဝေထံသို့မရောက် ။ လေထဲမှာပင် ရပ်တန့်သွားသည်။\n“အမေ.. ဝေ့ကို မလုပ်ပါနဲ့ အမေရယ် နော်။ သားကိုချစ်တယ်မဟုတ်လား။ သားကို ချစ်တယ် မဟုတ်လား.ဟင်”\n“ချစ်တာပေါ့ ငါ့သားကို အမေချစ်တာပေါ့. ချစ်လွန်းလို့… တစ်ကယ်က အမေ့သမီးလေးကို နာကျင်အောင် မလုပ်ရက်ဘူး. သိလား ငါ့သားကို ချစ်လွန်းလို့ အမေ က ဒီလိုလုပ်ဖို့ ကြံရတာ.. အမေ ဒီလိုမှ မလုပ်ရင် သားရော သမီးရော ဆုံးရှုံးတော့မှာ သိရဲ့လား ဟောဒီချစ်ရတဲ့ သမီးလေးနဲ့ ဒုတိယအကြိမ် ခွဲရအုန်းမှာ. အမေ မခွဲနိုင်လို့ပါ သားရယ်.. အီး ..ဟီး ….ဟီး…”\nဒေါ်နန်းငိုပြန်လေသည်။ ကိုကောင်း တစ်ဖြည်းဖြည်း ဒေါ်နန်းအနားတိုးကပ်လာရင်း ဓါးကိုင်ထားသည့်လက်ကို ဖမ်းချုပ်လိုက်သည်။\n“ဟင် နင် နင်..ငါ့သားမဟုတ်ဘူး ဟိုမျက်နှာရူးကောင် လွှတ်စမ်း ငါ့ကိုလွှတ်စမ်း နင်တို့ နှစ်ယောက်လုံးကို သတ်မယ် သတ်မယ်...ဟားဟား …ဟီးဟီးး…။”\nကိုကောင်း လက်ချိန်ခပ်ဆဆနှင့် ဒေါ်နန်းကို ရိုက်ချလိုက်သည်။ ဒေါ်နန်းသတိလစ်သွားပြီး ကြမ်းပြင်ပေါ်ခွေကျသွားသည်။ ဝေ့ကိုချည်ထားသော ကြိုးတို့ကိုဖြတ်ပေးလိုက်သည်။ ဝေ သည်ကြောက်စိတ်ကြောင့် တစ်ကိုယ်လုံးတုန်ရီနေမိသည်။ မေနန်းအတွက်လဲ စိတ်မကောင်း။ မေနန်းကို မလှုပ်နိုင်အောင် ကြိုးဖြင့်သေချာ အောင်တုပ်နှောင်ထားလိုက်သည်။ ခဏနေလျှင် ဆေးရုံမှကား လာလိမ့်မည်။ ဝေ သည် ခုနက ဒေါ်နန်းခပ်ထားသည့် ဆေးအရှိန်နှင့် သူ့ပုခုံးကိုမှီပြီး မှိန်းနေသည်။ ဒါကိုပင် တစ်ချက် တစ်ချက် ရှိုက်နေသေးသည်။ ကိုကောင်း ဝေကိုကြည့် ပြီး သနားလိုက်တာ။\nသူအိမ်နားရောက်ခါနီးမှ ဆိုင်ကယ်ကို ဝေ တို့အိမ်ဘက်ပြန်လှည့်လာခြင်းဖြစ်သည်။ သူ့စိတ်ထဲ ဝေ့ အတွက် စိုးရိမ်သလိုဖြစ်နေသည်။ ဒီကနေ့ အမေနန်းရီပြလိုက်သည့် ပုံစံသည် သာမန်မဟုတ်။ မျက်လုံးတို့က ဂနာမငြိမ်လှ။ တွေးရင်းတွေးရင်း ဝေ့အတွက်ပိုစိုးရိမ်လာခဲ့သည်။ ထို့ကြောင့် ဆိုင်ကယ်ကို အပြင်းမောင်းလာခဲ့သည်။ အိမ်ထဲအ၀င် အမေနန်း၏ စကားများကို အခန်းအပြင်မှ သူကြားလိုက်ရသည်။ ထို့ကြောင့် ကိုလေး ကဲ့သို့ အမေနန်းကို ထင်ယောင် ထင်မှားဖြစ်အောင် သူစကားတွေပြောပြီး အနားကပ်ခဲ့ ခြင်းဖြစ်သည်။\n“သားရေ သားလေ။ သမီးလေး အမေ သမီးလေးနဲ့ နေမယ်လေ။ မခွဲနိုင်ဘူးဆို။ ဟဲ့ ကောင်မ ငါ့သားကို သတ်တဲ့ ကောင်မ. ညည်းကို ငါသတ်မယ်”\nဆေးရုံမှ လာခေါ်သူများကြားထဲမှ အမေနန်းအော်ပြောနေသေးသည်။ ဝေ သည်အမေနန်း၏ ဖြစ်အင်ကို မကြည့်ရက်စွာ မျက်နှာလွဲရင်း ကိုကောင်းရင်ခွင်ထဲ သို့ တိုးဝင်လိုက်မိသည်။ ကိုကောင်းသည်လည်း အဆင်သင့်စွာ ဝေ့ကို လက်ကမ်းကြို လင့်လိုက်လေသည်။ ပြီး ကိုလေး၏ ဓာတ်ပုံကို မျက်လုံးက ရောက်သွားသည်။ ပြီးစိတ်ထဲမှ သူငယ်ချင်း မင်းစိတ်ချပြီး သွားပါကွာ ငါဝေ့ကို တစ်ကယ်ချစ်တာပါ။ တစ်သက်လုံးကြင်ကြင်နာနာနှင့် သက်ဆုံးတိုင် ချစ်သွားမှာပါ။ ကိုကောင်း၏စိတ်ထဲ ဓာတ်ပုံထဲမှကိုလေး၏ အပြုံးသည်ခုမှပင် ပိုပြီး အသက်ဝင် သွားသကဲ့သို့ ရှိလေတော့ သည်။ မည်သည့်အချိန်က အိမ်ထဲရောက်နေသည် မသိသော သာမန်ထက်ကြီးမားသည့် လိပ်ပြာကြီးတစ်ကောင်သည် ကိုကောင်းနှင့်ဝေ တို့ အနီးအနားတွင် ပတ်၍ပျံဝဲနေသည်။အချိန်ခဏမျှ ကြာပြီးနောက် ထို အိမ်ကြီးထဲမှ ထွက်ခွာပျံသန်းသွားလေတော့သည်။ သြော် …. သံယောဇဉ်ချည်နှောင်ခြင်းတို့ဖြင့် လွတ်မြောက်ခဲ့လေပြီထင်.\nချစ်သောမောင်နှမများ အားလုံး ကျန်းမာလို့ ချမ်းသာကြပါစေရှင်။သရုပ်ဖော်ပုံလေးကိုဖြင့် ရှာဖွေပြီးတော့ အသုံးပြုထားပါတယ်။\nAunty Tint6November 2014 at 21:27\nသည်းထိတ်ရင်ဖိုဖတ်ရင်း အဆုံးသတ်ခဲ့ပြီ မွန်လေးရေ....\nမှန်းထားတဲ့အတိုင်း ပြီးဆုံးသွားလို့ ကျေနပ်တယ် ... :)\nစံပယ်ချို7November 2014 at 00:52\nအမေနန်းအဖြစ်ကလဲသနားစရာလေး အပြီးသတ်လေးကိုလှလှပပလေးမို့ ၀မ်းသာမိတယ်-----


Spring Tide (2020) | MM Movie Store\nမိသားစုတဈခုကို နိုငျငံရေးနှငျ့ယှဉျပွီး ရိုကျပွတဲ့ကားကိုပွပါဆို ဒီကားလေးကို လကျညှိုးထိုးရမှာပါပဲ ။ဘာလို့လဲဆိုတော့…ဒီဇာတျကားထဲမှာပါတဲ့ ဇာတျကောငျတဈယောကျခငျြးစီကပွောသှားတဲ့စကားလုံးတိုငျးက သာမာနျမိသားစုတဈခုမှာပွောတာထကျကို ပိုပွီးလေးနကျလို့ပါပဲ။\nဉပမာ… နငျက သတငျးသမားဖွဈပွီး နိုငျငံကိုအာခံတယျပေါ့… အဲ့ဒါက ငါ့အိမျမှာနပွေီး နငျကငါ့ကို ပွနျပွီးအာခံတာနဲ့အတူတူပဲ အာခံခငျြရငျ ငါ့အိမျမှာမနနေဲ့… ကဲ ဘယျလိုထငျပါသလဲ ပရိသတျကွီး ? ဘာသာပွနျသူအထငျကတော့ ကှနျမွူနဈနဲ့ ဒီမိုကရစေီ ကိုပါးပါးလေး ရိုကျပွနသေလိုပဲ ။\nတရုတျဆိုတာက ဆငျဆာလညျးကွမျးတယျမလား ။ အဲ့တော့ ပါးပါးလေးနဲ့ပဲ ထညျ့သှားတာ ။ အမကွေီးကတော့ အရငျစနဈနဲ့တိုငျးပွညျ ၊ သမီးကတော့ တျောလှနျခငျြတဲ့သူ၊ မွေးကတော့ အမနေဲ့သမီးက ပုံသှငျးခငျြတဲ့ ပွညျသူလေးပေါ့ ။ အဲ့လိုမတှေးဘဲ ပုံမှနျ မိသားစုကားလေးလို့ သတျမှတျပွီး ကွညျ့ရငျလညျးအဆငျပွပေါတယျဗြာ…..\nမိသားစုတစ်ခုကို နိုင်ငံရေးနှင့်ယှဉ်ပြီး ရိုက်ပြတဲ့ကားကိုပြပါဆို ဒီကားလေးကို လက်ညှိုးထိုးရမှာပါပဲ ။ဘာလို့လဲဆိုတော့…ဒီဇာတ်ကားထဲမှာပါတဲ့ ဇာတ်ကောင်တစ်ယောက်ချင်းစီကပြောသွားတဲ့စကားလုံးတိုင်းက သာမာန်မိသားစုတစ်ခုမှာပြောတာထက်ကို ပိုပြီးလေးနက်လို့ပါပဲ။\nဉပမာ… နင်က သတင်းသမားဖြစ်ပြီး နိုင်ငံကိုအာခံတယ်ပေါ့… အဲ့ဒါက ငါ့အိမ်မှာနေပြီး နင်ကငါ့ကို ပြန်ပြီးအာခံတာနဲ့အတူတူပဲ အာခံချင်ရင် ငါ့အိမ်မှာမနေနဲ့… ကဲ ဘယ်လိုထင်ပါသလဲ ပရိသတ်ကြီး ? ဘာသာပြန်သူအထင်ကတော့ ကွန်မြူနစ်နဲ့ ဒီမိုကရေစီ ကိုပါးပါးလေး ရိုက်ပြနေသလိုပဲ ။\nတရုတ်ဆိုတာက ဆင်ဆာလည်းကြမ်းတယ်မလား ။ အဲ့တော့ ပါးပါးလေးနဲ့ပဲ ထည့်သွားတာ ။ အမေကြီးကတော့ အရင်စနစ်နဲ့တိုင်းပြည် ၊ သမီးကတော့ တော်လှန်ချင်တဲ့သူ၊ မြေးကတော့ အမေနဲ့သမီးက ပုံသွင်းချင်တဲ့ ပြည်သူလေးပေါ့ ။ အဲ့လိုမတွေးဘဲ ပုံမှန် မိသားစုကားလေးလို့ သတ်မှတ်ပြီး ကြည့်ရင်လည်းအဆင်ပြေပါတယ်ဗျာ…..


ယောဟန်အောင်: ဘလော့ဂို ပိုးဝက် (ဘလော့ကဗျာဆရာ)\nဘလော့ဂို ပိုးဝက် (ဘလော့ကဗျာဆရာ)\nဂူတင်ဘတ် စာပုံနှိပ်စက်ထွင်ပြီးကတည်းက၊ ဘလော့ဟာ အသစ်ဆန်းဆုံးနောက်ထပ် ရှာဖွေတွေ့ရှိမှု ဖြစ်ပါလိမ့်မယ်။\nအကြောင်းကတော့ ဘလော့တွေက၊ တနေ့တခြား ပို ပို တိုးပွားလာနေပြီး၊ ဒီမီဒီယံကလည်း လူတွေအချင်း ချင်းကြားထဲမှာ အကောင်းဆုံးဆက်သွယ်ရေးနည်းနာ တစ်ခုဖြစ်လာလို့ပါပဲ။ တနေရာမှာ ဖတ်ရပါတယ်။ တက္ကနို ခရက်တီဆိုတဲ့ ဘလော့တွေကို ဆက်သွယ်မှတ်တမ်းပြု၊ ရှာစက်လုပ်ပေးနေတဲ့ နေရာက မှတ်တမ်းတွေအရ၊ ဒီနေ့ ဘလော့ဂါ သန်းပေါင်း (၆၀) ကျော် ရှိနေပြီ ပြောပါတယ်။ စက္ကန့်နဲ့အမျှ ဘလော့ဂါ တွေက တိုးပွားလာနေပါတယ်။ တစ်လကို ဘလော့ (၁၇၅,၀၀၀) ကျော်တိုးနေတယ်လို့ ဆိုပါတယ်။ စက်မှု နည်းပညာလေ့လာသုံးသပ်နေသူ ဂါ့တ်နာ (Gartner) ရဲ့ ခန့်မှန်းဖော်ပြချက်အရ၊ နောက်လာမယ့်နှစ် (၂၀၀၇) မှာ ဘလော့ရေးကြမယ့် သူတွေဟာ အများဆုံးအနေအထားအထိ၊ (peak of blogging phenomena) ဖြစ် လာမယ်လို့ သူက (ဘီဘီစီ) သတင်း ဌာနမှာ ပြောခဲ့ပါသေးတယ်။ သူခန့်မှန်းတာက၊ ဘလော့အရေအတွက် ဟာ နောင်နှစ်၊ နှစ်လယ်ပိုင်းလောက်မှာ သန်း (၁၀၀) လောက် ရှိလာမယ်ဆိုပါတယ်။ ဒါပေမယ့်လည်း၊ မရေးတော့လို့ သေသွားတဲ့ ဘလော့တွေလည်း၊ သန်း (၂၀၀) လောက်ရှိတယ် ဆိုပါတယ်။\nဘာပဲဖြစ်ဖြစ်၊ ကျနော်တို့က နဲနဲကြိုပြီးခေတ်မီနေတယ်လို့တော့ ပြောနိုင်တာပေါ့။ ဘာဖြစ်လို့လဲဆိုတော့ ကျနော့ကဗျာတွေကို ဘလော့တင်နေပြီကိုး။\nတက္ကသိုလ်ကျောင်းသားဘ၀တုန်းက ကဗျာစာအုပ်ထုတ်တာ အမှတ်ရသေးတယ်။ ကျနော်တို့ သူငယ်ချင်း တသိုက်ပေါင်းပြီး၊ “မိုးဦးရွက်နု” ဆိုပြီး၊ ကဗျာထုတ်ကြတယ်။ အဲသည်တုန်းက ဆေးတက္ကသိုလ် (၂) သူငယ် ချင်းတွေ၊ ပေါင်းပြီးထုတ်ကြတယ်။ မကြောက်မရွံ့ စာအုပ်ကို ဂတ်စ်တာနာလှိမ့်ဖို့ (၃၆) လမ်းတစ်လျှောက်၊ တစ်ဆိုင်ဝင် တစ်ဆိုင်ထွက် လိုက်မေးကြ။ နောက်ဆုံး အဆင်ပြေတဲ့ ဆိုင်တစ်ဆိုင်က ခိုးလှိမ့်ပေးတယ်။ အဲသည်တုန်းက (၁၉၈၀) နှောင်းပိုင်းကာလတွေ။ ပြီးတော့ တင်ရောင်းတော့ ဆေးတက္ကသိုလ် (၂) ကင်တဲန်း က၊ လေတပ်ထောက်လှမ်းရေးက ဖွင့်ထားတဲ့ဆိုင်မှာ။ ၀ယ်တဲ့သူတော့ မရှိပါဘူး။ နောက်တော့ သူငယ်ချင်း တွေကို အတင်းအကျပ်ရောင်းကြတယ်။\nအခုလို ဘလော့တွေ ပေါ်လာတော့၊ ဒီလိုလုပ်စရာ ဘယ်လိုတော့မလဲနော့။ ကိုယ့်ဘာသာ ဘလော့ဖွင့်၊ ရေးရုံပါပဲ။\nဆရာကိုကျော်ဝင်းကတော့၊ ဆောင်းပါးတစ်ပုဒ် (ဘလော့၊ ဘလော့ဂါ၊ ဘလော့ဂင်း) မှာ ရေးထားဖူးပါတယ်။ မိုးပေါ်မှာ စာရေးသူတဲ့။ နောက်ပိုင်းမှာ အင်တာနက်ဂျာနယ်လစ်လို့လဲ ခေါ်ကြတယ် ပြောပါတယ်။ တနည်း အားဖြင့်၊ ကီးဘုတ်၊ ဆဲလ်ဖုန်းကို နှိပ်ပြီး စာစီဖော်ပြနေသူတွေပေါ့။ ဒီဆောင်းပါးကို မြန်မာအိုင်အက်စ်ပီ အင်တာနက်စာမျက်နှာမှာလည်း အကျယ်ဖတ်လို့ရပါတယ်။\nဘလော့က စတုန်းက အင်တာနက်ဒိုင်ယာရီ သဘောပါ။ ကွန်ပြူတာ ကျွမ်းကျင်ကြသူအချင်းချင်း၊ ကုဒ်တွေနဲ့ သတင်း၊ ပညာဖလှယ်ကြတဲ့ လုပ်ငန်းပါ။ နောက်တော့ နည်းပညာက လူအများသုံးရအောင် ပိုလွယ်လာတယ်။ ချိတ်ဆက်မှုက ပိုကောင်းလာတယ်။ ဘလော့တွေကို ရှာနိုင်တဲ့ တက္ကနိုခရက်တီလိုမျိုး ဆိုဒ်တွေလည်း ပေါ်လာ တယ်။ ပိုလို့တိုးတက်လာတာက၊ လူတွေရဲ့ ခံစားမှု၊ ရသ၊ ဘ၀တွေနဲ့ ပိုဆက်စပ်လာတာပါပဲ။ အရင်လို လူမသိ၊ နားမလည်နိုင်တဲ့ ကွန်ပြူတာကုဒ်ဒင်းတွေချည်း မဟုတ်တော့ဘူး။ သရုပ်ဖော်ပုံတွေ၊ ကဗျာတွေ၊ စာတိုတွေ၊ သတင်းဦး-သတင်းထူးတွေ၊ ကွဲလွဲတဲ့ အမြင်တွေ ဖြစ်လာတယ်။ ဒိုင်ကြောင်တွေလည်း ပါတာပေါ့ဗျာ။ အခုတော့ သူက ပိုလွတ်လပ်၊ ပို ပုဂ္ဂလိက သဘောဆောင်တော့၊ ပင်မ သတင်းစာနယ်ဇင်း မီဒီယာ (mainstream media) တွေကတောင် သူ့နောက်ကို လိုက်နေကြရပါပြီ။\nPosted by Yaw Han Aung at 3:58 PM\nHi Ko Yaw Han Aung,\nCan you do meafavor? I want to read the Kyaw Win article about the blogs. I have been looking for it in myanmarisp now. If possible, I would like you to describe the exact link to his article. He is my favorite writer.\nJune 9, 2007 at 12:04 PM\nThank you for your link, brother. I have just found it..